্ 


মিঃ চাউরিতা __ 
সুখ নাগই, 
প্রশংসাউ নাগই, 
সম্মানৌ নাগই; 
মি চাউরিতা -_ একমান্ত্র সাফল্য। 


|  ব 
২৮০৩১ 


অধ্য পে, 
শ্ৌহাটা বিশবিদ্যালয়, ত্রিপুরা বিশ্ববিদ্যালয়, আসাম বিশ্ববিদ্যালয় । 


সর 


মিঃ চাউরিতা __ 
সুখ নাগই, 
প্রশংসাউ নাগই, 
সন্মানৌ নাগই; 
মি চাউরিতা __ একমাত্র সাফল্য। 


শ্রী কালীপ্রসাদ সিংহ 
অধ্যপেক, 
গৌহাটা বিশ্ববিদ্যালয়, ত্রিপুরা বিশ্ববিদ্যালয়, আসাম বিশ্ববিদ্যালয়। 

কস ছু 


৯ ক সদর 


“মি জীবনে চাউরিতা -_ 
সুখ নাগই, 
প্রশংসাউ নাগই, 
সম্মানৌ নাগইঃ 
মি চাউরিতা __ একমাত্র সাফল্য।” 


কিন্তু হাবি ধরণর প্রচেষ্টা সত্তেউ জীবনে সাফল্য নাপেইলু। এ সাফল্যবিহীন, 
দুঃয-দারিদ্রাপ্রবঞ্চনালো পরিপূর্ণ ব্র্থ জীবন এহানর লিপি এহান বিফুপপরিয়া মণিপুরী 
শিক্ষিত সমাজর মুঙে তুলিয়া ধরলু ; মূল্যায়নর ভারহান __ সমাজর ওঁ শিক্ষিত 
গিরিগিথানীর গজে, যেতাই নিজরে অর্জুন-ব্ুবাহনর রংশর বিরাট জাত আহান 
বুলিয়া গৌরব বোধ করতারা, বারে৷ মোরে সমাজর হাবিভ্ত ভাঙর কলক্ষগো, হাবিস্ত 
মিস্তলগো বা মূর্খগো প্রমাণিত করিয়া উল্লসিত অ'ইতারা। 


তবে কথা আহান -_ গ্রন্থ এহান যদিও মোর জীবন-কাহিনীর লিপিহান, 
তথাপি বস্তত:এহান এ সময়র বিখুপ্রিয়া মনিপুরী সমাজর মানসিকতার ইতিহাসহান। 
ও কারণে প্রয়োজনবোধে অন্যর চরিত্রর অবতারণা করেছু। এহান করেছুতা পরচ্চার 
উদ্দেশ্যলো নাগই; পরবর্তী প্রজন্মই এ সময়কার জাত এহানর সামাজিক কাঠামহান 
সম্বন্ধে হারপাকা বুলিয়া। এহানরকা মোরে দোষী সাব্যস্ত করলেউ বা আইনগত 


ব্যবস্থা নিলেগাউ মোর আপত্তি নেই। 


-__ কালীপ্রসাদ 

মোর জীবন কাহিনী 


১।  উপক্রমণিকা 


মোর জীবনর বিশেষ অধ্যায় আহান লমো যারগা, এবং মুঙেদে নুবা জীবন আহানর 
রাঙিরা মিঙাল আহান আহের। জীবনর এ সন্ধিক্ষণে মোর জীবনর অভিজ্ঞতালো মোর 
আত্মজীবনীহান ইকরাত বহেছু। আত্মজীবনী আরম্ত করানির আগে বক্তব্য আহানি থনার 
নিতান্ত প্রয়োজন বোধ করুরি। উহানি অ*ইলতাই এহানি যে, আত্মজীবনী ইকরতারাতা 
মানব সমাজে মহান বাক্তি হিসাবে প্রতিঠিত গিরিগিথানীয়ে। জীবন আহানরে সুন্দর করিয়া 
তুলতে বা জীবনর মহান দিক উহান বিকশিত করতে কিসাদে হাসি-্রন্দন বারো উত্থান- 
পতনর মাধ্যমে আগুবানি লাগের; জীবনর গতিপথে কিসাদে দুর্বলতার লগে বীরত্বর __, 
অসতর লগে সতর __ অসুরর লগে সুরর সংগ্রাম চলের, উতা মানব সমাজর মুে তুলিয়া 
ধরিয়া সংগ্রামী মানুরে দুর্বল মুহূর্ততৌ নুরা উদ্যমলো জীবনপথে আগ-বাড়ানিত উদ্ধদ্ধ 
করানিরকা নিভর ব্যভিগত অভিজ্ঞতালো মহান গিরিগিথানীয়ে এসাদে আত্মজীবনী ইকরে 
গোছ্িগাতা। মি উসাদে মহান মানুগো মোটেউ নাগই। তথাপি আজি এ আত্মজীবনী ইকরাত 
বহে্ুতা পৃথিবীর মানুরাঙ মোর মহত্ব দেুবানিরকা নাগই; মোর আত্মজীবনী ইকরানির 
উদ্দেশ্যহান নিতান্ত সীমিত; কারণ মোর আত্মজীবনী ইকরতে মোর মুঙহানাত আছেতা 
বিধুপ্রিয়া মণিপুরী সমাজর সীমিত গন্ডীগো। কনাকতো পুরি বিখুপ্রিয়া সমাজর সেবাত 
ব্রতী অ'য়া জীবনর গতিপথে আগ বাড়তে মি কি কি অবস্থার সম্মুখীন অখ্ছু, সমাজর 
ঈর্যাপরায়ণ ডাঙর মানু গোষ্টী আহানর দরুণ পদে পদে মি প্রতিবন্ধ মুডে পাচ, 
[ বারো অশ্রুর মাধ্যমে মি আহান করে কাকেই দেছু, কাকেয়ে কাকেয়ে 
কিসাদে আঘাত বা বেদনা পাছু __ উতা হাবির হান এহান। এ লিপি সমাজর মুঙে 
তুলিয়া ধরুরিতা সমাজরাঙতো সমবেদনা খানি পানারকা, বা মোর ভ্রালাপুড়া উতাত ইও 
নি দেনারকা, বা মোর অশ্রু দেখুবেয়া সমাজর সহানুলভূতিশীল মানু কতোগোর 
আহিগি তিঙানিরকা নাগই। এ জীবনলিপির দৃষ্টি হান সম্পূর্ণ বাস্তবমুখী বা সমাজমুখী। 
পরিষ্কার করে মাততে গেলেগা, এ জীবনলিপির উদ্দেশ্য দুহান _- (১) আহান অইলতাই, 
বর্তমান বিষুণপ্রিয়া সমাজর দৃষ্টিভঙ্গী বারো মানসিকতা কতি নী? বারো সন্গীর্ণ, উহান হাবির 
মুঙে তুলিয়া ধরিয়া এ নীচতা বারো সন্ধীর্ণতাত্ত মুক্ত সমাজ-চেতনা আহানর সৃষ্টি করানি; 
(২) আরাক আহান অইলতাই এ সমাজর সেবাত যেতা ব্রতী অ'ইতারা, উতারে সমাজর 
এ নীচতা বারো সন্কীর্ণতা সম্ধান্ধে সচেতন করিয়া এতার ভি. 


উদ্ধুদ্ধ করানি। অবশ্যই, এতার অন্তরালে মোর জীবনর সঠিক 
আহানৌ আছে। 


নখ 


আত্মজীবনী ইকরানিত অনেক সমস্যা আছে। (১) এ পেই নিজর গুর কথা মাততে 
সক্কোচ আহানি উহান স্বাভাবিকহান। নিজর গুণর কথা মাতলে মোরে আত্মগুণ প্রচারে তৎপর 
বা অহঙ্কারীগো বুলতাই বুলিয়া আশঙ্কা আহানো থার। (২) নিজর দোষর কথা মাতলে মোরে 
মানুরে হবানেই বা হু্কাঙ মানুগো নিঙকরে বেলবা বুলিয়া ডর আহানৌ হমার। (৩) প্রাসঙ্গিক 
ভাবে অন্যর দোষর কথা মাতাত গেলেগা মোরে 'পরনিন্দুক” বা “পরদোষদর্শী” আখ্যা দিবা 
বুলিয়া সংশয় আহানৌ থার। (৪) অন্যর জীবনর গজে টিগ্ননী করতে গিয়া উতা যথার্থ অ'র, 
কি না'র অর্থৎ তানুর জীবনর সঠিক মূল্যায়ন, না মোর জ্ঞান বা বিচারশক্তির অভাববশতঃ 
অপবাখ্যা __ এ বিষয়ে মোর নিজরতাই সন্দেহ উঠের। উহানলো, কে) মোর নিজর দোষ 
বারো গুণর বিথা যতদূর সম্ভব নিঃ সঙ্কোচে বারো অনতিরঞ্জিতভাবে মাতানি, খে) অন্যর 
ব্যক্তিগত দোষ উতা যথাসম্ভব কম করে মাতানি, এবং গে) তানুর গুণ উতা যথাযথভাবে 
উপস্থাপিত করানি __ এ তিনোহানি সংকল্প নিয়া কাম এহানাত অগ্রসর অ'উরি। কুনো 
গিরিগিথানীর কুনো ঘটনা বা ব্যাপারর অপব্যাখ্যা করে থাইলে উহান লিখিতভাবে মোরে 
জনেইলে পিছে পরিশিষ্ট আকারে মোর বক্তব্যর সংশোধন করতৌ। পক্ষান্তরে কুনো আগোর 
দোষর কথার উল্লেখ থাইলেউ, উতা যদি সত্য অর, উহান অ'ইলে মোর প্রতি রুস্ট না'য়া 
আত্মসংশোধনর বারাদে দৃষ্টি দিলে মি তৃপ্তি পেইতৌ। 


মোর আত্মজীবনী ইকরানির পশ্চাতে যে উদ্দেশ্যর কথ মাতলু, উবেদে মোর সতর্ক 
দৃষ্টি থানাই মি ধারাবাহিকভাবে মোর জীবন কাহিনী বর্ণনা করাত না যেইতৌগা। সাধারণভাবে 
জীবনর পূর্বাপর বিবরণ আহানি দিয়া উতার পিছে মোর জীবনর বিভিন্ন দিক বা বিভিন্ন 
অভিজ্ঞতার কথা পৃথক পৃথক মাতে যিতৌগা। 


(২) জীবন-প্রবাহ 


€ে) বংশ পরিচয় £ আসামর শিলচর শহরর পশ্চিমে প্রায় তিন মাইল দূরেইত 
কচুধরম বুলিয়া হরু গাও আহান আছে। উহানাত শ্রীবাবাইসেনা সিংহ বারো শ্রীমতী ইমাগো 
দেবীর উরে ১৯৩৭ ইংরাজীর ৩রা জানুবারীত (১৩৪৩ সনর ১৯শে পৌষ) মি জরম 
অখ্ছু। মোর পিতৃদেবর পিতৃদেব শ্রীবুদ্ধি সিংহ বিভিন্ন গুণে গুণী মানুগো আছিল। তা৷ 
একাধারে পাঠশালার শিক্ষক, নাউকরা মেইপা, দুবার এবং এ অঞ্চলর অগ্রগণ্য ধর্মীর 
সাধকগো আছিল। মোর পিতৃদেবর মালক শ্রীমতী থারৌ দেবী সাধারণ অথচ সরলমনা 
সাধিকা আগো আছিলী। তানুর আমলেন্ত পুরি পরিবার এহান এ অঞ্চলর ধর্মীয় গতর 
বিশেষ কেন্দ্র আগো আছিল । দূর-দূরাত্তত্ত আহিলা সাধুসত্ত বারো মহজ্জনর বিশ্রামস্থলহান 
আছিলতা পরিবার এহান। এ পরিবারে বিশ্রাম করলাহা বিশিষ্ট গিরিগিথানীর ভিতরে 
আছিতা গঙ্গানারায়ণ চক্রবর্তীর বংশধর (2) নবদ্বীপর সাধিকা “মাই ঠাগুরানী” এবং ও 
গিথানকর জিলক শ্রীমতী তুলসী রাণী, ভানুগাছর দেওবাছাক্লু (?) “বেলা বাকুরার 
হেইমাক" শ্রী গোকুলানন্দ গীতিস্বামী, মণিপুরর কালারাজা শ্রী মাচুসেনা এইগা ইত্যাদি। 
শ্রীবুদ্ধি সিংহ বারো শ্রীমতী থারৌ দেবী বেলা বাকুরা' গিরকরাঙতো ভাবি-মাগত দীক্ষা 
নেছিলাগা। মোর একমাত্র জেরতাক শ্রীচাউবা সিংহ বারো মোর হার [টি] 


সক 


ও. ৩হ 


জেঠা পুতোক শ্রী মণিরাজ সিংহ -_ এ দ্বিয়োগিয়ৌ মৃদঙ্গ বাদক আছিলা। মোর পিতৃদেব 
ভ্রীবাবাইসেনা সিংহ মৃদক্গবাদক হিসাবে খ্যাতিমান অজা আগো আছিল; তা অনেক 
শিষ্য-প্রশিষ্য থয়া গেছেগা। মোর মাতৃদেবী শ্রীমতী ইমাগো দেবী সাধারণ গৃহিণী আগো 
আছিলী। তবে শ্রী বুদ্ধি ইপুরাঙতো অ'করিয়া মোর ইমাবাবা পর্যাস্ত হাবিরতাউ কৃষি কর্ম 
এহানেই প্রধান জীবিকাহান আছিল। গজর বর্ণনা এহানাত্ত দেখতাঙাই যে, আধুনিক শিক্ষিত 
সমাজর দৃষ্টিলো আমার পরিবার এহানরে উন্নত পরিবার আহান বুলিয়া মাতে নুরারিয়ার। 
আর্থিক দিকেন্তৌী আমার পরিবারহান মোটেউ স্বচ্ছল পরিবারহান নাগই। তথাপি বাবার 
সাদাসিধা সরল মনোভাব, ইমার সংসার পরিচালনপটুতা এবং দ্বিয়োগির আত্মত্যাগর দরুণ 
মি বর্তমান অবস্থাত ফৌঅছুহাতা। হাইস্কুলে তামকরানির সময়ত মোর ইমাবাবাই কুনোদিন 
জুর করিয়া মোরে “অমুক কাম উহান করগা” বুলিয়া নামাতেছি। মোর ছাত্রাবস্থাত তানু 
অনেক দৈহিক এবং আর্থিক কষ্ট সহ্য করলা; উতার পিছে মি অধ্যাপনা পানার পিছে 
গবেষণাত নিমগ্ন আছিলু সময়ে পেয়াউ তানু দীর্ঘদিন নীরবে আর্থিক কষ্ট সহ্য করে 
গেলাগা উহান নিংশিও অইলে এবাকাউ মি নিজরে অপরাধীগো বুলিরা নিঙকরুরি। 


খে) ছাত্রজীবন£ কনাকেমি ঘরর কাদার সোনামাণিক পাঠশালাত ভর্তি অইলু। 
ও সময়েতুই মি মেধাবী ছাত্রগো বুলিয়া পরিচিত অ'ছিলু এবং ও কারণে মি হাবি শিক্ষকর 
শ্নেহভাজন অ+ছিলু। মোর অবজা শ্রীমুক্তাচান সিংহ গিরকে কাদার বাগানর মেনেজারগোর 
ঘরে গিয়া তার জিপুতরে প্রাইবেট শিক্ষা দিলো উপেই মেরাক মেরাকে মোরে নিয়া মোর 
মেধাবীত্ব দেহুরেয়া মেনেজারগোর জিপুত উতারে লাজ দিলো। মি পাঠশালাত প্রত্যেক শ্রেণীত 
প্রথম স্থান অধিকার করলু এবং তৃতীয় মানর কেন্তরীয় বৃত্তি পরীক্ষাত বৃত্তি পেয়া পাছ করলু। 
উতার পিছে মি শিলচরর পাব্লিক হাইস্কুলে ভর্তি অইলু। উপেয়তো' মি মেধাবী ছাত্রগো 
হিসাবে খ্যাতি লাভ করলু এবং প্রত্যেক শ্রেণীত প্রথম স্থান অধিকার করলু। মি চতুর্থ-পঞ্চম 


মানে খাইতে | ঝাংলা বারো সপ্তম মানে থাইতে ইকরলু ইংরাজী উতা দেহিয়া মোর 
শিক্ষক উতাই রীতিমতো আচানক অ+ইলা এবং মোর লেখা উতা শিক্ষকে কমন-রুমে পাকরে 


'পাকরে অন্যরে 
জীবনে ব 


হিলা। কনাকতৌ মি হাবি বিষয়ে নিভর ভাষালো নোট তৈরী করলু এবং 
অনুসরণ নাকরেছু। 


ষষ্ঠ মানে পাকরানির সময়ত মোরতা বাংলা সাহিত্যত বিখ্যাত কবিগো অ'নার 
প্রবল ইচ্ছা আহান জাগ্রত অহিল। ওঁ উদ্দেশ্যে মি অনেক কবিতা ইকরলু এবং ইস্কুলর 
বিভিন্ন অনুষ্ঠানেউ ও কবিতা পাঠ করিয়া শিক্ষকর প্রচুর প্রশংসা পেইলু। আরাক আকবেদে 
মি ইংরাজী ভাষাহান হবাকরে আয়ত্ত করানিরকা প্রচণ্ডভাবে পড়াশুনা করলু এবং ভবিষ্যতে 
ইংরাজীলো উচ্চশিক্ষা নেনার সিদ্ধান্ত নিলগ'। কিন্তু পিছেদে আমার ভাষাকৃষ্ঠির দিকে 
দৃষ্টিহান মিয়াম কেন্দ্রীভূত অ'নাই বাংলা ভাষালো কবি অনার বাসনা গেলগা এবং রামকৃষ্ণ 
বিবিকানন্দর সাহিতালো প্রভাবিত অ'নাই ইংরাজীর পরিবর্তে দর্শনলো উচ্চশিক্ষা নেনার 


সিদ্ধান্ত নিলগা। 
[5] 


সপ্তম শ্রেণীত তামকরানির সময়ত হঠাৎ আকখুরুম শ্রীশ্রী রামকৃষ্ণদেবের উপদেশ” 
নাঙর লেইরিক উহান পাকরানিয়ে ও ধরণর লেইরিক আরতাউ তামকরানির উদ্দেশ্যে 
শিলচরর রামকৃষ্ণ মিশনে গেলুগা এবং সমগ্র মনপ্রাণ দিয়া সারাক্ষণ রামকৃষ্ণ বিবেকানন্দ 
সাহিত্য তামকরানি অ'করলু। এসাদে রামকৃষ্ণ মিশনর সংস্পর্শে আহানির পিছে শ্রেণীর 
পড়াশুনার প্রতি মোর দৃষ্টি এক রকম নেয়ইল বুল্েউ চলের এবং জাগতিক হাবি বিষয়েউ 
মোর ওঁদাসীন্য আহান আহিল। পরীক্ষার সময়ত কিন্তু বরাবর মি প্রথম স্থান অধিকার 
করিয়া গেলুগা। যেতাউ অক সপ্তম শ্রেণীত্ত দশম শ্রেণীর মধ্যভাগ পেয়া __ এ সময়র 
(ভিতরে মি রামকৃষ্ণ বিবেকানন্দ সাহিত্যর প্রায় হাবি গ্রন্থ অধ্যয়ন করলু এবং উতা যথারীতি 
আয়ন করলু। উতা ছাড়া এ সময়েইমি শ্রীমদ্‌ ভগবদ্‌ গীতা, শঙ্করাচার্যর প্রকরণ গ্রস্থাবলী 
এবং অধিকাংশ উপনিষদ্‌ তামকরিয়া হদেইলু। 

এসাদে ধর্ম-দর্শন অধ্যয়নর বারাদে দৃষ্টি মিয়াম দেনাই শ্রেণীর পড়াশুনা রীতিমতো 
না করলু বুলিয়া মোর শিক্ষকে মোরবা মিয়াম অনুশোচনা করলা । তথাপি ১৯৫৭ ইংরাজীর 
গৌহাটী বিশ্ববিদ্যালয়র মেদ্রিকুলেশন পরীক্ষাত মি চতুর্দশ স্থান অধিকার করিয়া পাশ করলু। 
উতার পিছে পড়াশুনা বাদ দেনা মনাছিলু তথাপি অবস্থালো বাধ্য অ'য়া শিলচরর গুরুচরণ 


কলেজে ভর্তি অইলু। কলেজে ভর্তি অনা সত্বেট মি কিন্তু পড়াশুনাত বিন্দু আহানো+ মন , 
নাদলু। অধিকাংশ দিনেই মি শ্রেণী বেলেয়া রামকৃষ্ণ মিশন এবংস্থানীয় শ্যামসুন্দর আখড়াত 
,. গিয়া গ্রন্থপাঠ এবং ধ্যান ধারণা করিয়া থাইলুগা।ও সময়ত মি জাগতিক হাবি বিষয়ে এবং 
পোষাক-পরিচ্ছদে প্রচণ্ডভাবে উদাসীন আছিলু। পুতি ফালিত ইস্তারি দেনা দূরেইর কথা, ' 


জুতা পেয়া ও সময়ত মি না পিদলু। 


এসাদে হাবি বিষয়ে উদাসীন থানা সন্েউ মোরতা সমাজ সেবার বারাদে দৃষ্টি আহান 
আছিল সময়ত আমি পইলা বিষুরপ্রিয়া মণিপুরী স্টুডেন্ট্ছ ইউনিয়নগো গঠন করলাঙ 
এবং মি ওঁ ইউনিয়নর সাধারণ সম্পাদকর পদে থায়া ছাত্রসংগঠন করলু। ৪ ইউনিয়নর 
তরফেন্ত আমি প্রতি বছর বার্ষিক সম্মেলনর আয়োজন করিয়া এবং মলয়া-নাঙর আতে 
ইকরা পত্রিকা আহান প্রকাশ করিয়া ছাত্র-ছাত্রীর ভিতরে প্রতিযোগিতার মাধ্যমে সাহিভা 
সংস্কৃতির সেবাত আত্মনিয়োগ করানির ডাঙর সাড়া আহান জাগাছিলাগ। ও সময়ত মোর 
জীবনধারা বারো চিন্তাধারার প্রভাবে প্রভাবিত অস্মা গীতা মুখার্জী, গীতা সিংহ, মনোরমা 
সিংহ, প্রতিমা সিংহ -_ এ নিঙোল এতাই তিলয়া ছাত্রীর জীবনগঠনে সহায় করানিরকা 
নিঙোলগার সংস্থা আগো হঙ করেছিলা এবং ও সংস্থার তরফেন্ত সময়ে সময়ে আলোচনা 
চঞ্রর আয়োজন করলা । মি আই. এ. তামকরানির সময়েই মোর প্রচেষ্টায় সিঙ্গারী নেহেরু 
ইন্কুলে আমি সর্বপ্রথম শ্রী গোকুলানন্দ গীতি স্বামীর জন্মতিথি এবং আমার কচুধরম গাঙে 
নবন্বীপর বাহিরে সর্বপ্রথম শ্রী ভুবনেশ্বর সাধুঠাকুরর জন্মতিথি পালন করলাউ। 


পড়াশুনার বারাদে দৃষ্টি নাদানিয়ে ১৯৫৯ ইংরাজীর আই. এ. পরীক্ষীত মি 
কুনোরকমে প্রথম বিভাগর নম্বর থয়া পাশ করলু। উতার পিছে দর্শন বিভাগে [৪] 


»পযত 


অনার্ছ নিয়া বি. এ. তামকরানি অ'করলু, কিন্ত, দ্বি-তিন মাহা পিছেত্রী ক্ষিতীশ চন্দ্র পালটৌধুরী 
নার বিদগ্ধ সংস্কৃত অধ্যাপক আগো গুরুচরণ কলেজে আহানিয়ে তার এবং মোর বন্ধুবর্গর 
পরামর্শে মি সংস্কৃত অনার্থ নিলুগা । ওঁ সময়ত মি আকখুরুম টাইফয়েডলো আক্রান্ত অখ্যা 
মৃত্যুর মুখেত্ত ফিরিয়া আহিলুগা। উতার পিছে মি কয়েক মাস মোর মামাক আগোর বাসাত 
থাইতে ও মামার রেণু-নাঙর জিলক আগোর নির্মল বারো কোমল মমতালো প্রভাবিত 
অ'নাই সাংসারিক মায়া মমতা সম্পর্কে মোরতা খানি হবা ধারণা আহান অইল। ফলে 
সাংসারিক ব্যাপারে খানি সচেতন অণনাই মি মনোযোগ দিয়া পড়া-শুনা করানি অণকরলু 
এবং ১৯৬ ইংরাজীত সংস্কৃত অনার্ছে একমাত্র মি প্রথম বিভাগে স্থান থয়া বি. এ. পাছ 
করলু। উতার পিছে সংস্কৃত বিভাগে ভারতীয় দর্শনলো এম. এ. তামকরানি মনেয়া মি 
গৌহাটা বিশ্ববিদ্যালয়ত গেলুগা, কিন্ত উপেই ভারতীয় দর্শনলো তামকরানির বাবস্থা নাথানিয়ে 
মি এম. এ না তামকরিয়া ঘরে ফিরানির সিদ্ধান্ত নিলুগা। 


গৌহাটা বিশ্ববিদ্যালয়র তৎকালীন বিভাগাধ্যক্ষ ডাঃ মুকুন্দ মাধব শর্মা গিরকে মোরে 
হাবি ধরণর সুযোগ দেনার আশ্বাস দিয়া মোরে উপেই ভর্তি অ'নারকা অনুরোধ করলো, 
কিন্তু মি “দর্শন নাইলে না তামকরতৌ” বুলিয়া ফিরিয়া আরা সিঙ্গারীর নেহেরু হাইস্কুলে 
শিক্ষকতা আরন্ত করলু। কতোদিন পিছে কলিকাতা বিশ্ববিদ্যালয়ত দর্শন শান্্রলো সংস্কৃত 
এম. এ. তামকরানির সুযোগ পানার সম্ভাবনা আহান দেহিয়া মি কলিকাতাত সালইলু। 
আমার ঘরর আর্থিক অবস্থা মোর উচ্চশিক্ষা পানারকা মোটেই অনুকূল নাগই। উতার 
গজে ও সময়ত শিলচরে কতো বছর ক্রমান্বয়ে বন্যা আহানিয়ে ঘরর অবস্থা আরতাউ 
খারাপ অইল; ফলে ঘরেন্ত রূপা নিয়া এম. এ. তামকরানির সামর্থ্য সুপৌ নেয়ইল। 
তথাপি ঘরর জমি আহান পাচশ" টাকাত ইজারা দিয়া উতালো সালইলু -_ কলিকাতাত 
প্রাইরেট টিউশন করিয়া তামকরতৌগা বুলিয়া। কলিকাতাত গিয়া কলিকাতা বিশ্ববিদ্যালয়র 
হোষ্টেলে শ্রী ব্রজেন্্র কুমার সিংহর অতিথিগো হিসাবে থায়া প্রায় পনরো দিনর টুবা প্রাইরেট 
টিউশন বিছারেয়াউ কুনো উপায় করে নুবারানিয়ে কলিকাতা বিশ্ববিদ্যালয়ত ইমে ভর্তি 
নায়া ক্লাস করে করে থাইলু ৷ শু সময়ত আকদিন মাধানে অপ্রত্যাশিতভাবে একেবারে 
অপরিচিত মানু আগে! উ ছাত্রবাসে আহিল উগোই মোরয়ারি খানি হুনলো, এবংমি কুনো 
কাম নেয়া আছু উহান হারপেরা মোরে মাতলো, “মোর শৌ আগো নরেন্দ্রপুর রামকৃষ্ণ 
মিশনে আছে; মি উগোরে উনাপনিত যাউরিগা হানতে তিও আইনে, আশ্রম উো চেয়া 
আহিবেতা !” গিরক উগোর লগে গেলুগা। নরেন্দ্রপুর রামকৃষ্ণ মিশনগো দৈর্ঘ্য প্রায় এক 
কিলোমিটার, ্রস্থে প্রায় আধা কিলোমিটার । উপ্েই হাইঙ্কুল আছে, কলেজ আছে, 
বিশ্ববিদ্যালয়র অধ্যাপক বারো ছাত্রো" অনেকগো আছি, ভাঙর ভাঙর ছাত্রবাস আছেতা 
প্রায় ৮/১০ গো। উতা চেইতে চেইতে আত্মকঞ্জ আগোত পুখুরি আগোর পারে নির্জন ফাম 
আহানাত রামকৃষ্ঃদেবর হুর্কাঙ মন্দির আগো আছে উগো দেহিয়া মন এহানাত এমন ধ্যানমঞ্ন 
অবস্থা আহান আহিল যে, মন্দিরে হমেয়া ঠাক্রারে প্রাণ ভরিয়া হমাদিতে আগ্লানে ঝরঝারেয়া 
[হানি পানি পড়িল। উপৈইতো নিকলতে শিলচর রামকৃষ্ণমিশনে পাছিলু মোর 


অত্যন্ত পরিচিত সন্যাসী আগোরে দেখলু। তার না স্বামী চণ্ডিকানন্, শ্রীশ্রী মা সারদার 
শিব্যগো; তা মোর প্রতি অত্যন্ত ননেহশীল সাধুগো। তারাঙ মোর অবস্থার কথা য়ারি দিলু 
আরো মাতলো, “এপেয়ো” অনেক ছাত্র থাইতারা, হানতে বর্তমানেতে বাহিরর ছাত্র না 
থাইতারা পাউরি। তথাপি মি এপেইর মহারাজ স্বামী লোকেশ্বরানন্দর লগে আলাপ আহান 
করিয়া চেইঙ।" মি কিন্তু সুপ ভরসা নাকরিয়া গেলুগা। স্বামী চণ্ডিকানন্দ গিরকে স্বামী 
লোকেশ্বরানন্দর লগে আলাপ করেছে। লোকেস্বরানন্দ গিরকে মাতেছে তাই “বর্তমানে 
এপেই বাহিরর ছাত্র থনা সম্ভব নেই; স্বামী চণ্ডিকানন্দই হুনেছেতাই উপ্টা, অর্থাৎ মোরে 
উপেই থনাত তা সম্মত আছে। মি কিন্ত স্বামী চণ্ডিকানন্দরাঙ মোর কলিকাতার ঠিকানা 
নাদিয়া গেছুগা। তা শিলচরর রামকৃষ্ণ মিশনে খবর করেছে আরো মিশনেত্ত আমার ঘরে 
গিয়া মোর কলিকাতার ঠিকানা লয়া মোরাঙ জরুরি চিঠি দিয়া জানেইলা যে, নরেন্দ্রপুরে 
মোর ছিটহান লেপয়া আছে। মি ত্বরা করে নরেন্দ্রপুরে গেলুগা, মোর ব্যাপারহান হুনিয়া 
কিন্ত স্বামী লোকেশ্বরানন্দই খাঙ লাগিল, কারণ তা মাতেছেতাই মোরে উপেই থনা সম্ভব 
নাইতই। কিন্তু তার গুরুভাই প্রবীণ সন্যাসী স্বামী চণ্ডিকানন্দই মোরে এসাদে কথা দেনাই 
তার কথাহান বেলা নুরারিয়া লোকেশ্বরানন্দই লমইতেগা বাধ্য অ'য়া মোরে উপেই থানার 
বন্দোবস্ত করে দিলো। মোটা মুটি অর্ধেক খরচে উপেই দ্বিবছর থায়া মি এম. এ. পাছ করিয়া 
আহিলু। 
গে) অধ্যাপনা বারো গবেষণী-জীবন৪ এম. এ. পাছ করানির আগেই মি মোর 
অধ্যাপক শ্রী ক্ষিতীশ চন্দ্র পাল চৌধুরী গিরকর সহায়তালো শিলচরর কাছাড় কলেজে 
সংস্কৃত বিভাগে অধ্যাপনার সুযোগ পাছিলু। ওঁ কলেজে অধ্যাপনা করানির সময়ত দর্শনলো 
গবেষণা করানির ইচ্ছা থানা সন্তেউ বিষুণপ্িয়া মণিপুরী সমাজ বারো তানুর ভাষার দুরবস্থা 
দেহিয়া বিষুপপরিয়া মণিপুরী ভাষাতত্ুলো গবেষণা আর্ত করলু এবং ওঁ বিষয়ত মি যাদবপুর 
বিশ্ববিদ্যালয়েতো ১৯৬৮ ইংরাজীত পি. এইচ. ডি. উপাধি পেইলু। বিধুওপ্রিয়া মণিপুরীর 
ভাষা কৃষ্টিরে সুদৃঢ় আসন আহানাত বহেয়া সমাজ এহানর উজ্জ্বল ভবিষ্যত আহান সৃষ্টির 
আশালো মি ইমা-বাবার প্রতি করণীয় কর্তব্য পেয়া হাবিতা বেলেয়া গবেষণা এহান করল, 
কিন্তু সমা'জর গতি আরাক আকবেদে চলিল। মোর প্রতি ঈর্বযাদ্বিত বিবুগপ্রিয়া গোষ্ঠী আহানে 
যথার্থভাবে মি গবেষণা-নিবন্ধত আমার ভাষা এবং সমাজ সম্পর্কে অপমানজনক সিদ্ধান্ত 
করেছু বুলিয়া চারিয়বারাদে অপপ্রচার আরম্ভ করলা । এ কামে প্রধান ভূমিকা নেছিলাগাতা 
লার গোপীনাথ সিংহ বি, এ, বি, টি, এবং ভকতপুরর জগৎমোহন সিংহ বি, এছ, ছি, বি, 
টি,। ফলে, এ গবেষণালো সমাজে সন্মান পানাতে দূরেইর কথা, সমাজর কলঙ্কগো হিসাবে 
মি হাবির নিন্দাভাজনগো অ*ইলু। মোর বিরুদ্ধে অপপ্রচারএমন জঘন্য পর্যায়ত গেলগা 
এবং দুহান তিনহান সভাত মোরে এমনভাবে অপমানিত করলা যে মি সভা-সমিতিত যানা 
সম্পূর্ণরূপে বাদ দিলু। কিন্তু সমাজে এরেদিলেউ মি সমাজরে এরেদেনার পাত্রগো নাগই; 
সমাজর হাবি ধরণর সভা সমিতিত যানা বাদ দিয়া মি বিুপ্রিয়া মণিপুরী ভাষার ব্যুৎপত্তিমূলক 
অভিধানহান ইকরানি অ'করলু। গাঙে গাঙে বুলে বুলে মি এ ভাষার শব্দ হব] 


০ 


যথাসম্ভব সংগ্রহ করলু এবং উঁ সংগৃহীত শব্দ উতালো তালাবদ্ধ ঘরে নির্জনে বয়া 
অভিধানহান ইকরানি অ'করলু। এসাদে করে দিনে প্রায় ষোল-সতরো ঘন্টা কাম করে করে 
১৯৬৮ ইংরাজীত ১৯৭৩ ইংরাজী পেয়া __ এ পাচো বছরর ভিতরে মি অভিধানহান 
ইকরিয়া লমকরলু। এ অভিধানর শব্দ সাজানির সময়ত শিলচর নর্মাল ই্কুলর তৎকালীন 
ছাত্র এবং পশ্চিম সিঙ্গারীর ছাত্র-ছাত্রীয়ে মোরে অনেক সাহায্য করলা। বিধু্পরিয়া সমাজর 
দুর্ববহারে আহত অ"য়া এসাদে অভিধানহান ইকরানির সময়ত মোর মনে যে দুঃখ- 
অভিমান জমা অ্মা আছিল উতা মোর “এ জালার কথা কারে মি মাততু আর _- এ 
এলা এহানর ভিতরে প্রকাশ করে গেছুগা। এলা এহান ইকরেছুতা বিষুণপ্রিয়ারে উদ্দেশ্য 
করিয়া। এলা এহানাত উল্লেখিত “পিদাদেছু অলঙ্কার” অ+ইলতাই মোর বিধুওপ্রয়া ভাষার 
গবেবণা নিবন্ধ; গোপন কুগ্জ' অ'হলতাই মোর তালাবদ্ধ নির্জন প্রকোষ্ঠ; “থদেছু তোরকা 
মালা মি বানেয়া” এহানে বুজারতা মোর অভিধানহান, বারো 'থদেছু সাজেয়া উপচার' 
এহানে বুজারতা আমার ভাষা কৃষ্টি সম্পর্কে মোর ইকরা হাবি নিবন্ধ। যেতাউ অক, 
মোর অভিধান এহানাত প্রায় ৩০,০০০ শব্দ সংকলিত করেছু এবং মাত্র প্রায় ১,৫০০ 
শব্দ ছাড়া বাকী হাবি শব্দর ব্যুৎপত্তি দেহেয়া ব্যাখ্যা করেছু। এসাদে শব্দর বুুৎপত্তি 
ব্যাখ্যারকা মি বাংলা, অসমীয়া, হিন্দী, নেপালী, পারশী, উর্দু ইত্যাদি আর্ধ্গোষ্ঠীয় ভাষা 
এবং মেইতেই, লুসাই, নাগা, খাসী ইত্যাদি আর্যেতর ভাষার অভিধান হাবি অধ্যয়ন 
করলু এবং ততত্যভাষাভাষীর লগে প্রত্যক্ষভাবে আলোচনা করলু। এ ধরণর অভিধান 
ইচুদিন ভারতবর্ষত মাত্র আকহান আছিল ; উহান অ+ইলতাই কলিকাতার ডঃ সুকুমার 
সেন গিরকর 4১0 1731701081081 191000005 ০7308৫। ; উহানর পিছে 
মোর 0 1019170108509] 19101190915 01 1319107017158,15101710011 
এহানেই এর ধরণরা দ্বিতীয় অভিধানহান, এবং এ পর্যাপ্ত এ ধরণর আর অভিধান রচিত 
না'ছে। 


মি অভিধানহান ১৯৭৩ ইংরাজীর মধ্যভাগে লমকরানির মাত্র কয়েক মাস পিছে 
গৌহাটা বিশ্ববিদ্যালয় সংস্কৃত বিভাগে প্রবক্তার পদে নিযুক্তি পেয়া ১৯৭৪ ইংরাজীর 
জানুরারী মাহাত উপেই যোগ টি বিষুগ্প্রিয়া মণিপুরী ভাষার হাবিভ্ত ডাঙর 
কামহানি লমনিঞ্জে গৌহাটা বিশ্ববিদ্যালয়ত যোগ দেনার পিছে বারো মি দর্শনলো পড়াশুনা 
অ'করলু এবং ক্রমান্বয়ে সংস্কৃত ভাষালো 'ন্যায়দর্শনবিমর্শঃ” 'শাঙ্করবেদান্তে তত্তমীমাংসা" 
এবং 'শাঞ্ষরবেদান্তে জ্ঞানমীমাংসা” __ এ তিনোহানি গ্রন্থ ইকরলু। উতার পিছে অধ্যায়নর 
গণ্তীগো আরতাউ বৃহত্তর করিয়া 100৩ ০070909107৩ /১19501019 110 1100121) 
.071195001)5 নাঙর গবেষণা গ্রন্থ আহান ইকরল। ও গ্রন্থ উহান বর্ধমান বিশ্ববিদ্যালয়ত 
উমা দিয়া মি ১৯৮২ ইংরাজীত ডি, লিটু, উপাধি প্লু। ডি, লিউ, উপাধি পানার আগেই 
সি ইমে ও বছর প্রাধ্যাপকর (7২০৪৩) পদে উন্নীত অ্ছিল। প্াধ্যাপকর পদে থাইতে 
করেছু কাম উতার বিবরণ 'জ্ঞান পিপাসা'র আলোচনাত পেইতাঙাই। 


পৃথক্‌ পৃথক্‌ ভাবে বিভিন্ন দর্শনর গ্রথইকরানির্‌ বাহিরেউ উ ১৯৮৭ ইংরাজীত্‌ ১৯৮৯ 
ইংরাজীর ভিতরে সমগ্র ভারতীয় দর্শনর গজে হিরিঙ আহান অসমীয়া ভাষালো করলু। 
সিরিজ এহানর কাম লমনির লগে লগে ত্রিপুরা বিশ্ববিদ্যালয়র সংস্কৃত বিভাগে আচার্ঝযর 
(প্রোফেসার) পদে নিষুক্তি পেয়া. ১৯৮৯ ইংরাজীর এপ্রিল মাহাত গিয়া উপেই যোগ দিলুগা। 
আগরতলাত থাইতে দিব্যাশ্রমর কাম খানি করলু, কিন্তু কর্মফলর প্রতিকুলঅত আশ্রমর 
কামে যথাযথ আগ বাড়ে নুবারলু। ১৯৯৫ ইংরাজীত আসাম বিশ্ববিদ্যালয়র সংস্কৃত বিভাগর 
আচা্যপদে এবং বিভাগীয় অধ্যক্ষপদে যোগ দিলুগা। পরবর্তী বছরে ১৯৯৬ ইংরাজীর 
মার্চ মাহাত গারিগোত অস্ত্রোপচার করতে গিয়া মৃত্যুমুখেতত ফিরিয়া আহিলু। ঠিক ওঁ সময়ত 
আশ্রমর ্ুলঘরগো বৌরে উড়েয়া নিলোগা আরো ঁ অবস্থাত প্রায় আড়াই লাখ রূপা ঝথণ 
করিয়া স্কুল ঘরগো হঙকরলু। ১৯৯৯ ইংরাজীত বা'রো উচ্চ রক্তচাপলো মরণর পথ পেয়া 
য়ৌ অইলুগা। এ সময়ত দৈহিক এবং মানসিক ব্যাধির দরুণ মি একরকম মর্মাহত এবং 
সিরাজ এ রসনা 
এবাকা সম্পূর্ণ একাকী। 


৩। জ্ঞানপিপ্পাসা ৪ 


চাণক্য পণ্ডিতে মাতেছেতা _ “্ঃ কার্যামদ্য কুর্বীত” অর্থাৎ আহের কালিকার 
কাম উহান আজি করানি থক। চাণক্যর উপদেশ এহান পেইলুতা অনেক পরে, কিন্তু মোর 
জীবনে স্বভাব এহান আছেতা কনাকতো পুরি। বারো, এ নীতি এহান অনুসরণ করলুতা 
বিশেষ করিয়া জ্ঞানার্জনর ক্ষেত্রত। মি দ্বিতীয় ভাগেত্ত অ'করিয়া ষ্ঠ শ্রেণী তামকরানির 
সময় পর্যযত্ত যে কুনো শ্রেণী আহানাত থাইতে পরবর্তী শ্রেণীর বিষয় উতা আয়ত্ত করানির 
চেষ্টা করলু। মনে পড়ের, মোরে পাঠশালার বৃত্তি পরীম্মণ দেনারকা বছর আহান অতিরিক্ত 
থইলা সময় উহানাত মোর জেঠা বেয়ক আগো মধ্যবঙ্গত তামকরলো উগোর বই উতা 
চেয়া নিজে নিজে সাধারণ জ্ঞান, পরিমিতি এবং পাটাগণিত-_ এ তিনোহান বিষয়ে ষষ্ঠ 
শ্রেণীর পাঠ পথস্তি তামকরিয়া লমকরেছিলু; পাটীগণিতে একমাত্র বাকী আছিলতা চক্রবৃদ্ধি। 

পাঠশালাত থাইতেতো" মি নিজর ভাষালো বাংলা সাহিত্যর উত্তর বারো প্রবন্ধাদি 
ইকরলু। মনে পড়ের, চতুর্থ শ্রেণীত থাইতে মি ইকরেছিলু বাংলা ব্যাখ্য। আহান চেয়া 
শিক্ষক আগোই মোরে বইভ্ত নকল করিয়া ইকরেছুতা বুলিরা গালাছিল। 

,পঞ্চম বারো ষষ্ঠ শ্রেণীত থাইতে সপ্তম-অষ্টম শ্রেণীর ইতরাভী ব্যাকরণেত্ত 
আগামি 17107991101, 01/43৩, 10197$ এতা হাবি তামকরেছিলু। উতা 
হিকানির সময়ত আ/টাউটি করতে আহিত পড়বোতা বুলিয়া অনেক হান বিষয় মাঙকলর 
মাটীর বেড় উহানাত কাঠপেনছিললো ইকরে ইকরে থছিলু। উসাদে অর্জিত ইংরাজী ভ্ঞানালো 
সপ্তম শ্রেণীত থাইতে মি নিজর ভাষালো ইকরলু ইংরাজী উতা দেহিয়া মোব শিক্ষক উতাই 
আচানক অ'রা তানুর 00100000-19010 __ এ উতালো রীতিমতো আলোচনা করলা । 
ও সময়ত মি ইস্কুলর লাইবরেরীত্ত দেশ-বিদেশর খবর এবং ভ্রমণ-সংক্রান্ত বই আনিয়া 


তামকরলু, কিন্তু উপন্যাস, ছোটগল্প ইত্যাদির বারাদে শুপ দৃষ্টি নাদেছু। 


সপ্তম শ্রেণীর মাঝামাঝিত হঠাৎ মোর অধ্যয়নর দিক পরিবর্তন আহান ঘটিল। 
আকদিন মি বই আনাত যিতেগা ই্কুলর লাইব্রেরীর দায়িত্বত আছিল শিক্ষক উগোই মোরে 
স্বামী স্বরূপানন্দর লিখা 'ছাত্রজীবন ও ব্রন্মচার্ধ্য” নার বই উহান দিলো। উহান পাকরানির 
লগে লগে মোরতা সংযত জীবন আহান গঠন করানির দিকে দৃষ্টি আহিল। আরাক আকদিন 
শিক্ষক উগোই মোরে পরেশ মজুমদারর লিখা 'শ্রীত্রীরীমকৃষ্ণদেবের উপদেশ” বই উহান 
দিলো। দ্বিতিন দিনে বই উহান সম্পূর্ণ ভাবে আয়ত্ত করলু এবং বই উহানলো এমন ভাবে 
প্রভাবিত অ*ইলু যে, ওঁ ধরণর আরতাউ বই তামকরানিরকা মোর অদম্য ইচ্ছা আহান 
জাগিল। কিন্তু ইঙ্কুলর লাইব্রেরীত ওঁ ধরণর বই আর নেই; উহানে লাইবেরীর দায়িত্বত 
মিশনে গিয়া দ্বিগুণ উৎসাহে রামকৃষ্ণ-বিবেকানন্দ সাহিত্য এবং তৎসংশ্লষ্ট অন্যান্য গ্রন্থ 
তামকরানি অ'করলু। ক্রমে ও ধরণর গ্রন্থ তামকরানিত এতো মগ্র অ'ইলু যে, ইস্কুলর 
পড়াশুনা একরকম বাদ দিলু। প্রতি আকদিন বা দ্বিদিন অন্তর ইক্ষুল ছুটির পিছে রামকৃষ্ণ 
মিশনে গিয়া বই আনলগা।ইঙ্কুলেন্ত রামকৃষ্ণ মিশন প্রায় দেড়মাইল এবং রামকৃষ্ণ মিশনেও 
আমার ঘর প্রায় তিন মাইল। এ পথ এতা হাবি আ+টে আ'টে বই আনলগা। রামকৃষ্ণ 
তেরে যিতেগা দেড-দুই ঘণ্টা লাগের __ এ সময় এহানির ব্যবধান উহান বাছা 


গালিও খানা 
র প্রথম 


বিবেকানন্দর বইর র্‌ 
গ্রন্থর হাবি বন্তব্য মি উবাকাই বুজে পা 
প্রকরণ গ্রস্থাবলী এবং ছান্দোগ্য বারো বৃহদারণাক ছা ছাড়া হাবি উপনিষদ শমকরিয়াউ উতার 
অধিকাংশই মি আয়ত্ত করেছিলু। ওঁ সময়ত ডাঙর খাতা আহান হঙকরিয়া ষেতা পাকরলু 
উতার বক্তব্য বারো মূল মূল কথা উত ইকরিয়া থইলু। কুনো কুনো বইর নিতান্ত প্রয়োজন 
বোধ করলে ইনার জলা গাঠিত্ত রাপা চরকরিরা, বা ধান চরকরিরা বেছিরা ও রূপা উতালো 
বই উতা লইলু। 

এসাদে রামকৃষ-বিবেকানন্দ সাহিত্য তামকরাত গিয়া ইন্ষুলর পাঠ্য তামকরানি 
একরকম বাদ দিলু শিক্ষক হাবিয়ে আলোচনা করানি অ'করলা, *শৌ” এগো নষ্ট অ'পড়িলগা। 
নবম মানে তামকরানির সময়ত নুরা হবা ছাত্র আগো আয়া আমার শ্রেণীত ভর্তি 


আ'নাই যাগ্মাসিক পরীক্ষার সময়ত প্রথম স্থান'হারানির ডরে মি 'নুরারা অছু” বুলিয়া পরীক্ষা 
নাদলু। উতার পিছেদে ইস্কুলর পাঠ্যর বারাদে খানি হঝা করে মন দেনা অ'করলু, কিন্তু 
ইচুদিন পড়াশুনা নাকরানিয়ে অ'ইল হানি উহান পরিপূর্ণ করে নুবারলু। দশম শ্রেণীর াগ্াসিক 
পরীক্ষার পিছে ইংরাজীর শিক্ষক উগোই শ্রেণীহানাত আয়া মাতলো যে, ছাত্র হাবির ভিতরে 
একমাত্র মোর ইংলিশ উতাই ইংলিশ; বাকী উতা হাবি “বেখলিশ"। পিছে শিক্ষক উগোই 
মোর বারাদে চেয়া টিপ্লনী করলো যে, মোর ইংরাজী লেখা হবা অ+ইলেউ মি সপ্তম শ্রেণীত 
থাইতে যে ইংরাজী ইকরলু, উতার তুলনাত দশম শ্রেণীত ইকরা ইংরাজীর মানহান অনেক 
তলে। এসাদেইস্কুলর পাঠ্দে মিয়াম দৃষ্টি নাদানিয়ে মি গৌহাটা বিশ্ববিদ্যালয়র মে্রিকুলেশন 
পরীক্ষাত দশম স্থানর ভিতরে স্থান অধিকার করে নুবারিয়া চতুর্দশ স্থান'অধিকার করলু 
বুলিয়া মোর শিক্ষক উতাই সিয়াম দুঃখ প্রকাশ করলা। 


সপ্তম অষ্টম শ্রেণীত নির্দিষ্ট পাঠযর প্রতি যে উদাসীন্য দেহা দেছিল, উহান এম. এ. 
তামকরানির সময় পর্যাত্ত আছিল। নির্দিষ্ট পাঠ্যত মি আর কুনোদিন কনাক কালর সাদে 
সম্পূর্ণ মনোযোগ নাদেছু। আই. এ. তামকরানির সময়ত মি পাঠ্যপৃস্তক সুপ না তামকরলু 
বুললেউ চলের; এমন কি ডিরিজন বাড়ানিরকা হবা ছাত্রই যে চতুর্থ বা অতিরিক্ত বিষয় 
আকেইহান নিলাগা, উহান পেয়া মি নানলুগা। ফলে কুনোরকমে ইমে প্রথম বিভাগে . 
পাছ করলু। 


বি. এ তামকরানির সময়ত পইলা মি দর্শনে অনার্থ নেছিলুগাঃ কিন্তু উতার পিছে 
ক্ষিতীশ চন্দ্র পালচৌধুরী বুলিয়া সংস্কৃতর হবা অধ্যাপক আগো আহানিয়ে তার উৎসাহ 
পেয়া সংস্কৃতত অনার্ছ নিলুগা, এবং পড়াশুনার উবেদে খানি মনহান দিলু। ফলে অনার্ছে 
ফাষ্ট ক্লাস পেয়া পাছ করল, কিন্তু পাঠ্য পুস্তকেদে সম্পূর্ণরূপে মনোযোগ দেনা নুবারানিয়ে 
কার্ট বল উহান হবা করে নাপেইলু। কিন্তু মোর অধ্যাপক ক্ষিতীশ পাল গিরকে মোরেলো 
এতো সন্তুষ্ট অ'ছিল যে, পরীক্ষা লমনির পিছে পিছেকার বছরর ছাত্রছাত্রী উতারে ঘরুবাভাবে 
বা'গাদেনারিকা মোরে নিযুক্ত করলো। এম. এ. তামকরানির সময়ত পাঠ্যর প্রতি 
মনোযোগহান আরাকো” খানি বাড়িল। ওঁ সময়ত বেদ, ব্যাকরণ বারো দর্শনর প্রতি আগ্রহহান 
বিশেষভাবে দেহা দিলো এবং শু ও বিষয়ে যত ধরণর ভাষ্য বা টীকা-টিপ্রনী পেইলু উত 
হাবি তামকরলু। ব্যাকরণর গজে বিভিন্ন টীকা-টিপ্লনী অনার্ছে থাইতেউ তামকরেছিলুঃ 
এম. এ. তামকরানির সময়ত আরতাউ বিস্তৃতভাবে তামকরলু। আমার ব্যাকরণ বা'গাদিলো 
শিক্ষক উগোই মি তামকরেছু উতার দশভাগর এক ভাগো" না বা'গাদিলো। উহানে মি তার 
শ্রেণীত অত্যন্ত উদাসীনভাবে বয়া থাইলু উহান দেহিয়া শিক্ষক উগোই মোরে অহঙ্কারীগো 
বুলিয়া ধারণা করেছিল। শু সময়ত মোর সহপাঠী উতা প্রায় হাবিয়ে জুটির পিছে গাছর 
তলে বয়া মোরা তামকরলা এবং মোর নোট উতা ইকরে ইকরে নিলাগা। যেতাউ অ'ক, 
এম. এ. পরীক্ষাত মি একরকম আশানুরাপভাবে প্রথম বিভাগে প্রথম অম্য়া পাছ করলু 
এবং সমগ্র কলা বিভাগেউ প্রথম স্থান অধিকার করলু। কাছাড় কলেজে অধ্যাপনা পানার 
পিছে বিধুলপ্রিয়া মণিপুরী ভাষালো গবেষণা অ'করলু। উবাকা হৌ কনাক কালর 


অধ্যয়ন-উন্মাদনা উহান বা-রো আহিল। ফলে জীবনর বা জগতর হাবি বস্তু মোরাঙ গৌণ 
অইল। বিঞুপ্িয়া মণিপুরী সমাজর ইতিহাস, সংস্কৃতি, আচার, ভাষা, শব্দ ভাণার ইত্যাদি 
সংগ্রহ করানিরকা মি ও সময়ত মণিপুরেত্ত ত্রিপুরার ৰাঙাপানি পেয়া প্রায় হাবি বিধুপরিয়া 
অধ্যুষিত অঞ্চল ভ্রমণ করলু। মাদই গাঙ বারো রাজার গার সমাজ ব্যবস্থা বারো ভাষার 
পার্থক্য হার পানিরকা কনো কুনো মাদইগাঙ-অঞ্চলে দ্বি-তিন বার পেয়াউ গেলুগা। এসাদে 
ভ্রমণ বারো অধ্যয়নেত্ত সংগ্রহ করলু বিষয় উতালো দিন-রাতি পরিশ্রম করিয়া দেড় বছরে 
মোর গবেষণা গ্রস্থহান ইকরিয়া লমকরলু। উহান জমা দিয়া মি যাদবপুর বিশ্ববিদ্যালয়ত্ত 
১৯৬৮ ইংরাজিত পি. এইচ. ডি. উপাধি পেইলু। যাদবপুরে গবেষণা গ্রন্থহান জমা দেনার 
পিছে মি বিষুপপরিয়া মনিপুরী ভাষার ব্যুৎপত্তিমূলক অভিধানহান ইকরাত বহিলু। এ কামে 
মি বিষুপ্রিয়া ভাষার লগে সংশ্লিষ্ট অন্যান্য ভাষার লগে পরিচিত অ'নারকা মেইতেই, নাগা, 
লুসাই, হিন্দী অসমীয়া, নেপালী, পারশী, ইত্যাদি ভাষার অভিধান তামকরলু এবং তৎ তৎ 
ভাষা ভাষীর লগে আলোচনা বিলোচনা করলু। ভাষালো গবেষণা গ্রন্থ বারো অভিধান 
প্রণয়নর সময়ত মি মান-আহারাদিরকা দশ-বারো মিনিট, কলেজে যানারকা পাচ-ছয় মিনিট 
এবং বাজার করাণিরকী প্রয়োজনীয় ন্যুনতম সময় নির্দিষ্ঠ করেছিলু। ওঁ সময় উহানি, 
অধ্যাপনার সময় বারো রাতিকার নিন্রার সময় ছাড়া বাকী সময় উতা হাবি গবেষণা কামে 
ব্যয় করলু। ও সময়ত পড়াশুনা করতে বা ইকরতে বিষয় পাহুরানি, ভাত রীধতে ভাত-হৌ 
পুনঃ পুনঃ ডহানি ইত্যাদি বিভিন্ন লক্ষণ দেহা দেছিল। গবেষণা কামে এসাদে ব্যস্ত এবং 
নিবিষ্ট আছিলু সময়ত আকদিন মোর প্রিয় বন্ধু আগো মোরাঙ অতিথিগো অ'্মা আহেছিল 
উবাকা তা থাইলে মোর কামে বাধা অ+ইতই বুলিয়া মি শিলচরর বাহিরে যাউরিগাগে৷ 
বুলিয়া মিছা মাতিয়া নিকললু এবং তা যানার খানি পিছে বারো ফিরিয়া আহিলু। 


জীত অভিধানহান ইকরিয়া এবং টাইপ করিয়া লমকরানির পিছে মি 
রী মাসে গৌভাটা বিশ্ববিদ্যালয়ত নিয়োগ পেয়া গেলুগা। উতার 


র 11৩ 00070010101 010 /50301019 
171 100197) 70119505 নাউর গবেষণা গ্রন্থ আহান জঙ্তা দিলু, যেহানর গজে উ 
বিশ্ববিদ্যালয়ন্ত ১৯৮২ ইংরাজীত মোরে ডি. লিট. উপাধি দেনা অ'ইল। এ গবেষণা গ্রন্থত 
ভারতীয় দর্শনর বিশগো মার্গর মতে পরতন্তর স্বরূপ আলোচনা করেছু। গবেষণা গ্রন্থ 
এহান হঙকরানির শেষ পর্য্যায়ে পুরা এগারো মাহা দৈনিক পনারো ঘণ্টান্ত আঠারো ঘণ্টা 
পেয়া পরিশ্রম করলু [ওঁ সময়ত আসামে ছাত্র আন্দোলন চলানিয়ে আমারতা অধ্যাপনা 
করানি না লাগিল] । এ সময়ত পড়াশুনা করানির হাদিত কুনোগোই ডাকলে খাঙ লাগানির 
লক্ষণ আহান দেখাদিলো মোর লগে আছিলী ভ্রাতু ষ্পূত্রী উগোরে মি পড়াশুনা 
করিয়া থাউরি সময়ত দরকার পড়লে দূরেইন্ত হাতে হাতে 


উহানর ব্যক্তিক্রম অ'ইল উবাকা সাঙ্ঘাতিক ভাবে খাও লাগিয়া অনেক ক্ষণ বুকগোত 
ধরিয়া বয়া থানা লাগিল। এবাকাউ গভীর ভাবে নিবিষ্ট, অ'া পড়াশুনা করলে ওঁ লক্ষণ 
উহান দেখা দের। যেতাউ অ'ক, এগারো মাহাএসাদে পড়াশুনা করানির পিছে মুরগোই 
আর নাকরলো; পড়াশুনাত বহিলেই তালুহান জুলানি অ'করলো। উবাকা বাককা কতোদিন 
পড়াশুনা বাদ দিলু; উতার ফলে লক্ষণ উহান ক্রুমে ক্রমে কমো আহিল। তবে লক্ষণ উহান 
পরবতী তিন-চারি বছর পেয়া আংশিক ভাবে আছিল। 


'ডি,লিটর, গবেবণা গ্রন্থহান লমকরানির পিছে ভারতীয় দর্শনর গজে আরতাউ পড়াশুনা 
করিয়া গ্রন্থ আরাক আট-নয়হান ইকরলু, যেমন, ণীব৫11্0099808, “ 1২০1০53075 
077 1100191 10119500175, 110018111)901799 0 0690017, “06 5০1610 
[70190 10110950100)97, 101০ 01011090019 0179101910), 11110010501 1 8 
2130 ৬915095191777, 4৯ 01600 9145.0,1307810%৩9811 ইত্যাদি। উতার গজে 
অন্যান্য দর্শনর গ্রন্থ উতা হাবি প্রকাশিত অ'ছে। 


মি ১৯৭৫ ইংরাজীত ১৯৯১ ইংরাজী পর্স্ত ভারতীয় দর্শনলো গবেষণনা করলু, 
সময়ত'হাদি হাদিত বিষুতিয় মণিপুরী ভাবা কীষ্টির গজেউ বিভিন্ন নিবদ্ধ ইকরলু এবং 
সমগ্র বিঞ্ুপ্রিয়া কৃষ্টিহান মাতৃভাষাত রূপান্তরিত করানিরকা এলা বারো কীর্তনর দশ- 
এগীরোহান বই ইকরিয়া প্রকাশ করলু। এ সময় এহানাত বিঞুপ্রিয়া মণিপুরী ভাষালো 
বারো বিুরপ্রিয়া মণিপুরী ভাষাকৃষ্টির গজে ইকরেছুতা চোদ্দ পনরোহান বই। 


মোর এ সতরো-আঠারো বছর ধরিয়া ভারতীয় দর্শন এবং 
ভাষাকৃষ্টির বিষয়ে গ্রন্থ ইকরানির সময়ত মি হাবিত্ত ডাঙর সহায়তা পা 
কৃষ্তাবততী রাঙতো। এ দীর্ঘ সময় এহান মোর লগে ছেয়াগোর সাদে 
মোরে রাধিয়া পুড়িয়া খো'বানিয়ে, দৈহিক অসাঃ 
(তেইর অবস্থিতিনে 


বি 
ৰা 


ছু 


গবেবকর গবেবণ।-কামে এসাদে সাহায্য করানির দৃষ্টাত্ত জগতে বিরল। 
৪1. ধর্মজিভভাসা ৪ 


ভ্রীরামকৃষ্দেবে মাতেছে যে, ধ্যান ধারণা করানি লাগেরতা, “মনে বনে কোণে? । 
কথা এহানর তাৎপর্যাহান অ'ইলতাই, ধর্মীয় ব্যাপার এতা যতদুর সম্ভব গোপন থনা লাগের। 
বৈষ্ণবেউ মাততারা, “আপন ভজন কথা না কহিও যথা তথা"'। বস্তৃত ৪ নিজর ধর্মবোধ বা 
ধর্মীয় অনুভূতির কথা দশর মুঙে মাতানি উহান নিন্নকোটির মানুর পক্ষে হানিকর। তথাপি 
মোর ধর্মবোধর দিগদর্শন আহানি নাদলে মোর জ্ঞানপিপাসা বারো গবেষণার ধারা সম্বন্ধে 
মোর বক্তব্য অসম্পূর্ণ থাইতই কারণে এপেই মোর ধর্মবোধ সন্ধান্ধ প্রয়োজনীয় 


কথা আহানি মাতাত বাধ্য অ'ইলু। 


কনাকে জ্ঞানার্জনর বারাদে গভীর আগ্রহ থানা সন্ত চতুর্থ শ্রেণীন্ত সপ্তম শ্রেণীর 
অর্ধেক পর্য্যত্ত__ এ সময় এহানাত নিজর বিবেকাভাব এবং অসৎসঙ্গর দরুণ কুপথে চালিত 
অস্যা অনেকদূর গিয়াছিলুগা। ও সময়ত বিড়ি পিলাত্ত অসকরিয়া অনেক বদভ্যাস করেছিলু। 
অথচ বাহিরে ধার্মিকতা দেহুবানির প্রচুর আগ্রহ আহানৌ আছিল। উহানে বরাবর মি নামছা 
পিধলু এবং নুকুন-কাঠি ধারণ করলু। পরিষ্কীর কথাত, ও সময়র মোর বাহ্য ব্যবহার উতারে 
সম্পূর্ণ ভণ্ডামি বুলে পারিয়ার। সপ্তম শ্রেণীর মধ্যভাগে স্বামী স্বরূপানন্দর লিখা ব্রহ্মার ও 
ছাত্রজীবন" নাঙর পুস্তিকা উহান হঠাৎ মোর আ*তে আয়া পড়িলহা। পুস্তিকা উহান তামকরলু 
দিন উহানাতেই মি সংকল্প নিলুগা যে, মি পবিত্র বারো সংযত জীবন আহান অতিবাহিত 
করতৌ। উতার লগে লগে পরেশ মজুমদারর রী শ্রী বামকৃষ্দেবের উপদেশ” নাঙর গ্রন্থ 
উহান তামকরানির ফলে প্রচণ্ড ধর্মজিজ্ঞাসা আহান আহিল। উবাকাই মি বিবাহিত জীবন 
যাপন নাকরিয়া সন্যাস গ্রহণর সিদ্ধান্ত নেছিলুগা। এহানাত্ত মনে অ'রতা, আগেকার ভণ্ডামি 
উতার অস্তরালেউ হয়তো ধর্মীয় ভাব আহান সুপ্ত অ'য়া আছিল। যেতাউ অ'ক,ওঁ সময়তো 
পুরি আহার-বিহার এবং পুষাক-পরিচ্ছদে মি সম্পূর্ণ সংযত জীবন আহান যাপন করানি 
অ'করলু-_ ভাত স্বভাবিক পরিমাণর অর্ধেক খেইলু; রাতি খুমেইতেগা মলপাকগো তুলিয়া 
থয়া হুদালা তকতার গজে ঘুমেইলু; কুনোদিন সক্রিয় ভাবে কুনো নিঙোলপীর মেইথঙ না 
চেইলুঃ এমন কি কুনো নিঙোলর ছেয়াগো পেয়া নাছকয়া আস্টলু। ও সময়তো পুরি মি মাছ 
খানাউ বাদ দিলু। ইমাগাছিয়ে দিলা মাছউতা ভাতর তলে লুকেয়া থইলুকো পুরি আস্ত ধইতেগা 
উতা বেলাদিলু ,ইমাগছিয়েউ উহান হারপাছি বুলিয়া পিছেয়ারি দিলা। উবাকাত্ত মাছ মারানি 
এহানৌ দূষণীয় কর্মহান বুলিয়া নিকরানি অ+করলু; এবং কতোদিন মোর ইচ্ছার বিরুদ্ধে মাছ 
মারানিত বাধ্য অ'ইলেউ কাম উহান মি ক্রমে ক্রমে বাদ দিলু। 


আরাক আকবেদে প্রায় প্রতিদিন মি রামকৃষ্ণ মিশনে গেলুগা এবং সন্ধ্যা আরতি 
পেয়া উপেই থায়া ধ্যান-ধারণা করলু। ঘরে থাইলেউ, দুপুরে বা রাতি কুনো গোপনীয় 
ফামে বয়া ধ্যান-ধারণা! করলু। উবাকা মি যতদূর সম্ভব লোকসঙ্গ পরিত্যাগ করলু, এবং 
মাধানেদে প্রায়ই মাঠ বারে নদীর পারৌদে আ'টিয়া থাইলু। উবাকার মোর ব্যবহার এতো 
অসামাজিক অ'ছিল যে, অনেকে মোরে পাগল অ্ছু বুলিয়া রটাছিলা। ও সময়ত আমার 
' উত্তরেদে আছে নীল বরাইল পর্বতর উগোদে চেয়া থানা উহান মোরাঙ অত্যন্ত 
আনন্দদায়কহান অছিল।পর্বত উগোর নীল রূপ উহান চানারকা মি ঘুমেত্ত ডাল্প উঠলু। 
মনে পড়ের সময়ত নীল পর্বত উগো চেইতে চেইতে মেরাকে মোর থতাহান ঠুময়া 
উঠিল __ এহান আলক্কারিক কথাহান নাগই, বাস্তব অনুভূতিহান। 

আধ্যাত্মিকতার স্পর্শ পেইলু সময়তো পুরি মি সন্যাস নেনার সুযোগ বিছারেয়া 
থাইলু। কিন্তু উবাকা মোর স্বাস্থ্যগো এতো খারাপ অ'ছিল যে, ঘরেত্ত কাকেই আহান 
কারানির কল্পনা করানি উহান সম্পূর্ণ অসম্ভবহান। অতি ভয়ঙ্কর আমাশয় আহানলো 


বছরর পর বছর ভুগতে থাইলু। উতার গজে আহার-সংযম করানিয়ে শারীরিকভাবে এতো 
দুর্বল অ'ছিলু যে, রাতি ভাত খানাত্ত উঠিয়া ফামহানাত যানা উহান' পেয়া মোরাঙ অত্যন্ত 
কষ্ট করহান অছিল। উহানে সংসার এরাদেনা কুনোমতেই সম্ভব নাইল। কিন্তু সংসার না 
এরেদিলেউ সম্পূর্ণ সন্যাসীগোর সাদে জীবনযাপন করলু এবং সংসারর মায়ামোহত্ত সম্পূর্ণ 
মুক্ত আছিলুঃ মানুর ভীলবাসা, বিরহ-বিচ্ছেদ এতাই মোরে উবাকা বিন্দু আহানৌ প্রভাবিত 
নাকরেছে। মনে পড়ের, ও সময়ত মোর জরম বনক জেঠী আগো মরেছিলী উবাকা মোরতা 
আহির পানি ফোটা আগ নাপড়েছিল। 


ওঁ সময়র ঘটনা আহান মনে পড়ের। আকথুরুম মোর ইমা নুবারালো একেবারে 
মৃত্যুর মুখে পড়েছিলী। তেই জিংতা অ+নার হাবি সম্ভাবনা গেলগা উবাকা ইমার হিয়রগোত 
গীতাহান থয়া এবং অন্যান্য করণীয় কাম করিয়া মোর কুঠাগোত গেলুগা। উপেই থছিলু 
মোর আরাধ্যদেবর ছবির মুডে প্রাণ ভরিয়া ইমারে সৎপথে নিয়াদেনারকা মনে মনে 
প্রার্থনা করলু __ ইমারে জিংতা করেদেনার প্রার্থনা করানি উহান স্বার্থপরতাহান অ*ইতে 
পারে বুলিয়া উসাদে প্রার্থনা না করলু। প্রার্থনাহান লমকরিয়া ইমা আছিলী ডাঙর ঘর 
উগোত পারাহান দিতেই ইমাই “মোরে ভাত গুলি দেই" বুলিয়া মা তলো।মি নিউকরলুতাই, 
'এহান ইমে মরানির আগে চেতনা আহান আহের বুলতারা উহান অ'থাইব'। কিন্তু 
বাস্তবিকভাবে ইমা বালা অ'ইলী। 


যেতাউ অ'ক্‌খারাপ স্বা্থ্যর দরুণ সংসার ত্যাগ করানি সম্ভব নাইল যদিও, ্বাস্থ্যগো 
হবা অ'ইলেই গৃহত্যাগ করতৌ বুলিয়া সুযোগ বাছেয়া থাইলু।এসাদে মানসিক অবস্থাত মি 
মেট্রিকুলেশনর ফাইনাল পরীক্ষা দেনার আগে আগে শ্রীরামকৃষ্ণদেবর প্রসাদে মি গুরুকৃপা 
পেইলু। যেতাউ অক, সংসার ত্যাগর বাসনা উহান অন্তরে থানাই 'পড়াশুনালো কিতা 
করতু, এমনেউ হাবিতা বেলতৌগো বুলিয়া আই. এ. তামকরানির সময়ত অতিরিক্ত চতুর্থ 
বিষয় আহানো” নানলুগা; পাঠ্য বিষয়েউ সুপ মনোযোগ নাদলু। কলেজর শ্রেণী চলিল 
সময়তৌ রামকৃষ্ণ মিশন, শ্যামসুন্দর মন্দিরে গিয়া বয়া বয়া থাইলুগা। 


বি. এ. তামকরানির সময়ত ঘটনাক্রমে মোর জীবনর দৃষ্টি ভঙ্গির পরিবর্তন 
আহান আহিল। উবাকা আকখুরুম মি টাইফোয়েভলো প্রচণ্ডভাবে আক্রান্ত অধ্যা মৃত্যুর 
পার পেয়া ফৌ অছিলুগা; কিন্তু হাসপাতালে চিকিৎসাধীন থায়া বা'লা অ+ইলু। 
সময়ত স্বাস্থ্যগো অতি দুর্বল অনাই কলেজর কাদাত আছিল মোর মামাক আগোর 
বাসাত প্রায় দেড় বছর থায়া কলেজ করলু। উবাকা মোর মামাক উগোর রেণু-নাঙর 
জিলক আগোর কোমল ব্যবহার বারো মায়া মমতালো মি এমন ভাবে প্রভাবিত অস্ইলু 
যে, মোর মনে অ*ইল __ সংসারেউ ভগবানর নির্মল প্রেম উহানর স্পর্শ আহানি আছে। 
মোর ও বনক উগোর মায়া মমতার প্রভাবে সংসারে মায়া খানি হমানিয়ে মোর সন্যাস 
নেনার ইচ্ছা উহান অনেক পরিমাণে দমিত অ'ইল। উহানে, পববর্তিকালে স্বাস্থ্যগোর 
উন্নতি আ'না সন্ত সন্যাসর ইচ্ছা উহানে মোরে মিয়াম অভিভূত নাকরোছে। [১৪] 


পরবর্তিকালে মোর জ্ঞানপিপাসা বারো সমাজসেবার অদম্য ইচ্ছা উহানিয়ে মোর সন্যাসর 
পথে সম্পূর্ণ প্রতিবন্ধর সৃষ্টি'করলো। 

জ্ঞানপিপাসা বারো সমাজ-সেবার মোর অদম্য ইচ্ছা এহানি কনাকতো পুরি থাইলেউ, 
এহানির যথার্থ প্রকাশ অ'না অ'করলোতা এম. এ. তমকরানির সময়তো পুরি। এম. এ. 
পাছ করানির পিছে বিধুপ্রিয়া মণিপুরী ভাষালো গবেষণা করলু, এ ভাষার অভিধান ইকরলু, 
সমাজ সংক্কারমূলক অসংখ্য প্রবন্ধ ইকরলু, বিষুপ্রিয়া মণিপুরী সংস্কৃতির মাতৃভাষার মাধ্যমে 
উপস্থাপিত করানিরকা অসংখ্য কীর্তন-গীতি ইকরলু, এলার কেছেট করলু ইত্যাদি। আরাক 
আকবেদে হাবি ভারতীয় দর্শন অধ্যয়ন করিয়া উতার গজে সতরোহান গ্রন্থ এবং অনেক 
গবেষণা-নিবন্ধ ইকরলু। বর্তমানে দিব্যশ্রম স্থাপন করিয়া উগোরে সুদৃঢ় ভিত্তিত প্রতিষ্ঠিত 
করানিরকা অনবরত চেষ্টা চালাছু। উহানে ধর্মীয় সাধনান্ত মি অনেক দূরেই অ্য়া গেছুগা। 
তবে মোর সমাজ-সেবা বারো জ্ঞানপিপাসার অন্তরালে যে বরাবর ধর্মীয় চিন্তা ধারার 
শ্লোত আগো আছে, উহান তলর বিশ্লেষণ এহানিত্ত হারপেইতাঙাই 


কীর্তন গীতি এতা ইকরানির দৃশ্য উদ্দেশ্যহান যদিও আমার সংস্কৃতিরে মাতৃভাষার 
মাধ্যমে উপস্থাপিত করানি, তথাপি এহানর অন্তরালে আরাক উদ্দেশ্য আহান আছে। উহান 
অইলতাই এহান যে, কনাকতো পুরি রাস বারো কীর্তন এত্যুর প্রতি মোর প্রচণ্ড আকর্ষণ 
আহান আছে। কনাক বয়সেই মি ছয়-সাত মাইল আশটিয়া গিয়া কীর্তন চেইলুগা, বারো 
সারারাতি জাগরণ করিয়া অসংখ্য রাস চেইলু __ উতা মোর মনে আছে। কিন্তু বর্তমানে 
মাতৃভাষালো রাস-কীর্তন উতা উপস্থাপিত করতে গিয়া লেখকর ভাব বারো ভাষার 
রিপন্কতার অভাবে এতারে এমন নিন্নস্তরে নিয়া গেলাগা যে, এ রাস-কীর্তন এতাই মোরাঙ 
বিন্দু আহানৌ রস সঞ্চার না করের। উহানে এ রাস-কীর্তন এতারে রসপূর্ণ এবং ভাবগন্ভীর 
করিয়া উন্নত স্তর আহানাত নেনারকা মি সংস্কৃত-বহুল ভাষালো এলা এতা ইকরাত মন 
দেছুতা। মোর আশাহান, এ ধরণর রাস-কীর্তন চালু অ*ইলে অন্ততঃ বৃদ্ধকালে অইলেউ 
এতাত্ত রসখানি আধ্াদন করে পারতাঙাই। গতিকে এ রাস-কীর্তনর গীতি 'ইকরানির 
অস্তরালে আধ্যাত্মিক তাৎপর্য আহানি আছে বুলিয়া মাতে পারিয়ার। এলা এতা ইকরানির 
সময়ত মি যে দৈবী ইচ্ছা বারো দৈবী শক্তি আহানর আভাস পাউরি, উহানেউ মোর এ 
ধারণা এহানরে আরতাউ শক্ত করেদের। 


ঠিক উসাদে, ভারতীয় দর্শনে ভাঙর এবং বিখ্যাত বিধান আগো হিসাবে পৃথিবীত 
পরিচিত অ'ন; উহানেই ভারতীয় দর্শনলো অধায়ন বারো গ্রন্থ রচনার দৃশ্য উদ্দেশ্যহান, 
তথাপি এহানর অন্তরালে আছেতা ভারতীয় হাবি ধর্মর মূল তত্ব উতা হারপানির অদম্য 
অভিলাষ ভারতীয় দর্শন এতা হাবি মি স্বচ্ছ এবং নিরপেক্ষ দৃষ্টিলো তামকরানিয়ে মি 
এবাকা নিঃসন্দেহে মাতে পারুরি যে, বৌছ ধর্ম, জৈন ধর্ম, শঙ্কর-বেদাত্ত, বৈষ্ণব ধর্মর 
হাবি মার্গ, শৈব ধর্মর হাবি মার্গ, শান্ত তত্র ইত্যাদি হাবি ধর্মর ভিতরে যোগসুত্র আহান 
[3৫] জাছে এবং বিভি য়ে পরম্পরর বিরুদ্ধে আনতারা অভিযোগ উতা 


হাবি একদেশদর্শিতা বা অপব্যাখ্যার ফল। মি অন্রান্তভাবে হারপাউরি যে, এ ধর্ম এতার 
প্রত্যেকহানর সাধন মার্গর যথার্থ রূপ উতা হাবি নির্মল বারৌ শ্রদ্ধাযোগ্য; উতারে অর্নিমল 
বারো ঘৃণ্য করিয়া তুলেছিতা ওঁ ও ধর্মর পরবর্তী অনুগামীয়ে। আরাকৌ হারপাউরি ষে, 
বুদ্ধর নির্বাণ বা শূন্য, শঙ্কর নির্শুণ ব্রহ্ম, শৈবর শিব, শাক্তর শক্তি, বৈষ্ণবর শ্রীকৃষ্ণ __ 
এতা হাবি একেই পরতত্তবর ভিন্ন ভিন্ন রাপ। ওঁ কারণে শিব, শক্তি, বুদ্ধ ইত্যাদি হাবির 
প্রতি মি নিঃসচ্্কাচে প্রাণভরা ভক্তি জানানি পারুরি। গতিকে দর্শনর অধ্যয়ন এতাউ 
মোর আধ্যাত্মিক ভাবর লগে জড়িত। কিন্তু বাস্তব সাধনার অভাবে ধর্মর যথার্থ তত্বর 
বিন্দু আগৌ এবাকা পেয়া অনুভব নাক্ররলু; যেহানি জ্ঞান পাছু উতা হাবি-বৌদ্ধিক বা 
যৌক্তিক দৃষ্টিকোণেত্ত তত্তানুভৃতিত্ত নাগই। 

চতুর্থ-পঞ্চম শ্রেণীত তামকরানির সময়ন্ত পুরি মোরতা বিষুণুপরিয়া মনিপুরী ভাষা- 
সাহিত্যরে সুপ্রতিষ্ঠিত করানি, বারো বিুণপ্রিয়া মণিপুরী সংস্কৃতিরে সম্পূর্ণভাবে মাতৃভাষা 
ভিত্তিক করানির স্বল্প জাগেছিল। মোরতা মনে পড়ের __ আমার রাস, কীর্তন, রাখুবাল, 
উদৃখল, লঙ্কাকাণ্ড, কুরুক্ষেত্র ইত্যাদি সংস্কৃতিরে মাতৃভাষাত রূপাস্তরিত করানিরকা 
চতুর্থ শ্রেণীত থাইতেই খাতা চপ আহান হঙকরেছিলু এবং পঞ্চম শ্রেণীত তামকরানির 
সময়ত কবিতা খানিও ইকরেছিলু। ষষ্ঠ শ্রেণীত তামকরানির সময়ত বাংলা সাহিত্যত 
বিখ্যাত কবি আগো অ'নার ইচ্ছা জাগেছিল এবং ওঁ উদ্দেশ্যে অনেক কবিতাও ইকরেছিলু। 
কিন্তু ইচ্ছা উহান মোরে মিয়াম দিন আমল করে নুরারেছে। উতার পিছে রামকৃষ্ণ 
বিবেকানন্দ সাহিত্যদে আকৃষ্ট অ'নাই এবং স্বাস্থ্যগো অত্যান্ত খারাপ অ'নাই বিষুপপ্রিয়া 
ভাষা-সাহিত্য-সংস্কৃতি বিষয়ে বিশেষ কাম বা চিন্তা ভাবনা নাকরেছু। তথাপি হাদি হাদিত 
সুপ নাকরেছু, উহান নাগই। মি আই এ তামকরানির সময়তেই ১৯৫৮ ইংরাজীত মোর 
প্রচেষ্টালো সিঙ্গারী নেহেরু স্কুলে পইলা গোকুলানন্দ গীতিস্বামীর জন্মতিথি, এবং ওঁ 
বছর কি পিছেকার বছরে আমার কুচুধরম-গাঙে পইলা ভুবনেশ্বর সাধু ঠাকুরর জন্মতিখি 
পালন করলাঙ। উতার গজে, ঁ সময়তেই বিষুরপ্রিয়া মণিপুরী স্টুডেন্টছ ইউনিয়নর জন্ম 
দিয়া আমি আমার ছাত্র ছাত্রীর ভিতরে সাহিত্য-সংস্কৃতির প্রতিযোগিতামূলক অনুষ্ঠান করলাউ 
এবং গু স্টুডেন্টস ইউনিয়নর তরফেও “মলয়া”-_ নাঙে আ'তে ইকরা পত্রিকা আহান 
নিকাললাঙ। বি. এ. বারো এম. এ. তামকরানির সময়ত দুহান-আহান কবিতা বারো প্রবন্ধ 
ইকরানির বাহিরে অন্য কুনো সামাজিক কাম নাকরেছু বুললেউ য়াকরের। এম. এ. পাছ 
করিয়া শিলচরর কাছাড় কলেজে অধ্যাপনা পানার পিছে বিঝ্রপ্রিয়া মণিপুরী স্টুডেন্টস্‌ 
ইউনিয়ন উগোরে পুনরায় উজ্জীবিত করিয়া উগোর মাধ্যমে আমার ছাত্র সমাজরে জাগ্রত 
করানির চেষ্টা করলু। 


মোর অধ্যাপনার ও প্রাথমিক সময়ত মেইতেই সমাজর গিরি-গিথানীয়ে বিষুওপ্রিয়া 
সমাজর বিরুদ্ধে নানা ধরণর প্রচার করিয়া এ সমাজরে অন্য সমাজর মুডে হে [১৩] 


প্রতিপন্ন করানির চেষ্টা করলা উহান দেহিয়া এ জাতর ইতিহাস, ভাষা বারো কৃষ্টি সম্বন্ধ 
যথার্থ তথ্য উদ্ভাবন করানিরকা এবং ভাষাতত্র গ্রন্থ আহান প্রণয়ন করিয়া আমার ভাষারে 
সুদৃঢ় ভিত্তিত স্থাপন করানিরকা ১৯৬৫ ইংরাজীত্ত পুরি আমার ভাষা কৃষ্টির গজে গভীরভাবে 
গুবেষণা আরম্ভকরলু। এ উদ্দেশ্যে মানিপুরেত্ড ত্রিপুরার রাঙাপানি পেয়া বিষুণপ্রিয়া অধ্যুষিত 
হাবি অঞ্চল বুলিয়া বিধুরপ্রিয়ার জনসংখ্যা, বিধুঃপ্রিয়ার ইতিহাস সম্বন্ধে লোকপ্রবাদ, বিধুপপরিয়া- 
সংস্কৃতির উপাদান, বিষুওপ্রিয়া ভাষার শব্দভাণ্ডার, বিষুপ্রিয়া ভাষার ব্যাকরণগত উপাদান 
_ এতা হাবি সংগ্রহ করলু। এসাদে পুলকরা উপাদানর গজে ভিত্তি করিয়া ইকরলু বিধুপ্রিয়া 
মণিপুরী ভাষাতত্বর গবেষণা গ্রন্থ উহান কলিকাতার যাদবপুর বিশ্ববিদ্যালয়ত জমা দিয়া মি 
১৯৬৮ ইংরাজীত পি. এইচ. ডি. উপাধি পেইলু। এ গবেষণী গ্রন্থ এহান পরবর্তী কালে 
101৩ 1315101001)119৩8 ১181010) 1-878998৩ নাঙে প্রকাশ করলু এবং উহানর গজে 
ভিত্তি করিয়া বিধুপ্রিয়া মনিপুরী ভাষাতত্বর রূপরেখা নাঙে বিফুণপরিয়া মণিপুরী ভাষালো 
আরাক গ্রন্থ আহান প্রকাশ করলু __ যেহানাত এ ভাষার ভাষাতত্ত বারো ব্যাকরণ __ এ 
দ্বিয়োহানিও আছে। 


মোর গবেষণা গ্রন্থ যাদবপুরে জমা দেনার পিছে অর্থাৎ ১৯৬৭ ইতরাজীভ্ত পুরি মি 
বিষুপরিয়া মণিপুরী ভাষার বুৎপত্তিমূলক অভিধান আহান ইকরানি অ'করলু। উহান ইকরতে 
বাংলা, অসমীয়া, হিন্দী, নেপালী, মেইতেই, নাগা, লুসাই, খাসী, পারশী ইত্যাদি ভাষার 
ব্যাকরণ এবং অভিধান সাধ্যমতো তামকরলু এবং তত্তৎ ভাষা ভাবীর লগে প্রত্যক্ষভাবে 
আলোচনা করলু। প্রসঙ্গতঃ কথা আহান মাতানি মনাউরি যে, এসাদে গবেষণা কাম করতে 
মোর হাবি পরিশ্রম বারো অর্থ ব্যয় অ'নাই ওঁ সময়ে মি ইমা-বাবার প্রতি কুনো কর্তব্য 
পালন করে নুবারেছু। যেতাউ অ'ক, এসাদে অবিরাম পাচ বছর গবেষণা করানির পরে 
১৯৭৩ ইংরাজীত সম্পূর্ণ অভিধানহান খাড়া করলু। এ অভিধানে প্রায় ত্রিশ হাজার শব্দ 
সংগ্রহ করে ভিতরে প্রায় পনরো শ শব্দ ছাড়া বাকী তা হাবির ব্যুৎপত্তি বারো 
তুলনামূলক আলোচনা করেছু। এ ধরণর অভিধান ডাঃ সুকুমার সেনর & 
15057701081041 1)10070791 01139170911 নাঙর অভিধান উহানর পিছেই ভারতে 
দ্বিতীয়হান। বিখুপ্রিয়া মণিপুরী ভাষার শৈশব অবস্থাত মোর ভাষাত গ্্থ বারো অভিধান 
এহানে ভাষা এহানরে যে শতাব্দা আহান আগ বাড়াদিলো, উহান বিবেচক গিরিগিথানীয়ে 
হারপেইতাই। অবশ্যই মোর সম্পূর্ণ অভিধান উহান এবাকা প্রকাশ করানি সম্ভব না*নিয়ে 
হুদা ভাষাতত্তর বারাদেন্ প্রয়োজনীয় শব্দ উগিলো 4১0 1751791081081 11011970915 
91131910000158 [1901001 নাঙে প্রকাশ করলাও। 


মোর সমাজ-সেবার মুডে আছে উদ্দেশ্যহানি অ'ইলতাই এ সমাজর সামগ্রিক উন্নতি, 
অর্থাৎ ভাষা, সাহিত্য, রাজনীতি, ভার্থনীতি, ত্যাদিহাবি বারাদে সমাজ এহানরে 
গৌরবমর আসন আহানাত প্রতিষিত : করানি। নী। এ উদ্দেশ্যে মানুরে পরামর্শমূলক কথালো 
উৎসাহিত করানি, অর্থলো সাহায্য করানি, এবং গ্রন্থ, নিবন্ধ বারো প্রচারপত্র মাধ্যমে 
মোর মতামত ব্যক্ত করানি বারো সমাজর দৃষ্টিভঙ্গির সংশোধন করানি ইত্যাদি 


বিভিন্ন ধরণর উপায় অবলম্বন করেছু। ১৯৭৫ ইংরাজীত আমার স্বগীয় পিতৃদেবর নাঙে 
দাবার এরা আগোর প্রতিষ্ঠা করুলাঙ এবং উগোর মাধ্যমে এবাকা পেয়া 
লেখকরে তানুর গর ্রকাশ করানিরকা মি অর্থ সাহায্য করেছু। উতার ভিতরে হাবি্ত 
উল্লেখযোগ্য অ'ইলাতাই কবি ব্রজেন্্ কুমার সিংহ বারো স্মৃতি কুমার সিংহ। কবি ব্রজেন্দ্রর 
দৃহান গ্রন্থ আমি প্রকাশ করেছি। উতা ছাড়া তার প্রতিশ্রুতি পত্রিকার প্রয় প্রতি সংখ্যাত মি 
অর্থ সাহায্য করেছু। স্মৃতিকুমার সিংহর ছোটগল্প প্রকাশ করানির সময়ত মোর আ'তে 
রূপা নেয়নিয়ে বেক্কেন্ত ঝুণ করিয়া তারে রূপা চোদাশ সাহায্য করেছিলু। কাকেই পত্রিকা 
দীর্ঘদিন অর্থাভাবে প্রকাশ নায়া থাইল উবাকা মি ব্যক্তিগতভাবে পত্রিকার অফিসে গিয়া 
পত্রিকার সম্পাদিকা গিথানকরে উৎসাহ দিলু এবং পত্রিকা প্রকাশ করানিরকা রূপা নয়শ 
দিয়া আহিলু। মোর আর্থিক দুরবস্থার কথা মোর “আর্থিক দুরবস্থা” -_ শীর্ষক অধ্যারত 
মাতেছু। মোর এ দুরবস্থা সন্তেউ এসাদে করে অর্থ সাহায্য করাত যিতেগা মোরতা কতিহান 
কষ্ট ভোগ করানি লাগেছিল, উহান একমাত্র মি জানু। 


সমাজ এহানর সম্পূর্ণ সংস্কার সাধন করিয়া উন্নত বা উজ্জ্বল পরিবেশ আহান সৃষ্টি 
করানির অদম্য আকাঙক্ষা আহান অন্তরে থানাই, যেবাকাই মি এ সমাজর ভিতরে অন্যায়, 
অবিচার, দুর্নীতি জঙ্টাচার বা ভ্রান্ত রীতি দেছুরি, উবাকাই মি নিবন্ধ বা ভাষণর মাধ্যমে 
উতার বিরুদ্ধে প্রচণ্ড আঘাত হানৌরি। বিবাহত কন্যাপক্ষরাঙতো অর্থ বা বন্তুদাবী করানি, 
অন্য জাতর নিঙোল বিয়া করানি, চতুর্থমঙ্গলাদি বাঙালী-আচরণ অনুসরণ করানি, ভাষা 
বারো পুষাক পরিচ্ছদে মিয়াঙ মালনির প্রবণতা ইত্যাদি অন্যায় বারো নীচ আচরণ যেবাকাই 
দেহুরি, উবাকাই মি উতার প্রচণ্ড বিরোধ্রিতা করুরি। আমার সংস্কৃতির সংস্কার সাধন করতে 
গিয়া আমার রাস-বীর্তনাদিরে সংস্কৃত-ঘেষা উন্নত বারো ভাবগন্ভীর ভাষালো এতারে 
উপস্থাপিত করিয়া রসিক বারো বিদ্বান গিরিগিথানীর আস্বাদনযোগ্য করানিরকা আমার 
সংস্কৃতির অন্তর্গত সমস্ত ধর্মীয় গীতি বারো ভগবানর লীলাগীতিরে বিষুওপ্রিয়া মণিপুরী 
ভাষাত ভাষাস্তরিত করিয়া প্রকাশ করলু।এতার ভিতরে আছেতা -_ খুপাইছি, সন্ধা 
আরতি, মঙ্গল আরতি, রথযাত্রার এলা, রাস, রাখুঝাল, উদৃখল, দিনর নিতি, রাতির 
নিতি, বাসক, বৈঠক-কীর্তন ইত্যাদি । অন্যদিকে অনুরূপ ভাবে ভাবগন্ভীর আধুনিক এলা 
বারো ভজনর প্রবর্তন করানিরকা 'এলার-মালা" __ গ্রন্থ প্রকাশ করলু, এবংএলা উতার 
অধিকাংশই কেছেট আকারে নিকাললু। উতার গজে আমার সংস্কৃতির সংরক্ষণ বারো 
প্রগতি সাধনরকা মোর সমগ্র জীবনর অর্থ ব্যয় করিয়া “দিব্যাশ্রম সংস্কৃতি কেন্দ্র' নাঙে 
আশ্রম আগোর প্রতিষ্ঠা করলু। উপেই আমার সমগ্র সংস্কৃতিহানর সংস্কার সাধন করিয়া 
সংস্কৃতি এহানরে উন্নত স্তর আহানাত কাকরিয়া এবং শক্ত ভিত্তি আগোত স্থাপন ক্রিয়া 
থনার চেষ্টাত বর্তমানে আছু। 


সমাজ এহানরে পরিপূর্ণভাবে বিকশিত করানিরকা আমার সমাজে যেতা যেতা 
প্রতিভা আছে, উতার যথাযথ বিকাশ সাধনে মানুরে আগ বাড়াদেনা উহান মোর 


জীবনর কর্মধারার অঙ্গ আহান। উহানে, রাজনীতি, ব্যবসা-বাণিজা, যন্ত্র-সঙ্গীত, 
কণ্ঠ সঙ্গীত, পড়াগুনা, খেলা-ধুলা, ব্যায়াম ইত্যাদি যে কুনো বিষয়ে কুনোগোর নিষ্ঠা বা 
নিপুণতা দেখলে উগোরে মি পরামর্শ বা অর্থলো সাহায্য করিয়া তার প্রতিভার বিকাশ 
করানিত সাহায্য করুরি। এ ধরণর অনেক ছোটখাটো ব্যাপার আছে; উতা হাবি ইকরানির 
প্রয়োজন বোধ না করুরি; যেতারে মি এসাদে উৎসাহ দেছু বা সাহাষ করেছু, উতাই প্রয়োজন 
পড়লে মাততাই। 


৬। আর্থিক দুরবস্থা ৪ 


চাণক্য পণ্ডিতে মাতেছেতা, 'অর্থনাশ, মনস্তাপ, ঘর-ভিতরর কৌলি, বঞ্চনা বারো 
অপমান -_ এতা বৃদ্ধিমানে কনোদিন মানুরাঙ প্রকাশ না করতারা”। তথাপি মি মোর এ 
অপমানজনক আর্থিক দুর্গতির কথা এতা নির্লজ্জভাবে বা সগৌরবে ইকরাত বহেছুতা এ 
কারণে যে, মোর এ আর্থিক দুর্গাতির কারণহান মোর অর্থাভাব নাগই; এহানর কারণ হান 
মোর জ্ঞানপিপাসা বারো সমাজ সম্পর্কে উচ্চাভিলাষ। পদর দিক দিয়া মোর লগে সমান, 
এমন কি, মোর অনেক নিন শ্রেণীর মানুরেউ আর্থিক সুখলো জীবন কাটেয়া যিতারাগা। 
কিন্তু মোর জীবনে আর্থিক সুখ নেইতা এ কারণে যে, মোর জ্ঞানার্জন বারো সমাজ সেবারকা 
প্রয়োজনীয় অর্থর লগে মোর উপর্জিত অর্থর বিরাট পার্থক্য। উহানেই মোর এ আর্থিক 
দুর্গতি। আমার সমাজর অসংখ্য মানুর আর্থিক প্রবঞ্চনাউ মোর এ আর্থিক দুর্গতির কারণ 
আহান। যেতাউ অক. এসাদে আর্থিক দুর্গতি এতার মাধ্যমে দেউ লক্ষত্রষ্ট নায়া মি জীবন 
পথে আগ বাড়ে যাউরিগা। আশা করুরি, মোর এ দুঃখর কাহিনীয়ে আমার ভাবী নাগরিকরে 
জ্ঞানপিপাসা বারো সমাজসেবারকা প্রয়োজনে দারিদ্রেউ জীবনর ভূষণ হিসাবে গ্রহণ 
করানিরকা উদ্বদ্ধ করতই। 


ছাত্রজীবনে, ৪ মোর ইমা-বাবারতা আর্থিক স্বচ্ছলতা নেয়নি সন্েউ ছাত্রাবস্থাত 
মিআর্থিক অনটন বাক ট। কারণ, মোর জী: ভোগ্যবতুরচাহিনা বরাবরেই 
কম আছিল আহান, শার্ট আহান বারো 
গেঞ্জি জাল ইনআছিল । জুতা বা সেণডেল পিধানি 


বুলিয়া যে আহান আছে, উহান মি ও সময়ত হপ ই না খালকরেছু। কলেজ জীবনে 
হয়-সাত টাকা দার কুড়া খুতি দুহান, চৌদ্দ পনর টাকা দামর সৃতির পাঞ্ঞাবী দুহান, দুই- 
তিন টাকা দামর গেঞ্জি দূহান, ত্রিশ চাল্লিশ টাকা দামর পুরাণা ঘড়ি আগো -_ এতাই 
আছিলতা মোর, সর্বমোট চাহিদা। কুড়া ধৃতি উতা মি সেন্দি-লাককরিয়া খানি ধলা করিয়া 
পিধলু। আই. এ. তাম করানির সময়ত সেগ্েল-জুতা না পিধেছু। বি. এ. তামকরানির 
সময়ত হাবিত্ত কম দামর সোগুল বা পাম-শো পিধানি অ'করল। এম. এ. তামকরানির 
ধ জাবী বারে জুতার স্টেশ্ার্ডহান খানি কা'ইল। উবাকা কমদামরতা অ'ইলেউ 
ই ধৃতি পিধানি অ'করলু; পাঞ্জাবীর পৃতির দাম দুই-তিন টাকা আহানি বাড়েইলুঃ 
বারো জুতার দাম বিশ-পচিশ টাকা পর্যাস্ত কাইলুগা। স্কুল-জীবন 


বারো বিশ্ববিদ্যালয়র প্রথমার্ধ পেয়া মোর পুতিয়ে ইস্তরি নাদেছে; এস. এ. লমনির উবেদে 
প্রথম মোর ধূতি-পাঞ্জাবীত ইন্তরি পড়িল। ছাত্রজীবনে পুষাকর এ খরচ এহানির বাহিরে 
মোরতা অন্য খরচ নেয়ছিল বুললেউ চলেরণ। পঞ্চম মানে কি যষ্ঠমানে থাইতে পাউরি 
আমার গাঙর কচুঠাগোর লগে গিয়া ছিনেমা দুহান াহিলুগা। উতার পিছে ছাত্রজীবনে আর 
ছিনেমা নাচাছু। বা-রো স্কুল জীবন এবং কলেজ-জীবনে মি কুনোদিন লে বয়া কুনো কিছু 
নাখাছু। অবশ্যই, এম. এ. তামকরানির সময়ত দেহর প্রয়োজনে মেরাকে সিঙারা-মিষ্টি 
আদি খান৷ লাগেছিল। এসাদে মোর চাহিদা নিতাত্ত কম অ'নাই ছাত্রজীবনে মোর অর্থকষ্ট 
নেয়ছিল বুললেউ চলের। 


ছাত্র জীবনে মোর অর্থকষ্ট নেয়নির আরাক কারণ আহান আছিলতাই এহান যে, 
মি অস্বচ্ছল পরিবারে জরম অস্ছু বুদ্ধিমান শৌগো হিসাবে.পরিচিত অ'নাই স্কুল কলেজে 
কুনোদিন মোরতা মাহিনা দেনা না লাগেছে। উতার গজে, পাঠশালাত্ত মেট্রিকুলেশন পেয়া 
বরাবর মি বৃত্তি পেইলু এবং কলেজ বারো বিশ্ববিদ্যালয় জীবনে 1৬011-0010-03801,910 
01995 9০170919911 পেইলু। এ বৃত্তি বা স্কলারশিপর রূপা এতালো মোরতা মুটামুটি 
চলিল। এম. এ. তামকরানির সময়ত দেড়-বছরর চুরা প্রায় বিনা খরচে নরেন্দ্রপুর রামকৃষ্ণ 
মিশনে থানার সুযোগ পানাই ৪ সময়তো আর্থিক কষ্ট ভোগ নাকরেছু। এম. এ. তামকরানিত 
বানার সময়ত মি ঘরেত্ত মোট রূপা নেছিলুগাতা পাচ-শ টাকা । উতার পিছে শ্যামসুন্দর 
বুলিয়া আমার গাঙর তৎকালীন সেলকমর বেপারী আগোই মোরে পাচ-শ টাকা দিয়াছিল। 
গিরক উগোর কথা মি কৃতজ্ঞতালো স্মরণ করুরি। 


অধ্যাপনা বারো গবেষণা-জীবনে £ মি এম. এ. পাছ করানির আগেই 


২৯৯৩ ইয়ার আগ আহহ চর তে কলেজে আপা মে যোগ মি 
১৯৭৪ ইংরাজীর জানুবারী মাহার দুই তারিখ পর্য্স্ত মি ও কলেজে আছিলু। এ 


সময় এহানাত মি হাবিত্ত জিঙে আর্থিক কষ্ট ভোগ করলু। নাঙে অধ্যাপক; মাহিনা 
পেইলাঙতাই দুই-শ পনরো টাকা; বছরে ইন্ক্রিমেন্ট পনরো টাকা। ওঁ রূপালো মানু আগো 
বা দুগোই মুঁটা মুটি মধ্যমভাবে জীবন যাপন করিয়া চলে পারতারা। কিন্তু ও সময়ত মি 
গবেষণা-কামলো উন্মাদ বা অন্ধ। যেতা বেতন পেইলু উতার প্রায় হাবি গবেষণা-কামে 
খরচ করিয়া আ'তে মাসে মাত্র চল্লিশ-পঞ্চাশ টাকার চুরা থাইল;ও রূপা উহানিলো মাহান 
চলানিত বাধ্য অইলু। অবশাই, মেরাকে ঘরেত্ত চৌল তিন-চারি কাঠি আকেইহান পেইলু। 
ওঁ সময়র দুর্দশার যারি উতা দিলে পাঠকে কাল্পনিক য়ারি বুলতাই ; কিন্তু মাতুরি এত৷ পুরা 
পুরি সত্য ঘটনা । ও সময়ত ব্রেক ফাষ্ট বারো টিফিন বুলতারা এতা কিতা মি হার নাপাচু; 
বারো কুনোদিন চা নাপিয়েছু বা হবা চিজ্‌ আহান না খাছু। প্রধান খাদ্যর ভিতরেউ ভাত, 
ডাইল, আলুসিদ্ধ ছাড়া আর কিত্তাউ নেয়ছিল বুললেউ চলের। হাবিতা মিলেয়া খেচুরি 
করিয়া খানা উহানেই মুটা মুটি মোর দৈনন্দিন খানিহান আছিল। মা হানর শেষ দিকে কুনো 
কুনোদিন থো ওসি ভারা: 


নেয়নিয়ে ডাইলে মরকছি নাদিয়া ফুত করিয়া খাছিলু। ও সময়ত পোষ্ট-কার্ডর দাম পাচ 
পইছা আছিল; মাসর শেষদিকে ও পোষ্ট কার্ড উতা লনা নুরারিয়া চিঠি না ইকরলু। 
অধিকাংশ সময়েই নির্লজ্জভাবে মানুরাঙ তো দশ টাকা, পাচ টাকা, দুই টাকা এক টাকা __ 
এসাদে উধারি করে করে খরচ খেইলু। মোর প্রতিবেশী গিরক আগোরাঙতো কতো খুরুম 
উধারি করানিয়ে লঙ্জাজনক খোচাউ খাছিলু এবং তারাঙ মুটামুটি মি হুর্কাঙ মানুগোত 
পরিণত আছিলু। আকদিন রূপা উধারি করানি লাজপেয়া বাজারর পরিচিত মানু 
আগোরাঙতে৷ চৌল গুলি উধারি আনাত গেলুগা। কিন্তু বাজারে মানু উগোরে নাপানিয়ে 
বা-রো ফিরিয়া আয়া আগোরাঙতো রূপা খানি নিয়া বাজার করলুগা। এসাদে অসংখ্য 
লজ্জাজনক ঘটনা ঘটে গেলগা। এ আর্থিক দুরবস্থার ভিতরেদে গবেষণা করতে গিয়া মোর 
্বাস্্যগো কতিহান জীর্ণ শীর্ণ অ'ছিল, উহান ও সময়কার মোর ফটো দেখলে হারপেইতাঙাই। 


আগেই মাতলু, মোর আর্থিক দুরবন্থার মূল কারণহান মোর জ্ঞানপিপাসা বারো 
সমাজ-সেবার আকাঙ্ক্ষা । উহানর প্রমাণ দিতইতা মোর ও সময়র গবেষণা কামে বারো 
গবেষণার উদ্দেশ্যে সংগৃহীত মোর ব্যক্তিগত গ্রন্থাগারে । ও সময়ত মোর গবেষণার 
লগে যুক্ত £০10-৮/0₹ করতে গিয়া মণিপুরেত্ত ত্রিপুরার প্রত্যন্তভাগ পেয়া প্রায় 
" প্রত্যেকহান বিধুরপ্রিয়া অধ্যুষিত অঞ্চল বা গাঙ ভ্রমণ করলু। কলিকাতাত্ত ডাঃ সুনীতি 
কুমার চাটার্জিয়ে তার উপেই যানারকা টেলিগ্রাম করবোতাই অনেকবার সময়াভাবে 
শিলচর-কলিকাতা প্লেইনে আপ-ডাউন করানিত বাধ্য অ'ইলু। গবেষণা কামে যেতা বই 
লাগের উততা কলিকাতা বা বারাণসীত অর্ডার দিলুকো পুরি মাসর পইলাদে মোর বেতনর 
প্রায় হাবি রূপালো বা উধারি রূপালো বই উতা পোষ্ট-অফিসেত্ত ছুটেইলু। মনে পড়ের, 
আকখুরুম রূপা নেয়নিয়ে বইর পাঞ্ছেল আগো ছটানি নুরারিয়া আছিলু সময়ত মোর বন্ধু 
কবি ব্রজেন্্র গিরকে মোরে হাইলাকান্দিত নিয়া মোর অজ্ঞাত সারে তার গৃহিণীর হুনা বন্ধক 
দিয়া মোরে রূপা দেছিল। এসাদে পাগলামি করে করে শিলচরে আছিলু দশ বছরর ভিতরে 
যেতাউ অ'ক, পইলা ডক্টরেট ডিগ্রিরকা উন্মাদর সাদে গবেষণা-কাম করতে গিয়া 
মোর বয়স্ক ইমা বাবা বারো বেইবুনির প্রতি মি যথাযথভাবে কর্তব্য পালন না করেছু। 
এমন কি, তিন মাইল দূরেইত আছে ঘরে গিয়া যথাযথভাবে ইমা-বাবার খবর পেয়৷ লনা 
নুবারেছু। আড়াই বছরর চুরা পিছে ১৯৬৭ ইংরাজীত পিএইচ, ডি, থিছিছ হান জমা 
দেনার পরে খানি বাইসাঙ অস্যা ঘরে গেলুগা উবাকা হারপেইলু, মোর ইমা-বাবাই গু 
সময়ত কতিহান অর্থ কষ্ট ভোগ করেছি। তানুর শু অর্থ কষ্ট উতার কথা নি শি অ'হলে 
এবাকাউ মি মোরে অমার্জনীয় অপরাধে অপরাধীগো বুলিয়া নিউকরুরি। 
কিন্তু মোর গবেষণার উন্মাদনা লম নাসছে; থিছিছহান জমা দেনার পিছে বিফুণপ্রিয়া 
মণিপুরী অভিধানহানর কাম অ'করলু। শুঁ সময়ত সংসারর দায়দায়িত্ব খানি বাড়ানিয়ে 
[১]৬ ক উন্নতি বিন্দু আহানো নাইল। উবাকা ভাতখানা বাদ দিয়া রুটি খানা অ'করলু। 


রুটিও করানি নাজানু; ইমে হুকানা-পাকানা খানি সেকিয়া উতালো জীবন-ধারণ করলু। 
সময় আহানাত আর্থিক দুরবস্থালো মানসিক ভাবে এতো বিপর্যস্ত অ'ছিলু যে মোরে পাগল 
অস্ছু বুলিয়া রটাছিলা । অর্থাভাবে মনহানৌ হাদি হাদিত মিয়াম হুর্কাঙ বা সঙ্গীর্ণ য়া পড়িল। 
মোরতা আত্মসমালোচনা করানির অভ্যাস থানাই ওঁ সংকীর্ণতা উতা হাবি মোরাঙ ধরা 
পড়েছিল। তবে এহানৌ মোরাঙ পরিষ্কার অছিল যে, মোর গুঁ সঙ্ধীর্ণতা উহান মোর 
স্বভাবসুলতহান নাগই; অবস্থা জনিত সাময়িক প্রতিক্রিয়া আহান। 


১৯৭৪ ইংরাজীত গৌহাটা বিশ্ববিদ্যালয়ত যোগ দেনার পিছে আংশিক আর্থিক 
উন্নতি আহান অ+ইল। কিন্তু গবেষণা-কামে অজস্র রূপা খরচ অ'নাই আকদিনকারকাউ 
আর্থিক সুখ নাপেইলু।১৯৭৪ ইংরাজীত্ত ১৯৮৯ ইংরাজী পর্যন্ত সময় এহানর ভিতরে 
গবেষণা-কামরকা আগেকার বই উতার উপরি আরাকৌ প্রায় এক লাখ টাকার বই কিনলু। 
ও সময়ত ডি, লিট্‌ ডিগ্রিরকা থিছিছ করলু; ডাঙুর গ্রন্থ দশ-বারোহান বারো ছোট ছোট গ্রন্থ 
প্রায় বিশহানর চুবা ছাপেইলু। এ কামে খরচ অ*ইলতাই প্রায় ষাট হাজার রূপা । উতার 
গজে বহুদিন আগেত্ত কল্পনা করেছু দিব্যাশ্রম সংস্কৃতি কেন্দ্রগো স্থাপন করানিরকা প্রায় 
চল্লিশ হাজার রূপা খরচ করিয়া জমিখানি লইলু। 


১৯৮৯ ইংরাজীত ত্রিপুরা বিশ্ববিদ্যালয়ে যোগ দেনার পিছে মোর আর্থিক অবস্থার 
অনেক উন্নতি অ*ইল এবং বই লনা বাবত খরচাউ অনেক পরিমাণে কমিল। এ সময়ত 
দিব্যাশ্রমরকা আরাকৌ প্রায় এক লাখ টাকা খরচ করিয়া জমি কিনলু এবং ঁ জমিত 
ইংরাজী স্কুল আগরৌ প্রতিষ্ঠা করলু। মাতানি উচিত যে, মি অবিবাহিত থানাই এবং 
দৈনন্দিন ব্যাপারে অত্যন্ত মিত্যব্যয়ী অ+নাই মি এসাদে গবেষণা এবং সমাজসেবার কামে 
অজস্র রূপা খরচ করে পারলুতা। মোর এ মিতব্যয়িতারে কার্পণ্যহান বুলিয়া মোর 
অনেক বন্ধুরে রসিকতার মাধ্যমে এবাকাউ খোচা দিতারা, কিন্তু মোর সমগ্র জীবনীহান 
তামকরলে পাঠক গিরিগিথানীয়ে বিচার করিয়া মাতবাঙ -_ সমস্ত জীবনর সুখস্থাচ্ছন্দ্য 
এরাদিয়া যেগোই জীবনর হাৰি উপার্জন বই ছাপানিত এবং সামাজিক কামে ব্যয় করলু 
এগোরে কৃপণ? আখ্যা দেনা উচিত কিনা। 

৭। অবিবাহিত জীবন ৪ 

মি অবিবাহিত জীবন যাপন করানির কারণ সম্পর্কে মোর শুভার্থী অনেকে প্রশ্ন 
করতারা;উহানে তানুর অবগতিরকা এ বিষয়ে কথা আহানি মাতাত বাধ্য অ'ইলু। মোর 
জীবন-কাহিনী এহান হাবিহান এবং অন্যান্য রচনাবলী হাবি পাকরলে হারপেইতাঙাই 
যে, মোর জীবনে তিনহান আদর্শ কনাকতো পুরি আছে। উহানি অ'ইল তাই __ অধ্যাত্ব 
সাধনা, ভারতীয় দর্শনে নিষ্াত মানু আগো হিসাবে প্রতিষ্ঠিত অ'না এবং বিষুগপ্রিয়া 
সমাজরে ভাষা, সাহিত্য, সংস্কৃতি, জ্ঞান-বিজ্ঞান চর্চা, অর্থনৈতিক এবং রাজনৈতিক অবস্থা 
ইত্যাদি হাবি বারাদে সুপ্রতিষ্ঠিত করানি। এ তিনোহানি আদর্শ কনাকতো পুরি থাইলেউ 
হাইস্কুল জীবনে হাবিত্ত প্রকট অসছিলতা আধ্যাত্ম সাধনার আদর্শ উহান। এ আদর্শ! 


এহান যেবাকা মি সপ্তম শ্রেণীত তামকরানির সময়ত রামকৃষ্ণ-বিবেকানন্দ সাহিত্যর 
প্রভাবে প্রথম প্রকট অ'ইল, উবাকাই প্রায় দ্বি সাপ্তা চিন্তা করানির পিছে মি সিদ্ধান্ত 
নিলুগা যে, মি অবিবাহিত জীবন যাপন করিয়া সন্যাস নিতৌগা। কিন্তু মোর স্বাস্থ্যগো 
অত্যন্ত খারাপ খানাই __ সপ্তম শ্রেণীত্ত বি. এ. তামকরানি পর্য্যত্ত মারাত্মক আমাশয় 
আহানলো ভূগানিয়ে __ ও ইচ্ছা উহান পুরণ করে নুরারলু। যেবাকা স্বাস্্যগো খানি হবা 
অ+ইল, উবাকা জ্ঞান সাধনা এবং সমাজ সেবার আদর্শ উহানি প্রবলভাবে প্রকটিত অ'নাই 
এবাকা পেয়া এ দিয়োহানিলো ব্যস্ত আছু। এ দিরোহানি আদর্শর লগে বিবাহিত জীবনর 
মিয়াম বিরোধ নেই যদিও, আমার মতো গরীব পরিবারে বিবাহিত জীবন যাপন কুরিয়া, 
পুত্রকন্যাদির দায়িত্ব পালন করিয়া যথাযথভাবে জ্ঞানচর্চা এবং সমাজ সেবা করানি 
কুনোমতেই সম্ভব নেই, এবং বিবাহিত জীবন যাপন করলে মি এ পর্য্স্ত যেহানি করেছু 
এতার এক -চতুর্থাংশৌ করে নুবারলু অইছ, উহান মি মর্মে মর্মে এবং অভ্রা্তভাবে অনুভব 
করুরি। আগে আলোচিত 'জ্ঞানপিপাসা” বারো “আর্থিক দুরবস্থা” __ শীর্ষক নিবন্ধ 
দিয়োহানি অনুধাবন করলে পাঠক গিরিগিথানীয়ে মোর কথার সত্যতা হারপেইতাঙাই। 
উতার গজে হাবি কামর অন্তরালে মোরতা সন্যাসর আদর্শ উহান থানাই বিবাহিত জীবন 
যাপন করানি উহান মোর জীবনধারার সম্পূর্ণ বিপরীতহান বুলিয়া মি দ্বিধাহীন মনে 
হারপাউরি। বর্তমানে মোর জ্ঞানসাধনা প্রায় পরিকল্পিত সীমা আগোত ফৌ অ+ইলগা; 
সমাজ সেবার পরিকল্সিত প্রাথমিক সীমাগোত অর্থাৎ দিব্যাশ্রম -সংস্কৃতি কেন্দর প্রতিষ্ঠা 
করানির প্রাথমিক ধাপ উহানাত ফৌঅপনি এবাকাউ খানি বাকী আছে। এ পরিকল্পিত 
সীমা দ্বিয়োগিত ফৌঅ'ইলেগা অধ্যাত্ম সাধনা উহানেই যেবাকা মোর জীবনর প্রধান 
আদর্শহান অইতই, উবাকা মি সন্যাস নিতৌগা __ এহান মোর হাবি কামর অভ্তরালে 
আছে ইচ্ছাহান। উহানে ওঁ দিন উহান জীবনে ত্বরা করে আনানির প্রবল ইচ্ছালো চাণক্যর 
শ্বঃ কার্য্যম অদ্য কুর্বীত" অর্থাৎ “আহের কালিকার কামহান আজি করানি” __ এ নীতির 
অনুসরণ করিয়া ভাষাতত্ব বারো দর্শন শান্ত্রর গবেষণা, গবেষণাজাত গ্রন্থর প্রকাশ, 
বিষুরপ্রিয়ার সাহিত্য-সংস্কৃতি সম্পর্কে গ্রন্থ বারো নিবন্ধ রচনা, উতার প্রকাশ, সমাজ 
সংস্কার, দিব্যাশ্রম প্রতিষ্ঠার প্রাথমিক কাম এতালো অসুরর সাদে অবিরাম কাম করে 
গেলুগাতা। 
৮ বিষুনপ্রিয়া সণিপুরী ভাষা সংস্কৃতির কামে লাঞ্ছনা ৪ 
মি বিষুলপ্রিয়া মণিপুরী ভাষা-সংস্কৃতির কামে লামেছু দিনেত্ত পুরি প্রতি পদক্ষেপে 
. মোর বাধা সৃষ্টি, করানি উহানেই বিষুরপ্রিয়ার কামহান অ'ছে। মোর সমাজ-সেবার আর্ত 
অ'ইলতা শিলচরর শুরুচরণ কলেজে মি আই. এ. তামকরানির সময়তো পুরি। উবাকা 
আমি “বিষ্পুপ্রয়া মণিপুরী স্ডেন্টছ ইউনিয়ন” আগো হঙকরিয়া নিজর ভাষা-সাহিত্য-সংস্কৃতির 
কামে ছাত্র-ছাত্রীরে উদ্দু্ধ করানির চেষ্টা করলাঙ। ও সময়ত শিংলান্ত গোপীনাথ নাঙউর 
ছাত্র আগো আয়া গুরুচরণ কলেজে আমার পরবর্তী বছরে ভর্তি অ'ইল | গিরক উগো 
[বি] আাংল দিনেত্ত পুরি মোর প্রতি কামে জাতশক্রগোর সাদে মোর বাধা সৃষ্ট, করানি, 


মোর কথা বারো কামর অপব্যাখ্যা করানি, মোর চরিত্রত কলঙ্ক আরোপ করানি __ এতাই 
তার ধ্যান-ধারণাহানি অ*ইল। মি অধ্যাপনা পানার পিছে আকদিন স্টুডেন্টছ ইউনিয়নর 
তার অনুগত ভক্ত কতোগোলো গোপনে মিটি করিয়া তা নুবা কমিটি আহান হঙকরুবাছে 
এবং দৃশ্যত্ত মোরে সম্পূর্ণরূপে বহিষ্কার করুরাছে। মি ৪ সময়ত বিষুগরপরিয়া মণিপুরী 
ভাষালো গবেষণা আর্ত করানিয়ে এমনেই মি সভাসমিতিত্ত দূরেই অস্যা থানা মনেইলু। 
কারণে মি ব্যাপার এহানলো মিয়াম আহত নাছু। 


ছাত্রাবস্থাতেই মি মহাসভার সম্মেলনে প্রায়ই যোগ দিলু। ও সময়ত সমাজে 
এতিহাসিক ব্যাপারলো দল দুহানর সৃষ্টি অনইল। আকতাই মাতলাতাই, আমার জাত 
তথা ভাষা এহানর সৃষ্টি অ'ছেতা মহাভারতর বভুবাহনর বংশাবলী বারো তার অনুগামী 
মানুরাঙ তো; আরাক আকতাই মাতলাতাই, আমার ভাষা এহান কৈরেও খুল্লাকপা গিরকে 
মণিপুরে আনেছেহান চট্টগ্রামর রাঙামাটী অঞ্চলেত্ত। কৈরেও খুল্লাকপা-পন্থীয়ে আকখুরুম 
মহাঁসভাত তানুর মত উহান লিখিতভাবে প্রতিষ্ঠিত করানির চেষ্টা করলা বাকা মহাসভার 
তরফেন্ত বভুবাহন-পন্থীর মত উহানেই সত্যহান বুলিয়া কৈরেগখুল্লাকপা-পন্থী উতারে 
অপমান করানি অছিল। উহানে শু গিরিগাখিনী উতা অনেকদিন মহাসভাত যানা বাদ 
দিয়া আছিলা। 


মি অধ্যাপনা পানার পিছে মহাসভারে মাতলু “ইতিহাস এতা গবেষণার বিষয়; 
গবেষকে গবেষকে এ বিষয়ে যুক্তিলো সংগ্রাম করকা; উতালো সমাজে দলাদলির সৃষ্টি 
করানি থকনেই এবং মহাসভারৌ এ বিষয়ে পক্ষপাতিত্ব করানি থক নেই।” এ মর্মে মি তিন 
খুরুম মহাসভাত প্রস্তাব আনলু, কিন্তু জগৎমোহন আদি নাঙপালপা সমাজসেবীর বিরোধিতায় 
মোর প্রস্তাব অগ্রাহ্য অইল। হাবিরে তিলকরে নুরারলু দুঃখে মি মহাসভাত যানা বাদ দিলু। 
উতার পিছে 'ইতিহাস বারো সমাজ" নাঙলো পুস্তিকা আহান নিকালেয়া মোর নিরপেক্ষ 
দৃষ্টির কথা সমাজরে হনুবেইলু। উহানর ফলহান এহানঃ নীলমণি নাঙর কৈরেনখুল্লাকপা- 
পদ্থী আগোই আরাক পুস্তিকা আহান নিকালেয়া মোরে মোরে বজুবাহন-পহ্থীগোতপরিণত করিয়া 
---বিজালা, তারি িনিষণে বিশে বিতররিয়া তরি ঙকখি করে গালেয়া গেলগা, অথচ 
মোর বক্তব্য উভী আকহানৌ খণ্ডন না করলো। আরাক আকবেদে জগৎমোহন নাঙর 
বুবাহন-প্|ী আগোই মোরে কৈরেঙখুল্লাকপা-পশ্থীগো বুলিয়া পথে-ঘাটে ইচ্ছামতো মোর 
বিরুদ্ধে কাঁপক-ফুটানি অ'করলো। উতাই নায়া গিরক উগোই শিলচরেত্ত শিলচরে রেজিষ্টি 
চিঠি আহান দিয়া মোর “এক্সপ্লেনেশন কল? করলো এবং মোর বিরুদ্ধে 01501111791 
8০110 নিতইগা বুলিয়া হ্কার করলো। গিরকর আইন-জ্ঞান, সমাজর প্রতি অটুট প্রেম 
বারো তাগ্গত দেহিয়া মি ইমে ইস্পানিগো অণয়া থাইলু। আরাকৌ হাস্যকরহান __ মোর 
পুস্তিকা উতা মি বিনা পইছালো বিলেইলু, কিন্ত উতা বিলেইলে সমাজর ক্ষাতি অ'ইতই 
বুলিয়া গিরক এগোর অনুগত ভক্ত উতাই পুস্তিকা উতা বিলানি যথাসাধ্য বন্ধ করলা। 


উতার পিছে আকখুরুম কৈরেওখুল্লাকপা-পন্থী নীলমণি গিরকে শিলচরর 


বাধলা পত্রিকা আহানাত মহাসভার বিরুদ্ধে কটুক্তি ঘয়া স্বীয় এরতিহাসিক মত উহান প্রচার 
করলো। এতিহাসিক মত প্রচার করানির অধিকার গিরকরতা আছে, কিন্তু সামাজিক বিরোধর 
কথা অন্য সমাজর মুঙে তুলিয়া ধরানিয়ে মি সাকতি পেইলু। উতার গজে তার মত উহান 
মোর মতে ভ্রাপ্ত আ'নাই মি যুক্তিলো তার মত উহানর বিরোধিতা করিয়া পত্রিকা উহানাত 
ইকরলু। কতোদিন পিছেত্ত দেহুরি, ঁ পত্রিকাত জগৎমোহন গিরকর বিরাট লেখা আহান 
ক্রমশঃ সুরিহান অ'য়া নিকুলে আহের। তিন দিন নিকুলিল লেখা উহানাত গিরকে 
কৈরেঙখুল্লাকপা গিরিগিথানী এতারে 'সমাজর অহিতকারী', 'সমাজ-বিধবংসী” ইত্যাদি আখ্যা 
দিয়া ইমে গালেইতে আছে; তানুর মত উতা খণ্ডনর কুনো প্রয়াসেই নেই। মি বা-রো ইকরলু 
যে, এসাদে গালাগালি নাকরিয়া যুক্তিলো যুক্তির খগুডন করানি অ'ক। মি অতি লালো 
পড়লুগা। লেখা উহান পাকরিয়া জগৎমোহন গিরক আগুনগো। কতোদিন পিছে সিঙ্গারীর 
সভা আহানাত মোরে পেয়া চুষগো করে জারে বেললো। সভাত উপস্থিত ভদ্রমগ্ডলী চুপ। 


মি মূলতঃ দর্শনশান্ত্রর মানুগো। উহানে অধ্যাপনা পানার পিছে পইলা দর্শনশান্ত্রলো 
গবেষণা অ'করেছিল। কিন্তু ও সময়ত পারিপার্থিক অন্যান্য জাতর মুখে আমার জাতর 
ভাষা-সাহিত্য ইতিহাস সম্পর্কে বিরূপ মন্তব্য কারো অপমানজনক সিদ্ধান্ত হনানিয়ে এ 
সন্বন্ধে সঠিক ধারণা আহান পানারকা এবং আমার ভাবা-সংস্কৃতিরে পৃথিবীর মুে প্রতিষ্ঠিত 
করানিরকা বিধুনপ্রিয়া মণিপুরী ভাষাতত্ুলো গবেষণা অ+করলু। ভাষা এহানর শৈশব অবস্থাত 
এসাদে ভাষাতত্তর গবেষণার গুরুত্ব কতিহান ডাঙর, উহান বিবেকী মানুরে হারপেইতাই। 
কিন্তু মোর গবেষণার কথা হুনানিয়ে চারিয়বারাদে সমালোচনা __ মি উনি সমাজর 
অনিষ্টকারীগো। 


গবেষণা কামহান লমনির উবেদে পূর্বোক্ত গোীনাথ গিরকে আকদিন আয়া 
মোর খসরা কাগজ উতা দুহান-তিনহানাত আহি বুলেয়া আহির পানি বেলেইল মাটিক 
তার আনন্দ প্রকাশ করিয়া মোরে যৎপরোনাস্তি থাকাত দিলো এবং মোরে বিষণপ্রিয়ার 
একমাত্র কৃতী সম্ভানগো বুলিয়া আখ্যা দিলো । মিও হায়হান সাত বুলিয়া হারৌ অইইলু। 
দ্বিআক দিন পিছে হনুরি, গিরকে প্রচার করেছেতা __ মরি উনি বাঙালীরাঙ জাতহান 
বেছেছু _ মি উনি বিফুপপরিয়া এতা বাঙালীত্ত আহেছি আতলপা জাতহান বুলিয়া 
স্বাতেছু __ মি উনি বিষ্পপ্িয়া এতা মণিপুরী নাগই বুলেছু মি উনি বিষুণপ্রিয়া 
ভাষা এহান বাংলার উপভাষাহান বুলেখু - ইত্যাদি। যেহেতু গিরক উগো বিখ্যাত 
সমাজপ্রেমিকগো, উহানে হাবিয়ে তার কথা উহান যাকরলা ঃ কোণে কুঞ্চেলেদে তার 
বাণী উহান ধ্বনিতঅ'ইল। মি গবেষণাপ্রস্থহান পি. এইচ. ভি. ডিগ্রিরকা যাদবপুরে 
জমা দেনার পিছে গিরক উপো বা-রো আয়া মোর গ্রন্থ উহান চানারকা মাততে মি 
চানা নাদলু। লগে লগে চারিয়বারাদে রটিল __ মি উনি মোর গবেষণা্রন্থহান তালাবদ্ধ 
করিয়া থয়া কুনোগোরে চানা নাদুরি। গিরিকগাছির প্রচারকার্যয বারো তানুর বার্তাবাহক 
উতারে ধন্যবাদ। আসুটা বিষুগপ্রয়া গিরিগিথানীয়েউ তানুর কথা উতা মজ্জুত 


করে বিশ্বাস করলা। কুনোদিন কুনোগোই কথা উতার সত্যাসত্য বিচার করাত 
নাগেলাগা _ মোর গ্রন্থ উহান কুনোগোই পাকরিয়া চানার প্রয়োজনৌ বোধ না 
করলা। কিন্তু তথাপি মেট্রিক ফেইল-করা প্রগতিশীল গাবুরাপুবেই, ষষ্ঠ শ্রেণী পেয়া 
ফৌঅ”ছিগা কি নাছিগা দরজী, ডাইল-চৌলর দুকানদার ইত্যাদিত্ত অ'করিয়া নাঙ- 
করা গ্রেজুয়েট শিক্ষক পর্যযত্ত মোর সমালোচনালো মুখর। 


আকদিন শিলচরর সাহিত্য পরিষদর সভা আহানাত গেছুগা। সভাত মুখ্য মুখ্য 
সমাজসেবী কর্মবীর দল আহান বহেছি। তানু সভাহান অসকরানির আগে মোর থিছিছহানর 
বিষযবসত সম্বন্ধ প্রশ্ন আহানি তুললা। উবাকা মি থিছিছ্হানাত কৈরেঙখুল্লাকপা- -পঙ্থী শ্রীসেনা 
সিংহর নাঙহান উল্লেখ করেছুহান হুনানিয়ে শ্রেষ্ঠ সমাজসেবী জগৎমোহন গিরকে চিকারী 
দিয়া, গালেয়া, আ'তজাঙ থাপানেয়া পরলেই কাণ্ড আহান করে বেললো। মি হারপেইলু 
যে, গবেষণা বুলতারা বস্তু এহান গিরক এগোই হার নাপাছে। লমইতেগা গিরকে মাতলো 
যে, পিছেকার দিনেই তা বিশ্ববিদ্যালয়ত ইকরতই মোর বিরুদ্ধে। বয়স্ক গ্রেজুরেট শিক্ষক 
আগোই মাতেরতা, তার চিঠিহান পানাই, কথাবার্তা নেই, বিশ্ববিদ্যালয়ে মোরে ডিগ্রিহান 
নাদতাইতা উনি। গিরকর কান্ছি কালাকর লগে তার আসুটা বুদ্ধিহান দেহিয়া মি আর না 
আগুরেইলু। গিরকর গালি হুনতে হুনতে পেট বুজিল উবাকা উপস্থিত ভদ্রমগ্ডলীয়ে থতা 
খুললা £ মাতলা, “অ'ইলগা, অ*ইলগা, উতা বাদ দেই।” 


গিরকে হুতুমেউ চিঠি ইকরেছে। মৌখিক পরীক্ষারকা কলিকাতাত গেলুগা উবাকা 
টির মোর করোনা কিডাজলালীনসালিগলা 
গিয়ে বলবেন, তার 
এর পরার আজান গিরক উগোরে এ 
কামে উৎসাহ দেছিতা আরাক সমাজপ্রেমিক গ্রেজুবেট কতোগোই। কতোদিন পিছে 
মোর পি. এইচ. ডি. ডিগ্রির কথা ঘোষণা করানি অইল। লগে লগে ও গ্রেজুেট গুট 
উহানর গোপন বৈঠক। তানুর আলোচ্য বিষয়হান __ কিসাদে করিয়া মোর ডিগ্রিহান 
কাড়োলানি। সাবাস! 


“মণিপুরী” __ শব্দ এগো বিষুধণপ্রয়াই তানুর ভাষা বা জাতর নাঙর লগে ব্যবহার 
করানি অনুচিত বুলিয়া মেইতেই গিরকগাছিয়ে জোর প্রচার চালেইলা সময়ত মিউহানর্‌ 
বিপক্ষে এবং বিধুগরপ্রয়াই 'মণিপুরী” __ শব্দ ব্যবহার করানির পক্ষে "4 £১ 13016 07 
106 157 11910700799 ৬৫1] 011" __ নাঙর পুস্তিকা আহান নি নিকাললু। 
পুক্তিকাহানর গজে সাহিত্য পরিষদর শিলচর ললাখার সভাপতি হ্রীমণিকান্ত সিংহ গিরকে 
মোরে বিষুণপরয়া মণিপুরী ভাষাতত্র 10৮০-7010701 বারো 0017019 __ গো বুলিয়া 
বর্ণনা করেছে উহান দেহানিয়ে জগৎমোহন গিরক আগুন। পৃস্তিকাহান দেনাত গেছেগা 
উগোর মুঙে চিকারি দিয়া, ফাল দিয়া, পুস্তিকাহান উড়াদিয়া ডাঙর অভিনয় আহান 
করেছে। লগে লগে মহাসভাত মোরে যুক্ত করিয়া শ্রীমণিকাত্ত সিংহর গজে তা 


চপ 


বিরাট 811৩81191 আহান আনলো। এর পিছে দীর্ঘদিন ধরিয়া মোর বিরুদ্ধে নানা 
ধরণর কুৎসা রটেইতে রটেইতে লমইতেগা আরাক লেইরিকআহান নিকালেয়া মোরে 
খানি হবা করে গালেইলো। 


বিষুপ্রিয়া মণিপুরী সমাজর এ মানসিকতা দেহিয়া মি “অথ বিধুওপ্রিয়া মণিপুরী 
শিক্ষিত সমাজ' _ নাঙে ব্যঙ্গাত্বক পুস্তিকা আহান প্রকাশ করলু। উহানে হৌ হেবানিয়া 
উতা আরতাউ সলিয়া উঠলা। আকদিন গাঙর ঘরে গেছুগা উপেই যুবকশৌ আগোই 
চুপি চুপি খবর দিলোহা যে, সিঙ্গারীর কতোগোই উনি মোরে ছুরি মারতাই বুলিয়া 
মাতেছি। ুনিয়াই মোরে কিসাদে ছুরি মারতারাতা চেহঙ বুলিয়া পিছেকার দিনে বিয়ানতো 
ভাত গুলি খেয়া ছাইকেলহানলো গিয়া সিঙ্গারীর বুকুগোত পথগোর গজে উবা'়্া থাইলু। 
কতোহান থায়া ফিরিয়া গেলুগা; সমাজসেবী আকগৌ মোর সেবা করাত আগুরেয়া 
নাহিলা। এসাদে করে অনবরতঃ মোর বিরুদ্ধে বাগ্জাল বিস্তার করিয়া সমাজসেবী 
গিরকগাছিয়ে মোরে সমাজর কলক্কগো হিসাবে প্রমাণ করানিত সফল অ*ইলা। ফলে 
বিষ্ঃপ্রিয়ার সভাসমিতিত যানা সম্পূর্ণ বাদ দিলু এবং দরজা বন্ধ করিয়া অভিধানহান 
ইকরাত বহিলু। দীর্ঘ পাচ বছর সমাজর কুনো সভা-সমিতির লগে সংস্পর্শ না থয়া 
নীরবে কাম করিয়া ১৯৭৩ ইংরাভীত অভিধানহানর কাম লমকরলু। মোর “এ জ্ালার 
কথা” এলা উহানাত, বারো “না কাদিছ' কবিতা উহানাত এ সময়র মোর মনোব্যথার 
লিপি মি ধরিয়া থছু। 


মি গৌহাটা বিশ্ববিদ্যালয়ত গিয়া যোগ দিলুগাতা ১৯৭৪ ইংরাজীত। উতার পিছে 
১১৭৫ ইংরাজীত পুইলা মি বি্ুপরিয়া মণিপুরীর সভাত যোগ দিলুতা-: সিঙ্গারীর নেহেরু 
হাইস্কুলে আয়োজিত সাহিত্য পরিষদর আলোচনা চক্র আগোত। উদিনকার ভাষণ উহান 
প্রবন্ধমালার প্রথম খণ্ডর প্রথম নিবন্ধহান করে ছাপানি অগছে। উতার পিছেউ বিষুনতপরিয়া 
মণিপুরীর কুনোগোয়ো মোর বিরুদ্ধে উঠের রটনা উতার সত্যা সত্য নির্ধারণ করাত নাহিলা 
এবং চারিয়বারদে মোর অপবাদর প্রচার অ'ইতে থাইল। মি বিভিন্ন পুস্তিকা বারো প্রবন্ধর 
মাধ্যমে মোর বিরুদ্ধে আনতারা অভিযোগ উতার খগ্ডন করুরি কিন্তু কারো কানে মোর 
কথা উতা না হমার; সমাজসেবীর প্রচারর চাপে মোর বক্তব্য উতা হাবি লুকেযা খার। 


আমি স্বর্গীয় পিতৃদেবর নাঙে “অজা বাবাইসেনা প্রকাশনী” __ নাঙর সংস্থা আগো 
করিয়া লেইরিক দুহান আহান প্রকাশ করলা এবং প্রকাশনীর সুবিধারকা বানান-পদ্ধতি 
আহান হঙকরলাঙ। লগে লগে বীরপঙ্গব কতোগোই “আমার পৌ” পত্রিকাত প্রচণ্ডভাবে 
আমার বিরুদ্ধে “রণ দেহি' বুলিয়া উবা অ'ইলা এবং মোর পিতৃদেবরে 'লেইরিকৌ নাউ 
তামকরেগেছো" বুলিয়া তানুর শালীনতার সীমাগো লালয়া গেলাগা। কতোগেই 'এ প্রকাশনীর 
লেইরিক নালয়ো” বুলিয়া প্রচার করানি অ'করলা । ফলে কুনো কুনোগোই নিয়াছিলাগা বই 
উতাউ ফিরেয়া দিলা ।মি 'আমার পৌস্ত মোর বক্তব্য থইলু কিন্তু মোর কথা উতা কুনোগোয়ৌ 
নাহনিয়া ইমে নাঠুকরেছি পেয়া গালেয়া গেলাগা। 


হাইলাকান্দিত মি বারো কবি ব্রজেন্দ্র_এ দ্বিয়োগি তিলয়া কৰি সম্মেলন আহানর 
আয়োজন করেছি। পত্রিকাত খবরহান প্রকাশিত অনার লগে লগে শ্রেষ্ঠ সমাজসেবীর 
প্রতিবাদ-__ এসাদে সম্মেলন করতে উনি সাহিত্য পরিষদর অনুমতি নেনা লাগের, ইত্যাদি। 
এ দৃষ্টিভঙ্গির সমালোচনা করতে ভাষা নিস্তব্ধ অ'র। তথাপি সিঙ্গারীর সভা আহানাত এ 
জগতমোহন গিরকে সভার মুঙে আঙুলি হেইকরিয়া তার বাগৃবৈদগ্ধ্য দেহেইলো। আমি 
নিমন্ত্রণ করানি সত্তেউ সমাজসেবী উতা কুনোগো সম্মেলনে না গেলাগা। হুদা উহান নাগই, 
সাহাষ্য দেনা এবং সম্মেলনে যানা বন্ধ করলা। 


সিঙ্গারীর সভা আহানাত হঠাৎ প্রস্তাব উঠিল যে, মি, ব্রজেন্্র বারো জগৎমোহন এ 
তিনোগিয়ে কলনা-কলনি করিয়া চান্না অইতাঙ উনি। মি আপত্তি করিয়া মাতলু যে, এতা 
নীতিগত বিরোধ; ওঁ বিরোধর মীমাংসা নাকরিয়া কলনা-কলনি করানি উহান অভিনয়হান 
পারা অ'র;উসাদে করিয়া এসাদে বিরোধর অবসান না"র। কিন্তু সভার মত হুনানি লাগিল। 
তবে মোর কথা আহান হাবিয়ে যাকরলা যে, উপেই আমার বক্তব্য খানি হুনানি লাগতই। 
লমরগা বক্তব্যহান মোরহান। মি সভারে বারে বারে মাতলু, “মীমাংসা করানি অ'ইলে মূল 
গুড়িগোত যানা লাগের। গতিকে মোর বিরুদ্ধে যেতা যেতা বক্তব্য আছে উতা মাতিক, 
উতার পিছে মি উত্তর দিউ।” হাবিহান চুপ। মি মাতলু, “ উহান অ*ইলেতে মোর বিরুদ্ধে 
উঠেছে অভিযোগ উহানি মি মাতিও বেনাই।” হাবির য়াথাও পেয়া অ'করলু £ “€১)মি 
উনি বিষুগরপ্রয়া এতারে মণিপুরী নাগই বুলুরি; (২) মি উনি বিষুপ্রিয়া এতা বাঙালীন্ত 
আহেছি হুর্কাঙ জাত আহান বুলুরি; (৩) মি উনি বিষ্প্রিয়া ভাষা এহান মণিপুরী ভাষাহান 
নাগই বুলুরি; (৪) মি উনি বিষ্রপ্রিয়া ভাষা এহান বাংলার উপভাষাহান বুলুরি __ এহানি 
না মোর বিরুদ্ধে অভিযোগহানি ?” হাবিয়ে যাকরলা। মি বা-রো অ'করলু, “হাইদে 
গিরিগিথানী! এপেইতে সমাজর মুখ্য মুখ্য বারো উচ্চশিক্ষিত হাবি জন আছি, মাতিকতা, এ 
কথা এতা মি কিসাদে লেখাহানাত মাতেছুতা ৮” উত্তর নেই। “হাইদে, লেখাত প্রকাশিত 
নায়াউ থাক, কুনো সভা-সমিতিত মি এতা কথা মাততে হুনেছিতা £” উত্তর নেই। “হাইদে, 
কুনো বন্ধুমহলে মি এসাদে কথা মাতেছু বুলিয়া কুনোগোই হুনেছিতা £” উত্তর নেই। “গিরক 
কতোগোই রটেইতারাতা, মি উনি মোর গবেষণাগ্রস্থত কথা এতা মাতেছুতা; হানতে, 
মাতিকতা, কুনো গিরক আগোই ঁ গবেষণা গ্রন্থ উহান পাকরেছিগো ?” উত্তর নেই। 
“হাইদে, না পাকরিয়াউ থাইক, গ্রন্থ উহান কুনোগোই আ'তেয়া চাছিগো £” উত্তর নেই। 
“হাইদে, না আ*তেয়াউ থাইক, গ্রন্থ উহানর মলাটহান দেহেছি আগো আছিতা ?” তবু 
উত্তর নেই। মি সভাপতি গিরকরে মাতলু, “সভাপতি গিরক! দেখলাঙনাই, মোর বিরুদ্ধে 
মাততারা এতা হাৰি মিথ্যাবাদী; উদ্দেশ্যমূলকভাবে তানু কথা এতা রটেইতারাতা।” বিরোধী 
নেতা বীর পুঙ্গব জগৎমোহন সিংহ মুরগো নঙেয়া মুউহানাত বহেছে; হাবি চুপ। কিন্তু 
অপবাদ রটানি না লমইল। 


আকদিন বিরোধীদলর উপনেতা মনোরঞ্জন গিরকরে পথে পেয়া মাতলু, “এরে চা, 
মনোরঞ্জন, নালা এতা দ্বিধরণরতা আছে £ আকতা বিল বা হাওরেত্ড নিকুলের; আরাক 
আকতা পাহাড়েত্ত। বিল বা হাওরেত্ত নিকলের নালা উতারে বাধ দিয়া থিও করে পারতারা, 
কিন্তু পাহাড়িয়া নালা বা ঝরণা উতারে বাধ দিয়া আটকানি নুবারতারা। পাহাড়ি নালা বা 
ঝরণারে বাধ দিয়া আটকানি মনেইলে নালা উহানে হয় বাধগো ভাগিয়া যিতইগা, নাহয় 
পাহিয়া যিতইগা। মি পাহাড়িয়া ঝরণাগো; মোরে আটকানির ক্ষমতা কারতাউ নেই। মনেইলে 
- আকদিন তুমার উতা হাবি তিলয়া মোরে ডাহো; মি আক খুলাগো আহিতৌ। চেইক, তুমি 
মোরে কতিহান অপমান করে পারোরাইতা। বারো হরপর সাদেতে পিঠিয়েদেত্ত না 

, কামাড়েয়ো।” কিন্তু কুনোদিন তানু মোরে না ডাকলা। 


পুরীজেলেই বারো৷ বুড়াবুড়ীর মতামত নিয়া জগৎমোহন বারো তার অনুগত ভক্ত হাবিয়ে 
বানান-পদ্ধতি আহান হঙ করেছি যে, আমার ক্রিয়াত “ছ" ব্যবহার না করিয়া 'স*র্যুবহার 
করানি। ব্যাকরণ বারো ভাষাতত্ব্র বর্ণমালা হারপাছি উতায়ৌ মাততাই যে, এহন ইমে 
অক্ঞতার শ্রেষ্ঠ নিদর্শনহান। মি অসংখ্য প্রবন্ধর মাধ্যমে এহানর প্রতিবাদ করে আহরি, কিন্ত 
গোষ্ঠী উহান এবাকাউ বুজ নাপড়লা। 


আমার ধর্মীয় বা রাধাকৃষ্ণর লীলাগীতি এতা মেইতেইবহুল এবং কাচা গ্রাম্য ভাষালো 
পরিবেশন করানিয়ে এতাই রসিক ভক্তর মনে আনন্দ জুগানি নুরারের। উহানে প্রায় ত্রিশ 
বছর আগেন্ত পুরি আমার রাধাকৃষ্ণ লীলাগীতি-_ রাস, কীর্তন, রাখুরাল, আরতি ইত্যাদিরে 
সংস্কৃতঘেষা ভাষালো উপস্থাপিত করানিরকা অবিরত চেষ্টা করে যাউরিগা। কিন্তু এবাকাউ 
বিষুপ্রিয়ার মনোবৃত্তির পরিবর্তন নাইল; যার ফলে আমার রাস-কীর্তনর ভাবগন্তীর রূপ 
উহানর যথাযথ প্রকাশ এবাকাউ না ঘটিল। 


মোর আধুনিক এলালো আরাক রসিকতা আহান £ মোর এলা এতাত বাংলা 
মিয়াম হমার, বারো মোর এলার বই এহান প্রকাশ পাছেতা সমাজর অহিতকর সংস্থা 'অজা 
বাবাইসেনা প্রকাশনীস্ত। সুতরাং এলা এতা দেনাতে থাক, এলার বই উতা লনা পেয়াউ 
থক নেই বুলিয়া কুনো কুনোগোই নিয়াছিলাগা বই উতাউ ফিরেয়া দিলা। সাহিতা-সংস্কৃতির 
অনুষ্ঠানে বা স্কুল-কলেজর অনুষ্ঠানে মোর এলা উতা দেনা উচিত কি অনুচিত উতালো 
কতো কৌলি অ'গেলগা। 

মোর এলা উতার কেছেট আগুলি করানিরকা এলার সুরকার মতিলাল গিরকর 
লগ ধরলুতা দ্বিবছর; কিন্তু গিরকে কনো সহযোগিতা নাকরলো। উহানে মোর এলাত 
অভিজ্ঞ মাদুলি গিথানক বারো আরাক আগো-দুগোরে নিয়া কেছেট আগুলি করলাঙ। 
হুনিয়াই মতিলাল গিরকর বুকে প্রচণ্ড জালা। মি তারে পরিস্থিতিহান হাবি বুজেইলু, কিন্তু 
তার তেড়া মনহানরে চুমকরে নুবারলু। তা সঙ্কল্প করিয়া মোর এলা দেনা বাদ দিলো এবং 
[২৯] মদুলি গিথাকরে পিড়তে পিড়তে তারাুতো দূরেই করলো। উতার পিছে তা বারো 


তার অনুগত ভক্ত উতাই মাদুলির জীবন চরিতর গজে মিথ্যা রটনা করিয়া তেইর এলা 
দেনার পথো বন্ধ করে দিলা। কনাকতো পুরি দেহুরিতা, ভাষা, পুষাক এবং আচরণে বাঙালি 
মালোনির প্রচেষ্টা এহান ইমে বিষুপ্রিয়ার রকতর লগে হমেয়া আছে। খানি শিক্ষিত অইলে 
বা শিক্ষিত মালইলে বাংলারে মাতৃভাষা করানি, এবং ইমা-ইন্দোলে নিজর পুষাক বেলেয়া 
“বাঙালীর পুযাক লনা এহান ইমে বিষুণপরিয়ার স্বরূপলক্ষণহান। এ স্বভাবর অন্তরালে যে 
নিজর ভাষা-সংস্কৃতির প্রতি অশ্রদ্ধা এবং আত্মগোপন করানির নীচ মানাসিকতা আহান 
আছে, উহান আরতাই নাদেখলেউ মি দেহুরি। সময় আহানাত গোকুলানন্দ গীতিম্বামী গিরকে 
আমার জাতর এ স্বভাব এহানর সংশোধন করানিরকা অনেক চেষ্টা করে গেলগা, কিন্তু 
কতোদিন গিছে বারো ইমে আগেকার স্বভাব উহান। এর পিছে ভাষা-আন্দোলনর সময়ত 
নিজর ভাষা বারো পুষাকর প্রতি নুব৷ করে নিষ্ঠা আহান আহিল, কিন্তু বর্তমানে ভাষা- 
আন্দোলন নেয়ইলতাই বা-রো আগেকার নুরারা উহান দেখা দিলো। এখুরুম আহিল হুত 
এগোতে মারাত্মকগো __ সমগ্র ত্রিপুরার শিক্ষিত বা শহরীয় সমাজে বিঝ্রপ্রিয়ার পুষাক 
আহান হপনরকাউ নাদেহিয়ার। কাছাড়-করিমগঞ্জতো ওঁ ধারা উহান হুড় হুড় করে লাগে 
আহের। উহানে এ অবস্থাত চুপ থানা না'র বুলিয়া মোর ভাষণে এবং ্রবন্ধত প্রচণ্ড ভাবে 
.এ মনোবৃত্তির বিরুদ্ধে আক্রমণ করিয়া নিজর ভাষা এবং পরিচ্ছদর যথাযথ মর্যাদা দেনারকা 
অবিরাম প্রচার করে যাউরিগা। কিন্তু উতা কথা মাততে গিয়া মি শিক্ষিত বা শিক্ষিত- 
মালপা গিরিগিথানী হাবির নিন্দাভাজনগো অস্উরি। মাততারাতা, মি উনি হু্কাঙ মনোবৃত্তির 
মানুগো; মোর সাদে ডাঙর বা উচ্চশিক্ষিত মানুরে উনি এসাদে কথা মাতানি থক নেই। 
অথচ তানুর নীচতার দরুণ যে মি অনিচ্ছা সত্তেউ এসাদে নীচপর্ধ্যায়র কথা মাতানিত বাধ্য 
অস্ছু, উহান বুজেয়াউ বুজা নুবারলু। মোর দৃষ্টিভঙ্গি সঙ্কীর্ণ, না,প্রসারিত, উহানর সাক্ষ্য 
বহন করেরতা মোর প্রবন্ধ বা অন্যান্য রচনাই। উতা যথাযথ ভাবে অনুধাবন করলে এবং 
বিঝ্রপ্রিয়ার সমাজ-চেতনা আহিলে দেখতাঙাই যে, মোর চিন্তাধারার ভিতরে বিন্দু আহানৌ 
সঙ্ধীর্ঘতা নেই __ বিন্দু আহানৌ খুত নেই। 
৯। আর্থিক প্রাবথ্তনা ৪ 
আচরন 
আগে মাতে গেলুগা যে, মি আর্থিক ভাবে অস্বচ্ছল পরিবার আহানাত জরম অ-ছুগো। 
তথাপি জ্ঞানার্জন বা জ্ঞানী হিসাবে প্রতিষ্ঠা অর্জন এবং সমাজ-সেবার অদমা উৎসাহর দরুণ 
মি নিজর সমস্ত সুখশ্বাচ্ছন্দ্য পরিত্যাগ করিয়া অজস্র রূপা খরচ করে যাউরিগাতা। কিন্তু 
আমার সমাজর গিরিগিথানীর মানসিকতা আলাদা। তানু নিউকরতারাতাই, মি আর্থিক 
ভাবে অত্যন্ত স্বচ্ছল মানুগো। উহানে এ সমাজর অসংখ্য শিক্ষিত প্রাণীয়ে আগোর পিছে 
আগোই মোরে আর্থিক ভাবে প্রবঞ্চনা করে যিতারাগা __ যেতার দরুণ মোর আর্থিক 
দুর্গতির এবাকা পেয়া শেষ নাইল। আমার জাতর উচ্চশিক্ষিত বারো ডাউরিয়া গিরকগাছির 
মানসিকতা-সম্বন্ধে আমার ভাবী নাগরিকরে সচেতন করে দেনারকা ও প্রবর্থনার ইতিহাস 
উতা খানি বর্ণনা করিক। 


(0১)  গৌহাটি বিশ্ববিদ্যালয়ত যোগ দেনার পিছে মোর দূরসম্পকীয় বেয়ক আগোর 
লগে বছ্ুত্ব অ'হল। মি মোর জীবনর আবর্শর প্রায় হাবিতা কথা তারা রারি দিলু; উতার মাজে 
শিলচরর প্রস্তাবিত সংস্কৃতি কেন্দ্রর দিব্যাশ্রমর) য়ারিও আছে। গৌহাটীত ভিটা আগো করলে 
উগোত মোর বাসাহানৌ থাইতই, বারো ছাত্র-যুবকর সংঘ আগৌ করানি যাকরতই __ 
এসাদে ইচ্ছা আহানৌ তারা প্রকাশ করলু। উপেই তা মাতলো যে, তারতা ভিটাগো ডাঙর 
অছে;উগোত্ত অংশ আহান তা মোরে দেনা পারের। জমিহান সম্বন্ধে আওকরতে তা মাতলো 
যে, মূলে জমি উহান রেলবেরহান, তবে উতা তানুর নাঙে কাছে। মি সরল বিশ্বাসে তারে রূপা 
হাজার আহান দিয়া দিলু; উতার গজে উধারি আরাক দুইশ। মি কাছাড় কলেজর প্রবিডেন্ট 
ফাগুর রূপা হাবি তুলিয়া ও জমিত ঘরগো তুলানির প্রাথমিক কামহান করলু __ প্রায় চারি 
হাজার রূপা খরচ করিয়া। কয়েক মাস যিতেগা না-বিতেগা হারপেইলু যে, জমিহান সম্পূর্ণভাবে 
রেলরের নাঙেই আছে। পিছে ঘর উগো ভাগিয়া সেচানি লাগিল। এ কামে মোরতা প্রায় পাচ 
হাজার রূপা নষ্ট অ'ইল। মোর প্রিয় বেয়ক-বন্ধু উগোই ক্ললোরাঙতো নেছেগা রূপা বারো-শ 
উতা দিতই বুলিয়া মাতলোতা ১৯৭৫ ইংরাজীত; কিন্তু এবাকা পেয়া উতার পাত্তা নেই। 
বর্তমানে তা শিলচরে সাধুগিরি করিয়া নাম-বিতরণে লাগেছে। প্রসঙ্গক্রমে গিরক উগোই 
গৌহটার মোর.বন্ধু আগোরাও মোরে '9০16-০9066190 বারো অহঙ্কারী বুলিয়া আখ্যা 
দেছে। (এ সাধুপুরুষ এগোর না শ্রীযুক্ত জগজ্যোতি সিংহ) 


(২) কাছাড় কলেজে থাইতে মোর পরিকলিত সংস্কৃতি কেন্দ্র স্থাপনরকা 
ভকতপুরে সড়কগোর কাদাত মি জমি বিঘা আহান_ল'ছিলু। কিন্তু মোরতা সাত-আট বিঘা 
জমির দরকার। ভকতপুরর জমির দাম ঁ সময়ত এমন ভাবে বাড়ানি অ'করলো যে, 
উপেই মোরতা জমি এতা হাবি লনার সামর্থ্য মোরতা নেই। উহানে অন্যত্র কম দামর জমি 
খানি চেয়া লনারকা জ্মি উহান বেছলু। জমি উহান বেছতেউ ভকতপুরর মোর প্রিয় বন্ধু 
আগোই তার আত্মীয় আগোরকা বুলিয়া মাতলো হানতে দাম-দর মিয়াম নাকরিয়া কম দামে 
দিলু। পিছে হারপাউরিতা, বন্ধু উগোই জমি উহান লছেতা তার আস্তীয় উগোরকা নাগই; 
লছেতা উচ্চতর দামে অন্যরাও বেছানিরকা। 


যেতাউ অ'ক, উতার পিছে সিঙ্গারীত্ত ধরম পেয়া সম্ভাব্য হাবি ফামে তিন বছর 
অবিরত চেষ্ঠা করিয়াউ জমি খানি লেপকরে নুরারলু। লমইতেগা আমার গাঙর চরিত 
হবা যুবক আগোর (লেটাই) মাধ্যমে চেংকুড়ি বাগানর দুই-তিন বিঘা জমি আহানি 
লনার প্রচেষ্টা.করলাঙ। যুবকশৌ উগোর কথামতো সময়ে সময়ে মি তার আ'তে রূপা 
দিলু। আবথুরুম মিয়াম জরুরী রা'পা পাচ হাজার আকতা লাগের বুলিয়া খবর দেনাই 
গৌহাটীর স্টেট বেক্কেত্ত লোন আহান করলু এবং মি সশরীরে শিলচরে আয়া রূপা উতা 
দিয়া গেলুগা __ পোষ্টে বা বেঙ্কর মাধ্যমে পেঠুরেইলে ডিলো পড়াবোগা বুলিয়া। এসাদে 
করে রূপা বারো হাজার দেনার পিছে হারপেইলাঙ যে, বি লনার য়ারি উহান অ'করাত্ত 
[ভ]খসক্রা পেয়া সম্পূর্ণ প্রবঞ্চনাহান। কতো বছর পিছে যুবক উগোর বাপকে 


রূপা উতার অধিকাংশ দিলো যদিও, এ ব্যাপারে মোরতা নষ্ট অ'ইলতা ও সময়কার 
প্রায় ছয়-সাত হাজার রূপা। 


তে) বিষুপ্রিয়া মণিপুরী ভাষার এলার কেছেট করানিরকা ৫0[1966 করানির 
সুবিধা আছে (81০-7৩০০1৫৩ উতা আগোর দরকার। শিলচর শহরে থার মোর প্রিয় 
খুড়তাক আগোই ও ধরণব £০০০£৩আগো কলিকাতাত্ত আনেদিতই বুলিয়া মোরাঙতো 
রূপা চারি হাজার নিয়া গেলগা, এবং কতোদিন পিছে হুত্ুমৈউ 76০০101 উগো আনে 
দিলো। মাতলো “বর্তমানে এগোর দাম ছয় হাজার টাকা, কিন্তু মিতে বরাবর উপেইতো 
লউরি হানতে মোরে পাইকারী দরে চারি হাজার টাকাত দিলো।” কেস-মেমোহান আঙ- 
করতে মাতলো যে, উহান তা ভূলবশতঃ কলিকাতাত বেলেয়া আহে পড়েছেগা। বিশ্বাস 
করলু। কতোদিন পিছে মোর করেদিলো উপকার উহানর প্রতিদান-স্বরূপ রূপা পাচশ 
উধারি নিয়া গেলগা - দ্বি-মাহার ভিতরে ফিরেয়া দেনার কথা দিয়া। উবাকা ১৯৮৭ 
ইংরাজী। বছর আহান যিতেগা পেয়া রূপা উতার বা তার পাস্তা নাপেইলু উবাকা তারা 
পরপর চিঠি কতোহান ইকরলু, কিন্তু কুনো উত্তর নেই। তার পিছে পোষ্টর চিঠি নাপারতানা 
কিতা বুলিয়া মোর বন্ধু আগোর আ”তে তারাঙ চিঠি আহান পেঠুরেইলু। চিঠি উহান 
পানাই উহান নাউ পাকরিয়া 'হারপাছু, কিতা মাতেছেহান” বুলিয়া তা বন্ধু উগোর মুঙে 
চিঠি উহান কুটি কুটি করিয়া ছিড়িয়া বেলাছে। মোর বন্ধু উগোরতা লাজে মেইথঙহান 
তুপছে। মোর প্রিয় খুড়তাকর চরিত্রহান সম্বন্ধে হবা ধারণা আহান অ*নাই মি খবর লয়া 
হারপেইলুতা (৪1৩-7০০০7৫০ উগো লছে সময়ত উগোর দাম তিন হাজার টাকার 
গজে নাগই। উবাকা হারপেইলু, গিরক উোই কেস-মেমোহান কিয়া পাহুরিয়া কলিকাতাত 
বেলেয়া আহেছেতা (এ মহান গিরক এগো অ+ইলতাই শিলচরর সিঙ্গারী গাঙর ধীরেন্্ 
সিংহ; বর্তমানে তা থারতা শিলচরর মালুগ্রামে) 


08) ১৯৮৭ ইংরাজীত পাউরি, কাছাড়র ঝাপিরবন্দ লয়ার সমাজ-দরদী মাষ্টার 
আগো গৌহাটা বিশ্ববিদ্যালয়ুত গেছেগা। সমাজর উন্নতিমূলক য়ারি দিয়া, বারো মোর 
অভিধানহানর ভূয়সী প্রশংসা করিয়া তার সমাজদরদ সম্পর্কে মোরাঙ হবা ধারণা আহান 
দিলো। লমইতেগা তা মোর অভিধানহান বারো অন্যান্য বই খানি লনার ইচ্ছা প্রকাশ 
করলো। মি মাতলু, “অভিধানহানর দামতে মিয়াম __ তিনশ টাকা” তা মাতলো, “অশ্মাউ 
থাক, মি কেস রূপা দিয়া নিতৌগাগো।” এতাপারা সমাজদরদী আগোরে বিশ্বাস না 
করতু £ বাসাত গিয়া অভিধানহান সহ সর্বমোট সোবা চারিশ টাকার বই দিয়াদিলু। কেস 
রূপা দিতই বুলেছিল; কেস একশ টাকা দিলো। কথা দিলো, বাকী রূপা উহানি ঘরে গিয়াই 
পেঠুরা দিতই -_ সই নেই। উতার পিছে চারি বছর যাবৎ চিঠি ইকরতে ইকরতে ঠুকরলো, 
কিন্তু কুনো উত্তর নেই। লমইতেগা তারে মূর্খ, বদমাইস, অসভ্য, মিথ্যাবাদী, প্রবঞ্চক ইত্যাদি 
বিশেষণে ভূষিত করিয়া শেষ চিঠি আহান দিলু, কিন্তু তা যোগীপুরুষর সাদে নির্বিকার। 
(এ মহান সমাজ-দরদী শিক্ষক এগোর নাঙ শ্রীযুক্ত ব্রজলাল সিংহ; তার দ্নভহা 


হাইলাকান্দির ঝাপিরবন্দ লয়ার খুনৌ গাডে।) 


(৫) মোর সহপাঠী বন্ধু আগো কলেজ আগোর অধ্যাপকগো। ১৯৮৮ 
ইতরাজীত তারাও চিঠি লিখলু, “মোর অভিধানহান প্রকাশিত অঠছে; লনা মনেইলে 
001% আহান পেঠরাদিঙ। দামতে মিয়াম __ চারিশ চল্লিশ টাকা __ তি কতি পাররতা 
দিছ।” বন্ধু উগোই লগে লগে উত্তর দিলো, “মোরা বই পেঠুরাদিতেউ আঙকরানি 
লাগেরতা? পেঠ্বা দে।” চিঠিহানাত তা দুঃখো প্রকাশ করলো, “আমার জাতর শিক্ষিত 
এতার দৃষ্টি ভঙ্গীর অভাব এহানে! হাবিয়ে অভিধান এহানর ০০১% আকেইহান লইলে 
তোর খরচ অ'ছে রূপা উহানিও নি্ীলবো !” __ ইত্যাদি। মি অভিধানহান ডাকে পেঠ্বা 
দিলু। উতার পিছে দ্বিখুরুম গৌহাটীত দেখা অ“ইল; উবাকা তা দুঃখ প্রকাশ করলো যে, 
তা পাহুরিয়া মোর রূপাহানি নানিয়া গিয়া পড়েছেগা। উতার পিছে চারি বছর গেলগা। 
এসময় এহানর ভিতরে পাচ-ছয়হান চিঠি লিখলু, কিন্তু গিরক নিরুত্তর। ১৯৯০ ইংরাজীত 
ভিয়েনা যানার আগে চিঠি দিয়াউ উত্তর নাপেইলু উবাকা ভিয়েনাত্ত ফিরানির পিছে 
তারে “মিথ্যাবাদী, নীচ, প্রবঞ্চক" ইত্যাদি বিশেষণে ভূষিত করিয়া শেষ চিঠি আহান 
দিলু; তবু পাথর না গলিল। অনেকদিন পরে মোর লগে কথায় কথায় গিরক উগোই 
মোরে 9707-1671)৩ অর মানুগো বুলিয়া মাতলো; মি অনুমান করলুতা, মোর চিঠি 
উহানর উত্তরহান এহান। (এতাপারা উচ্চ শিক্ষিত বারো উচ্চ-পদবীর মানু আগোর 
নাঙহান উল্লেখ করিয়া তারে হুর্কাঙ করানি নামউরি।) 


(৬) এম. এ. পাছ করা কি ফেইল করা অফিসার আগো। গৌহাটীর রাধামাধব 
সেবাশ্রমর সময় আহানর জেনারেল সেক্রেটারীগো তা।মি গৌহাঁটাত থানার সময়ত ১৯৮৮ 
ইংরাজীত গিরক উগোই মোর অভিধানহান সহ অন্যান্য গ্রন্থ মিলেয়া মোরাঙতো বই 
নেছিলগাতা সোবা চারিশ টাকার। তা কথা দেছিল, দুই-তিন মাহার ভিতরে তা রূপা 
উহানি দিতই। দুই-তিন মাহা পিছে তার লগে আকখুরুম দেখা অ'ইল, কিন্তু উদিন তা 
পাছরিয়া মোর রূপাহানি নানে বেলাছেগা। ১৯৮৯ ইংরাজীত আগরতলা আহানির পিছে 
তারাউ চারি-পাচহান চিঠি দিলু; কিন্তু কুনো উত্তর নেই। মোর খুলা বেয়ক উগোই আকদিন 
তারে পাথ পেয়া ব্যাপার উহান আওকরেহে আরো তা মাতেছে যে দ্বিদিনর ভিতরে 
করিমগণ্জা্ত ফিরিয়া আয়া রূপাহানি দিতই। আরাকৌ দ্ধি বছর গেলগা। ১৯৯১ ইংরাজীর 
পুজার সময়ত তানুর গাঙর পুজার মাগুপে তারে পেয়া মি কড়া কথা খানি মাতলু। উপেই 
“দাদা, অ'ইলগা লাজ নাদিনে; মি হারপেইলু। কালি মাধানে মি রূপাহানি 
আনেদিতৌ।” বছর যারগা, কিন্তু ও দিন উহান নাহিল। এ মহান সত্যবাদী গিরক এগোর 
নাঙ শ্রীযুক্ত ডালিম সিংহ; তার ঘর শিলচরর কাদার চেংকুড়ি গাঙে। 


এতা ছাড়া আরতাউ অসংখা গিরক গাছিয়ে মোরাঙতো একশ, দেড়শ বা দুইশ 
টাকার বই নিয়াতে বেলেয়া রূপা দেনাহান পাহ্ুরে পড়েছিগা। উতার ভিতরে কমলপুর, 
চলাসহর, কাছাড়, হাইলাকান্দি বারো করিমগঞ্জর এম. এ. পাছ করা, বি. এ. পাছ 


করা বা উচ্চপদস্থ অনেক প্রাণী আছি; ও দারকিনা-মকা উতার নাঙ উল্লেখ করিয়া মোর 
পরিশ্রম বাড়ানির প্রয়োজন আছে বুলিয়া না নিউকরুরি। এ গিরকগাছি এতার এসাদে 
প্রবর্নার ফলে মোর আর্থিক অবস্থাত কতিহান আঘাত পড়েছে এবং মোর মানসিক তিক্ততা 
কতিহান য়ৌঅছেগা, উহান মি জানু। এসাদে গিরকগাছি এতার চরিত্র বা মানসিকতার 
বিচার পাঠক সমাজর গজে এরে দিলু। 


উতার পিছে হাবিত্ত ডাঙর ঘটনাহান ১৯৯৯ ইংরাজীত __ বিষুপরিয়া মণিপুরী 
টিচার ট্েইনিঙর সময়ত। পারিল মাহেই সংকল্প করিয়া, মোর বইর পইছা আহানৌ মাঙ 
নাইতই বুলিয়া কথা দিয়া শীর্ষস্থানীয় ছাত্রযুবনেতা এবং তানুর আত্মীয়ই মোরাঙতো প্রায় 
২৮,০০০.০০ হাজার টাকার বই নিলাগা। পেইতে পেইলুতা আড়াই হাজার। ছাত্র-ছাত্রী 
হাবিয়ে বই উতা সঠিক দাম দিয়া, এমন কি অতিরিক্ত দাম দিয়াউ লছি, কিন্তু উতা নেতাগাছির 
পকেটে হমা পড়িলগা; হুদালা অ'ইতে অ+ইলুতা মি। এ ছাত্রুবনেতা এতার ভিতরে আছিতা 
অনিলকৃষ্ণ রাজকুমার, তার যোগ্য বেয়ক বাঙ্লি, বারো শিগুলা, প্রতাপগড় বিক্রমপুর, 
কাটাখালর নেতা কতোগো। এতার ভিতরে অনিল রাজকুমারর বেয়কর নাঙহান হাবির 
শীর্ষে; গিরকে কমপক্ষেউ ২৫/২৬ হাজার রূপা কতকরে বেললো। গিরক আগোই আকথখুরুম 
প্রসঙ্গ এহান উল্লেখ করিয়া অভিযোগ করতে অনিল গিরকে দেছে উত্তরহান __ “বাই, 
উতাতে তার মাহা আহানর বেতন হানিয়ো নাগই!” কতি রূপা এহানি নগণ্য অছেতা! 


দিব্যাশ্রমরকা লছিলু মুর ধরমর টেডারাগোর তিন বিঘা জমি উতা হাবি বারাদেত্ত 
দখল করানির চেষ্টা করলা আরো বেছানিত লেপইলু। দল আহানিয়ে উতা লনাত রাজী 
আ'য়া যতদূর সম্ভব কম দরে লেপ করলা । উতারতাউ খানি দিয়া আরাক পাচ হাজারর চুরা 
বাকী থাইল উতা আজি তিন বছরর চুবা যিতেগাউ শাতহান নাদেখলু। 

ভকতপুরে ভিটা আগো লনা লেপ করলু, এবং এ ব্যাপারে মধ্যস্থতা করানির ভারহান 
দিলুতা মোর দূরসম্পকীয় আত্তীয় আগোরে। কিন্তু মি রূপা-আলা মানুগো; মোরাঙতো 
বূপা খানি কতকরে নুবারলে তৃপ্তি নার। মুট মট ইমে তা রূপা তিন হাজারর চুরা গিলিয়া 
বহিল। 


এ বর্ণনা এতান্ত পাঠক-পাঠিকা গিরিগিথানীয়ে হারপেইতাঙাই-__ অর্জনর আবইপা 
জিপুত এ ডাঙরিয়া জাত এহানরতা অর্থোপার্জনর অন্য পথ নাথাইলেউ মানুরে প্রবঞ্চনা 
করিয়া রূপা কামানিত তানু এক-নম্বর। এতাহে ডাঙর জাতর বাহাদুরিনাই! 


মোরে আর্থিক দিকেন্ত প্রবঞ্চনা করেছি মহজ্জন উতার তালিকা আহান লগে 
দিপু __ ভাবী নাগরিকর অবগতিরকা। 
কে) লেইরিক সংক্রান্ত ব্যাপারে £__ 
১। ব্রজলাল সিংহ, ঝাপিরবন্দ ৪০০০০ (১৯৮৭) 


২। নামদেব সিংহ, হাফলঙ ৪২০.০০ (১৯৮৮ ইং) 

এতার বাহিরে আরতাউ অনেক গিরকগাছি আছি, কিন্তু তানুর বিষাক্ত চরিত্র উতার 
ডরে উতার নাঙ উল্লেখ নাকরলু। 
১০। বন্ধুহীন জীবন ৪ 
" এহান সত্য কথাহান যে, বথার্থ বন্ধু বুলতারা উতা কুনো আগোর জীবনেউ না 
মিলতারা। যথার্থ বন্ধু বুলতে বুজারতা উতারে, যেতাই নিজর স্বার্থ ত্যাগ করিয়া আরাক 
আগোর উপকার করতারা। কিন্ত মানু স্বভাবতই স্বার্থপর। উহানে, বস্তুতঃ পৃথিবীত 
প্রত্যেকগো মানুরেই বন্ধুহীন বা নিঃসঙ্গ। তথাপি জীবন দর্শন বা মানসিকতার পরম্পর মিল 
খানি থাইলে মানুর ভিতরে পরষ্পর বন্ৃত্বর স্পর্শ আহানি পেয়ার। আদর্শবাদীর ক্ষেত্রত 
কিন্তু এসাদে বন্ধত্বর সম্ভাবনাউ সীমিত; এবং মিও কনাকতো পুরি আদর্শবাদীগো অ'নাই 
মোর জীবনেউ বন্ধু অতি বিরল: যদিও মি নিজে অনেকর বন্ধু। মোর এ বন্ধত্বর অন্তরালে 
আছে মোর মানসিকতা আহানি ক্রিয়া করের উহানি এহানিঃ মি বিষু্িয়া মনিপুরী সমাজরকা 
চাউরিতা (১) নিজর এবং অন্যর প্রতিভার বিকাশে অনলসভাবে যত্রশীল এবং (২) নিজর 
ভাষাকৃষ্টির উন্নতির মাধ্যমে এ সমাজরে সুন্দর করানিত প্রাণপণ সচেষ্ট __ এ দ্বিয়ো ধরণর 
মানু। কুনো আগোর ভিতরে এ দ্বিয়ো দিকর যে কুনো আহানর সম্ভাবনা দেখলে উগোরে 
সাহায্য করাত মি আগুরেয়া যাউরিগা। উহানে মি অনেকর বন্ধু কিন্তু যেতার ভিতরে 
এসাদে শক্তি থানা সত্তেউ তানুর শক্তির সদ্ব্যবহার নাকরানিয়ে ও প্রতিভার বিকাশ 
নাকরতারা এবং যেতাই নিজর ভাষাকৃষ্টির যথার্থ সমাদর নাকরতারা, উতার বিরুদ্ধে মি 
ক্ষুক অ'উরি। প্রধানত? এ কারণে মি বু কম পাছু এবং যেতারে পাছু উতাউ ক্রমে ক্রমে 
দূরেই অ'ইতারা। 


মি বন্ধু হিসাবে পাস্থুতা বা গ্রহণ করেছুতা মাততে গেলেগা তিনগো মানুরে __ 
হাইলাকান্দির কবি ব্রজেন্্, কৈলাসহরর অধাক্ষ প্রস্ এবং নরসিংপুররফরে্ট কনজারবেটর 


[এ] এ তিনাগির লগে মোর সন্বন্ধর য়ারি খানি দিউঃ 


(১) কৰি ব্রজেন্দ্রর লগে মোর মানসিকতা, স্বভাব বা চরিত্রর পার্থক্য বা দূরত্ব 
হাবিত্ত জিঙে মিয়াম। তথাপি তার লগে মোর নৈকট্য হাবিভ্ত জিঙে। উহানর কারণহান 
অ*ইলতাই, তার কবি প্রতিভা বা সাহিত্য প্রতিভা উহান হারপেয়া মি তার প্রতি আকৃষ্ট অস্ছু 
এবংতার ওঁ প্রতিভার বিকাশরকা মি সাধ্যমতো হাবি চেষ্টা করেছু। ব্রজেন্দ্র গিরকে কবিতা, 
ছোটগল্প বারো নাটক ইকরেরতা আমার সাহিত্য-রাজ্যত উচ্চতম আসন উহান পানারকা। 
এ উদ্দেশ্য সাধনরকা তা প্রতিশ্রুতি” নাঙে সাহিত্য পত্রিকা আহানৌ নিকাললো। তার 
যোগ্যতাউ আছে, সন্দেহ নেই। কিন্তু পইলা পইলা সমাজেন্ত যথাযথ সমাদর নাপানিয়ে তা 
সময় আহানাত বিষ্ুপ্রিয়ার প্রতি অভিমান করিয়া বিষুণপ্রিয়া মণিপুরী ভাষালো সাহিত্য- 
সাধনা বাদ দেনার সন্কল্প নেছিলগা। উবাকা মি হাইলাকান্দির তার বাসাত গিয়া রাতি 
আহান হাবি জাগরণ করিয়া হজক পিয়া পিয়া তারে পরামর্শ দিলু, এবং তার হাবি কামে মি 
সাহায্য করতৌ বুলিয়া আশ্বাস দিয়া তারে বা-রো বিষুপ্রিয়া মণিপুরী সাহিত্য-সাধনাদে 
বুলেয়া আনলু। উবাকাত্ত পুরি তার 'প্রতিশ্রতি' __ পত্রিকার প্রায় প্রতি সংখ্যাত মি আর্থিক 
সাহায্যউ করলু। আমার “অজা বাবাইসেনা প্রকাশনী'ত্ত তার বই দুহানৌ প্রকাশ করলাঙ। 
তারে উক্ত প্রকাশনীর তরফেন্ত আকখুরুম সন্বর্ধনাউ জানাছিলাঙ। তাউ মোরে হাইলাকান্দির 
কবি সম্মেলনে বারো গীতা-সম্মেলনে ডাহিয়া দ্বিতিন খুরুম সম্মানিত করেছিলা বিধু্তপরিয়া 
মণিপুরী ভাষার সাহিত্য-বিচার, বানান-ধারা ইত্যাদি বিষয়েউ আমি দ্বিয়োগির মতামত 
একরকম সমান। 


এতা হাবি মিল থানা সন্তেউ আমার মানসিক কাঠামর দূরত্ব মিয়াম অ'নাই ক্রমে 
দ্বিয়োগির দূরত্বহান মিয়াম অ'না অ'করলো। 


ব্যাপারহান এহান যে, মি তারে প্রতিষ্ঠা করানিরকা যতৌ প্রচেষ্টা করিঙ, তা কিন্তু 
বরাবর মোরে মিশ্রিত দৃষ্টি আহানলো দেহের। আমার বিষয়হানি আলাদা অ'ইলে তার ভাব 
এহান ধরা না পড়ের, কিগ্ু একেই বিষয়ে আমি উবা আ'য়াব উবাকা উহান ধরা পড়ের। 
কবিতা, ছোটগল্প, নাটক মি না ইকরুরি; তা ইকরের। উহানে এ বিষয়ে তার লগে মোর 
মনোমালিন্যর সুযোগ নেই। মনোমালিন্য ব্যাপার উঠেরতা গীতিকার ক্ষেত্রত; কারণ 
তাউ গীতিকা ইকরের; মিও ইকরুরি। আমার দিব্যাশ্রমর অনুষ্ঠানে বরাবর আমি তার এলা 
দেনার সুযোগ থয়ার; তা কিন্তু মোর এলা জারে নুবারের এবং মোর এলা উতারে হামেশা 
তুচ্ছতাচ্ছিল্য করে ততারার।এ অবস্থাত বিশেষ ঘটনা দুহানাত আমার দ্বিয়োগির সন্বন্ধহান 
একেবারে ছিন্ন অ” পড়িলগা। ঘটনা উহানি মিয়াম আতলপা য়ারিহানি হানতে উহানির 
বিস্তৃত বিবরণ দেনা না মনাউরি; উহানে ইমে সংক্ষেপে উল্লেখ করিয়া যিউগা। 


কে) মি গৌহাটীত থাইতে আকখুরুম ব্রজেন্দ্র গিরকে হাইলাকান্দিত কবি সম্মেলন 
আহানর আয়োজন করেছিল । মি উহানাত নিজর খরচে গৌহাটাত্ত আয় তারেউ অর্থ সাহায্য 
করলু। উবাকা দেহৌরিতা -_ মোর এলা দিরী শৌ উগোরে তা কতোদিন আগেন্ত আনিয়া 
ঘরে থছেহা __ তার এলা হিকানিরকা। মি শৌ উগোরে সাবধান করেদিলু __ মোর [৩৬] 


এলা সুপ নাদানিরব। কিন্তু অনুষ্ঠানর হাদিত বিশিষ্ট অতিথি আগোই আমার নিজর সুরর এলা 
হুনুরানিরকা আনুরোধ করলো হানতে, ব্রজেন্দ্র গিরকরতা উসাদে এলা নাথানিয়ে ভুলক্রমে 
মোর রাসাঙ্গর এলা আহান দিবা বেললু, যার ফলে অনেক নিন্ স্তরর ব্যাপার আহানি ঘটিল 
এবং আমার ভিতরে মনোমলিন্য আহান দেহা দিলো। 


(খ) আরাক আকথুরুম শিক্ষক দিবসে হাইলাকান্দি কলেজে মোরে ভাষণ আহান 
দেনারকা নিমন্ত্রণ করানি অছিল __ব্রজেন্দ্র গিরকর পরামর্শলো। মি গিয়া ফিরানির সময়ত 
মোর পথখরচ বাবত কলেজেন্ত দিলা রূপা উহানিরে কেন্দ্র করিয়া বা-রো আমার ভিতরে 
মনোমালিন্য আহান দেহাদিলো। ওঁ সময়েত্ত পুরি আমারতা কথাবার্তাউ বন্ধ অইল। 
বর্তমানেউ আমি ও অবস্থালো আছি। 


উতার গজে, আমি আমার দিব্যাশরম স্কুলর পাঠ্যক্রমে বি. ম. কবিতা খানি সংকলন 
করিয়া 'শৌর কবিতা" নাঙে পুস্তিকা আহান নিকালাছি; উহানাত তার অনুমতি নালয়া তার 
কবিতা খানি যৌকরেছি; এহানলৌ তা আইনর প্রশ্ন তুলেছে বুলিয়া হুনলু; তবে উহান 
কতিহান সত্য নাজানু। 


পাঠক-পাঠিকা গিরিগিথানীয়ে আমার বন্ধুত্বর এ নীচ পর্য্যায়র কথা এতা পাকরিয়া 
হাস্য করতাঙাই -_ হারপাউরি; কিন্তু জীবনর বাস্তব ঘটনা এতা নামাতলে মোর 
আত্মজীবনীহান অপূর্ণ থাইতই কারণে কথা এতা মাতাত গেলুগাতা __ মোর বন্ধুহীন 
জীবনর অনুভূতি খানি ছুনুরানিরকা। 

(২) অধ্যক্ষ প্রসন্ন গিরকর লগে মোর আদর্শগত ব্যবধান প্রচুর থাইলেউ চরিত্রগত 
সামঞ্জস্য অনেক মিয়াম। তার নির্মল চরিত্রলো আকৃষ্ট অ*যা মি এমন ভাবে তার প্রতি 
ভালবাসা পোষণ করল যে, ওঁ ভালবাসা উহানরে নায়ক গ্রতি নায়িকার প্রেমর লগে 
তুলনা দেনা পারিয়ার। অথচ গিরকে মোর এ প্রীতির গভীরতা হার নাপেইলো এবং মোরে 
তা প্রায়ই মিশ্রিত দৃষ্টি আহানলো দেখলো, যে দৃষ্টিত প্রীতি বারো সমালোচনা __ এনিয়োহনি 
উপাদানৌ আছিল। 


প্রসন্ন গিরকর লগে মোর এ ব্যবধান এহানর তিনহান কারণ আছেঃ (১) তা অত্যন্ত 
ভাবপ্রবণ মানুগো; ছোট খাটো ব্যাপার কতোহানাততার ভাবপ্রবণতা দেহিয়া মি যথার্থতই 
খাঙ লাগেছু। অথচ তা উস্টা মোরে নিক্করেরতাই ভাবপ্রবণ মানুগো বুলিয়া। এসাদে ভাবপ্রবণ 
মানুর লগে মন.খুলিয়া আলাপ করানি অনেক সময় সম্ভব নার। (২) গিরকর ভিতরে 
ডাঙর সাহিত্য-প্রতিভা আহান আছে; তা সাহিত্যর কবিতা, ছোটগল্প, রম্যরচনা, প্রবন্ধ 
ইত্যাদির যেবেদে কলমগো চালেইতই উবেদে তা সার্থক লেখকগো অ+ইতই, উহানাত 
মোর সন্দেহ নেই। তার সততা বারো সুবিবেচনারে সম্বল করিয়াউ তা সমাজর অনেক কাম 
করে পারেছিল। কিন্তু গিরকে অনর্থক খেলা-ধুলালো জীবনর অমূল্য সময়হানি নষ্ট করলো; 
[জু] গর সামর্থ থায়াউ সমাজরে কিতাউ দেনা নূবারলো।মি তার এদৃষ্টিভঙ্গীর পরিবর্তন 


করানিরকা এবং সাহিত্য বা সমাজর কামে তারে আনানিরকা অনেক চেষ্টা করিয়া সফল 
নাইলু। উহানে মি তার প্রতি রুষ্ট অ"যা কুনো কুনো সময়ত তার প্রতি সাকতি ব্যবহারৌ 
করেছিলু। মোর গু ব্যবহার উতাত্ত তা মোরে ভাবপ্রবণ মানুগো বুলিয়া নিঙকরেছেতা। 
পিছেদে মি তারে আসল ব্যাপারহান বুজানির চেষ্টা করলু, কিন্তু তা মোর কথাহান যোল- 
আনা বিশ্বাস নাকরলো। (৩) বিষুগরপ্রীয়া জাতর মিয়াঙ মালনির স্বভাব এহান মি দারুণভাবে 
ঘৃণা করুরিগো। নিজর ভাষা বেলেয়া বাংলারে মাতৃভাষা করানি, ইমা-ইন্দোলে মিয়াউর 
পুষাক পিধানি, মিয়াঙর আচরণ উতার অনর্থক নকল করানি __ এতা ব্যাপার মি কনাকতো 
পুরি সহ্য করে নুবারুরি এবং বরাবর মি এতার বিরুদ্ধে.কড়া সমালোচনা করুরি। প্রসন্ন 
গিরক কিন্তু একরকম বারো-আনা মিয়াউ-পন্থীগো। উহানে তা মোর এ জাতীয় মানসিকতা 
বারো সমালোচনা উতা হবা দৃষ্টিলো নাদেহের, এবং মোরে সঙ্ধীর্ণমনা মানুগো বুলিয়া 
নিঙকরের। মি এ মিয়াঙ-বাদর বিরুদ্ধে কিয়া সমালোচনা করুরি, উহান হাবি মোর রচনাত 
স্পষ্ট, কিন্ত গিরকে মোর কথালো সন্তুষ্ট নাগোই। 


য় সিন নু নিরব জার তি আকুল আকরাম 
তা কৈলাসহরে গেছিলগা উবাকা প্রসন্ন গিরকর লগে পরিচিত অন্নার খৌরাঙলো তার 
বাসাত সন্ত্রীক গিয়াছিলগা। প্রসন্ন গিরক ওঁ সময়ত ঘর আগোত গিয়া খেলালো ব্যস্ত 
অ+য়া আছে। মণীন্দ্র গিরকে তার লগে উনা অ+নির আগ্রহ জানানি সত্তেউ প্রসন্ন গিরকর 
গৃহিণীয়ে ঘরে আছিলা শৌ উতারেলো খবর আহান না পেঠুরাছে। মণীন্দ্র গিরকে তার 

লগে উনা অ'না নুরারিয়া মর্মাহত অ"য়া গেছেগা। মণীন্দ্র গিরকরাঙতো য়ারি উহান 
হুনিয়া মি মিয়াম লজ্জিত অ+ইলু। 


তত) রে উহানরে চারিত্রিক 


শত 
প্রসারতা উহানর সদ্ব্যবহার করানি) এ উদ্দেশ্য সাধনে সি খানিমানি সফলৌ অস্ইলু। তা 
মৌরজামাদিক কামর চি্বরে প্ানিক আনাই সাত তা জমে সামাজিক 
ব্যাপারে অনেক গভীরে হমেইলগা। কিন্তু সামাজিক ব্যাপারে ধ্যান-ধারণা কমনিয়ে তারতা 
বিচার শক্তির খানি অভাব। সামাজিক কাম করতে গেলেগা ধৈর্যযশীলো অ'না লাগের; 
খানি ৪০ি] অ+নাউ লাগের; বিচার 'ডাণ্ডি'গৌ ঠিক থনা লাগের। গিরকরতা এ বস্তু 
এতার অভাব। বর্তমানে সমাজে স্পষ্ট দল দুহান আছি, এপেই তার বক্তব্যহান __ তা 
নিরপেক্ষগো; গতিকে তা কুনো দলেউ না হমেইতই, এবং দল দিয়োহানি তিল নাছি পেয়া 
তা সামাজিক কামে না হমেইতই উনি। এহান তার সম্পূর্ণ আসুটা বুদ্ধিহান। মি তারে কথা 
দুহান মাতলু __ ৫১) সমাজে দলাদলি থানা উহান স্বাভাবিকহান; দলাদলিত্ত মুক্ত 


নাকরতৌ' বুললে কূনোদিনৌ সমাজসেবা করে নুবারতেই। €২) দল দুহানোর কুনো 
আকবেদেউ নান উহানরে নিরুপেক্ষতা না বুলতারা; নিরপেক্ষতা বুলতারতা, বিবদমান 
দল উতার ভিতরে যে দলর মানুবে সত্যপথে থাইতারা, ওঁ দলেদে অনা এবং যে দলর 
মানুরে ভ্রান্তপথে থাইতারা, ও দলেদে নিজর প্রিয়জন বা আত্মীয়স্বজন থাইলেউ ও দলরে 
সমর্থন নাকরানি __ উহানরে । সুতরাং তি নিরপেক্ষ অ'না মনেইলে যুক্তিলো বিচার করিয়া 
যে দলহানরে সত্য পথে আছি বুলিয়া হারপার, ওঁ দলেদে থাক। কিন্তু তারাঙতো তাৎক্ষণিক 
আশাব্যগ্ক সাড়া নাপেইলু। তবে পরবর্তিকালে তা মোর পরামর্শ এহান কামে লাগাছে 
বুলিয়া হারপেইলু। 

১১। হঙকরা আত্মীয় ৪ 

অবিবাহিত মানুর কুনো স্থায়ী আত্মীয় নাথাইতারা; যেতা আত্মীয় মালয়া৷ আহিতারা 
উতা সাময়িক উত্তেজনা বশে, অথবা কুনো স্বার্থর খাতিরে । তবুও সারাক্ষণ ভুলর মাধ্যমে 
চলেছে জীবন এহানাত ভ্রান্তিবশতঃ কুনো কুনোগোরে আত্মীয় বুলিয়া নিউকরলুকো পুরি 
কতোদিন পিছে প্রবঞ্চিত অন্উরি __ অবশ্যই দুহান আহান ক্ষেত্র ছাড়া। 

কে) এসাদে হস্করা আত্মীয়র ভিতরে পইলা সারিত আহিতারাতা মোরাঙতো 
বয়সে কম তিনগো যুবক __ বারোমুনির স্মৃতিকুমার, নিশিকাত্ত বারো প্রতাপগড়র 
মানস। 

(১) স্মৃতিকুমার সাহিত্যিক অশ্থিনীকুমার সিংহর পুতোক অ'নার দরুণ মোর 
প্রিয় পাত্রগো; তার ছোটগল্পর সঞ্চলন আহানৌ মি নিজর রূপালো ছাপাদিলুঃ; গৌহটী 
বাসাতৌ থাইল -_ মোর পরিবারর সদস্য হিসাবে।কিন্তু এম. এছ. ছি. পাছ করলো দিনেত্ 
পুরি তার ব্যবহার আলাদা অ+না অ'করলো। আগেকার উসাদে আত্মীয়তার উবুতা নেয়নি 
অ'করলো। দ্বিতিন বছর যিতেগা যিতেগা তার আর দেহাই নাপেইলুঃ তার লগে কুনো 
সংস্গো এবাকা নেই। 

নালীবাড়ীর মানস বারো নরসিংপুরর নিশিকান্ত দ্বিয়োগিরে হুদা পরমাত্রীয় বুলিয়া 
নাগই, তানুরে গ্রহণ করেছিলুতা একরকম মানসপুত্র হিসাবে। 

কিন্তু মোর ল্লেহজাল হাৰি কাপিয়া এ দ্বিয়োগৌ দূরেই অইতে অইতে বহুদূরে 
গেলাগা। 


€২) মানস বিবাহ করানির পিছে মি মানসকন্যারে লগে নিয়া তানুরাও গিয়া 
নুবা বহকগোরে পল্লেঙ দিয়া আহিলুগাতা ১৯৯৯ ইংরাজীত। উদ্দিনেত্ত পুরি আজি পেয়া 
তা মোর ঘরে কাকেই আহান নাবেলাছে। 


তে) নিশিকান্ত সাহিত্যসভা খণ্ডুখণ্ড অ'নার পিছে মোর বিরোধী দল উহানর 


চর 


লগে আত মিলেয়া বিয়ান মাধান মোর ঘরগোর মুঙেদে গিয়া উতার ঘরে আড্ডা দেরগা, 
কিন্তু ভুলেউ মোর ঘরেদে কাকেই নাদের। আবকখুরুম অসুস্থ অয়া রাতি হজক খানি 
আনানিরকা টেলিফোন করলু, কিন্তু তা আহে নুরারলো। বাধ্য অ*য়া মোর মানস কন্যাই 
কথা আহানৌ না আ'ঙ করলো। 


পেইরাককরে আকদিন নিশি আমার ঘরে আয়া হাজির প্রস্তাব দিলো -_ মোর 
শৌগোই তার শৌগোরে এলা বাগাদেনা __ দিনক্ষণ লেপ করিয়া গেলগা। কিন্তু দিন 
উহান তার শৌ উগো বাহিরে গিয়া পড়েছেগা; ফলে দুই মাস পিছুরেয়া আরাক তিথি 
আহান লেপ করলো। কিন্তু যারিহান ইমে উপেই লমইল। মোর সীমাহীন স্নেহর পরিবর্তে 
এসাদে মিথ্যাচার বা ভণ্ডামির যারি আর কতোতা দিতু! 


খে) _নিঙোলর ভিতরে ছাত্র অবস্থাত মোর অত্যন্ত প্রিয় পাত্রী আছিলতা __ 
সিগারীর গীতা সিংহ, মনোরমা সিংহ, কালিপ্ররর প্রতিমা সিংহ বারো চেংকুড়ির গীতা 
মুখার্জি। এতার ভিতরে এবাকা গীতা মুখার্জির লগে খানি যোগাযোগ আছে; বাকী উতা 
কুনোগোর পাস্তা নেই। 


শিলচর বিবেকানন্দ রোডর অনিতা বা অনি কাছাড় কলেজে আকখুরুম সুমধুর সুরে 
যদিও ও আত্মীয়তা উহান অতি দূরেইন্ত। ২০০২ সনে তেই আয়োজন করেছিলী সঙ্গীত 
অনুষ্ঠান আহানাত গিয়া তেইর অনুষ্ঠান উহান আরতাউ সুন্দর অ.ইবতা বুলিয়া তেইরে ডাহে 
ভাহে কতোখুরুম পরামর্শ দিলু। তেই প্রতিক্রিয়াহান __ “মানুষরে শ্রদ্ধা করলে উপরে উঠতা 
চাইন।' উদিনেত্ত হারপেইলু, মোর স্নেহহান নাগই ফামে পড়েছে; তেইরে বিশেষ নিঙোল 
আগো বুলিয়া নিউকরেছু উহান নাগইহান অ'ছে; মূলে তেইও সম্পূর্ণ বিধুপরিয়াগো। উদিনেত্ত 
মোরাঙ তেইর আসনহান আছিল উহান উড়েয়া বেলাদিলু। 

আরাক ম্নেহর শৌ আগো কৈলাসহরর চৌধুরী বাড়ীর বেবী। এম. এ. পাছ 
নিঙোলগো। কথা-বার্তা, ব্যবহার মানসিক নির্মলতা ইত্যাদি কারণে তেই মোর পরম 
আত্মীয়গো। কৈলাসহরে গেলেগাই তেইর লগে তিলয়া, য়ারি দিয়া নুঙেই পেইলু। তেইর 
বিবাহর পিছে তেইরে ন্লেহসূচক বারো উপদেশমূলক চিঠি আহান দেছিলু, কিন্তু উত্তর 
নাপেইলু; উতার পিছে কুনো যোগাযোগ নেই। তবে উহান তেই সাংসারিক কামে ব্যস্ত 
থানাই অ'থাইব; কারণ তেই মোর প্রতি রুষ্ট অনার কুনো কারণো নেই, উসাদে লক্ষণৌ 
নাদেহেছু। তবে এহানতে যথার্থহান যে, মি এসাদে হস্করেছু আত্মীয় এতার কুনোগো এবাকা 
মোর আত্মীয় নাগই। 


গে) বিপরীত চরিব্রর আরাক পরিবার দুহানর কথা __ 
€১) মোর দূরসম্পকীয় ভাগিনক প্রমীলা। তেইর উচ্চশিক্ষার সময়ত [৪5] 


মিতেইরে মোর লগে থয়া অনেক সাহায্য করলু। তেইর বিবাহিত জীবনর পিছে তেইর 
লগে তেইর স্বামী বারীন্দ্র সিংহো মোর পরম আত্মীয়গো অ'ইল; পিছে পিছে তানুর শো- 
জিপুতৌ। যে কুনো অসুবিধার সময়ত, বারো যে কুনো ব্যাপারে পরামর্শরকা মোর 
কাদাত পাউরিতা এ বারীন্দ-প্রমীলারে। তানুর সঙগন্ধ বিস্তৃত বিবরণ দেনাত না যাউরিগাঃ 
ইমে মুট মাট, অ'করাত্ত খামকরা মোর নিকট আত্মীয় অ*য়া আছিতা এ বারীন্দ্র-প্রমীলা 
পরিবার। 


(২) শনিছড়ার __ বর্তমানে ধর্মনগরর অনিতা বারো তেইর স্বামী কৃষ্ণমণি 
_দ্বিয়োগি দূরসম্পকীয় আত্মীয়গিও নাগই, তথাপি তানু আত্মিক দিকেত্ত পরমাত্মীয়, 
তানু কাকেই পত্রিকা নিকাললা উবাকান্ত তানুর লগে মোর এ সম্বন্ধ এহান। সম্বন্ধহানর 
সৃচনা অ'ছিলতা __ তানু অর্থাভাবে কাকেই পত্রিকা বহুদিন নিকালা নুরারিয়া আছিলা 
সময়ত মি তানুর ঘরে গিয়া পত্রিকা প্রকাশরকা রূপা খানি দিয়া আহেছিলুগা উবাকাত্ত। 
উদদিনেত্ত পুরি তানু বরাবর মোর সুখদুঃখর খবর লইতারা, মিও লউরি। তানু মোর 
অনেকহান গ্রন্থ ছাপাদিলা, অথচ কুনোদিন ও বাবত রূপা দাবী নাকরেছি; রূপার হিসাবৌ 
নাকরতারা, নাউ থইতারা; মি আ'ঙকরে আ'ঙকরে, অথবা মি নিজে হিসাব করিয়া দিয়া 
দেউরি। মি পেনশন-ছাড়া 7৩7 করতৌহান হুনিয়া, বারো মি ঘর করে নুবারেছুহান 
হুনিয়া তানু 500167067. অর পিছে তানুর লগে থানারকা মোরে আমন্ত্রণ জানাছি, 
যদিও বাস্তব দৃষ্টিলো উহান সম্ভব নাইতই বুলিয়া মি দেহুরি। অনিতা-কৃষ্ণমণির লগে এ 
সম্বন্ধ এহান মাততে গেলেগা দিব্য সন্বন্ধহান। স্বার্থলো অন্ধ এ জগত এহানাত এসাদে 
সম্বন্ধ অ'না পারের, উহান য়াকরানি লাগতই। 


(ঘে) সংসার জীবনে পুরুষেত্ত নারীয়ে অধিকতর বাস্তব বুদ্ধিসম্পন্ন -_ এহান 
আশা করুরি হাবিরৌ মতহান। কিন্তু মোর গৃহিণী নাথানিয়ে এসাদে বাস্তব বুদ্ধির পরামর্শ 
নাপেয়া জীবনর হাবি উপার্জন কাজে- অকাজে ব্যয় করিয়া হুদালা অ”ছুতা। আসাম 
বিশ্ববিদ্যালয়ত আহানির পিছে এ ধারণা এহান আহিল উবাকা আমার সংস্কৃত বিভাগরেই 
শিক্ষয়িত্রী, মোর ছাত্রীতুল্যা ননিগধা দাস রায় মোর পরামর্শ দাত্রীগো হিসাবে আশুরেয়৷ মোর 
কাদাত আহিলী। তেইর পরামর্শ অনুয়ারী রূপা খানি জমানি হিকলু। মাততে গেলেগা, 
তেইর পরামর্শলো জমেইলু রূপা উহানিলোই পিছেকার কাম এতা করে পারলুতা। তেইর 
এ যথাযথ পরামর্শরকা তেই মোর পরম আত্মীয়গো; তেইর প্রতি মি কৃতজ্ঞ। 


এপেইর বাংলা বিভাগর শিক্ষযিত্রী বেলা দাস মোর আরাক প্রিয়পাত্রী আগো। 
তেইর-মোর ভিতরে কুনোধরণর দেনা-পাওনার সম্পর্ক নেই; কিন্ত তেইর নির্মল চরিত্র বা 
মানসিকতার দরুণ তেই মোর পরম আত্মীয়গো; মোর জীবনর সুখদুঃখর য়ারি তেইরাঙ 
দিয়া খানি শান্তি পাউরি। স্নিগ্ধা বারো বেলার লগে এ সম্বন্ধ এতাউ দিব্য সম্বন্ধ; এতাত 
[0৭৭ কুনো স্পর্শ নেই। 


ডে) মোর জীবনে “দেবঘানী” £ 
মোর জীবনমঞ্চত মোর মানস কন্যা দেবযানীর ভূমিকা অপরিসীম। 


উবাকা ১৯৯১ ইংরাজী। কৈলাসহরে মোর ইকরা রাসলীলা আহান স্থানীয় 
বলানন্দদার সাহায্যলো মঞ্চস্থ করলাঙ। দুরারগো কাজল, চৌধুরী পাড়ার শ্রীমণি গিরকর 
জিলক |ওঁ রাসে গোপীর ভূমিকাত দেবযানীও আছে; তেই চৌধুরী বাড়ীর শ্রীহরি গিরকর 
জিলক। রাস তামকরলা সময়ত মি গিয়া হাদি হাদিত তাদারকি করলুগা ও সময়ত দেস্ুরিতা, 
এলার সুর উতা তুলানির সময়ত এ দেবযানী এগোই অগ্রণী ভূমিকা নিরীগা।উহানে অন্যান্য 
গোগীয়ে সুর উতা হবা করে তুলে নুবারলে মি দেবযানীরে সুরগো ঠিক করানিরকা মাতলু। 
তেইর শিক্ষা-দীক্ষা, পরিবারর অবস্থা সম্পর্কে উবাকা মি কিত্তাউ হার নাপাছু। রাসহান 
লমনির পিছে মি তানুর ঘরে আকদিন গেলুগা। গিয়া তানুর ঘরর আর্থিক শোচনীয় অবস্থা 
দেখলুগা। তেইর ইমা-বাবারে মি মাতলু, “শৌ এগো লেইরিকৌ কম তাম করেছে, শাতহানৌ 
জুত নেই; হানতে তেইর জীবনহান খানি উজ্জ্বল অ+ইবতা, মোর উপেই আয়া এলা খানি 
তামকরক বেনাই।” তেইর ইমা-বাবাই দ্বিধা গ্রস্ত চিত্তে পাতালা করে “হাই' বুললা। উতার 
কতোদিন পিছে কলাবাড়ীত রাখাল রাসহান। মি আগরতলা গিয়া রাসধারী শ্রীমতী 
গিথানকরাঙ চিঠি দিয়া মাতলু __ রাখুবালে দেবযানীরে নন্দরাণীগো দেনারকা। তদনুযায়ী 
তেইরে নন্দরাণীগো দেনা অ+ইল। 


রাখুরাল উহান অ+ইল দিনে মি গেলুগা। উদ্দিন দেবযানীয়ে নন্দরাণীর ভূমিকাত দিলো 
এলা উতা অপূর্ব। মাইকর ব্যবস্থা করেছিলাঙ; কিন্তু মাইকগোর আবাজহানরেউ লালয়া তেইর 
নারগো য়ারগা। তেইর এলার আবেশ উহানে রাখুবাল লমনির পিছে পেয়া দর্শক উতা হাবি 
মাগুপগোত্ত না নিকুলিয়া ঘণ্টা আহানর চুবা থাইলা। পিছেকার দিনে তেইর ইমাবাবারাঙ 
তেইরে আগরতলাত নেনার প্রস্তাব দিলু। তানু খুশি মনে নাদেছি যদিও, মোট-মাট ইমে 
আপত্তি নাকরিয়া দিলা। আগরতলাত তেই হাদি হাদিত গিয়া থাইলীগা। ও সময়ত রাস, 
রাখুরাল বারো বাসক এতা হাবি একরকম হিকলো। মুনিশৌ দুগোরে ব্রেজ বারো প্রদীপ) 
ইসালপার এলা হিকাদিতেউ তেই এলা উতা একরকম হিকিয়া হদেইলো। এসাদে করিয়া 
১৯৯১ ইংরাজীত্ত ১৯৯৫ ইংরাজীর জুলাই মাহা পেয়া গেলগা। জুলাইর ১৫ তারিখে মি 
শিলচরর আসাম বিশ্ববিদ্যালয়ে যোগ দিলু সময়ত তেইও শিলচরে আহিলী।কথা আছিলতা, 
মোর বাসা কিতা ঠিক করে দিয়া ঘরে যিতইগা। কিন্তু ইতিমধ্যে মোর মেহসন্বন্ধ ক্রমশ 
গভীর অ+নিয়ে তেইরে এরাদেনা নুরারলু। আগরতলাত থাইতে তেই মোরে পইলা “জেঠ্‌” 
বুলিয়া ডাকলো; পিছে মনেহসন্বন্বহান কাদা অ'নাই “বাবা ডাহানি অ'করলো। শিলচরে 
আহানির পিছে তেই মোর মানস-কন্যারূপেই পরিচিত অ+ইলী। আগরতলাত থাইতে 
আকখুরুম তেইরে সামাজিকভাবে জিলকগো করানির প্রস্তাব দেছিলু, কিন্তু কুনো কারণে 
না পড়িলগা। শিলচরে আহানির পিছে আইন বারো সামাজিক রীতি দ্বিয়ো হানিয়ো বজায় 
থনারকা শিলচরর ডিস্ট্রিক্ট কোর্টে তেইরে মোর জিলকগো বুলিয়া রেজিষ্টার্ড করলু, 


এবং দিব্য শ্রমে অনুষ্ঠান আহানর মাধ্যমে তেইরে গ্রহণ করলুঃ ওঁ অনুষ্ঠানে বিখ্যাত ঘাগরার 
বামন পরিবারর শ্রা মদনমোহন মুখোপাধ্যায় গিরকে পৌরোহিত্য করলো। এসাদে গ্রহণ 
করানি সন্তেউ কিন্তু মোর পরিবারর সদস্যই খোলা মনে তেইরে গ্রহণ নাকরেছি এবং এ 
বিষয়লো তেইরে বারো মোরে বিভিন্ন ধরণে মানসিক উৎপীড়ন করলা, এবং এবাকাউ 
করতারা। কিন্তু মোর প্রতি তেইর নিক্ষপট আত্মীয়তাবোধ বারো মোর নির্মল ন্নেহ _ এ 
দ্বিয়োহানির দরুণ আমার এ বন্ধন এহানাত এবাকাউ ফাটল না ধরেছে। 


এবারে দেবযানীর সঙ্গীতবিদ্যার কথা। মি তেইরে গ্রহণ করেছুতা বিশেষ করে 
তেইর মাধ্যমে মোর সঙ্গীত প্রচার করানির উদ্দেশ্যলো। আট-দশ বছরর ভিতরে তেই 
একরকম মোর রাস, রাখুরাল, বাসক, খুপাইছি, সঙ্ধীর্তন, সন্ধ্যা আরতি, মঙ্গলারতি ইত্যাদি 
হাবি রকমর সামাজিক এলা হিকলো; উতার গজে মোর লেখা লোকসঙ্গীত, ভক্তিমুলক 
সঙ্গীত, উদ্বোধনী, আধুনিক সঙ্গীত, ভজন ইত্যাদি হাবি ধরণর এলাউ হিকলো। ১৯৯৬ 
ইংরাজীত ভকতপুরর অজা মতিলালর পরামর্শে তেইরে ক্লাছিকেল সঙ্গীত তামকরানিত 
দিলু। ইতিমধ্যে তেই উচ্চ-মাধ্যমিক পরীক্ষাউ পাছ করলো। ২০০০ সালে তেই ক্লাছিকেল 
বারো নজরুল সঙ্গীতে বিশারদ পাছ করলো। 


দেবযানী অনেকহান রাসে সূত্রধারীর ভূমিকাত আছিলী, অনেকহান রাখুরালে 
নন্দরাণীর ভূমিকাতৌ আছিলী এবং অনেক ফামে বাসকলীলা পরিবেশন করেছিলী। তেইর 
সঙ্গীতে অনেকেই আকৃষ্ট __ মোর আত্মীয় উতা ছাড়া। 


দেবধানীর ব্যক্তিগত চরিত্রর কথাত আহিলে, তেই মোরে যেসাদে পিতৃস্থানে আসন 
দেছে, উহানর তুলনা নেই। তেইর-মোর সম্বন্ধ এহান মাততে গেলেগা পৌরাণিক 
কাহিনীহানর সাদে। রক্ত সম্বন্ধ নেই এসাদে পূর্ণ বয়স্ক নিঙোল আগোই মোরে শুদ্ধ দৃষ্টিলো 
পিতৃরাপে গ্রহণ করানির দৃষ্টান্ত নিতান্তই জগতে বিরল। বর্তমানে তেইর বয়স ২৭ বছরর 
চুরা; মোর লগে তেই আহেতা প্রায় ১২/১৩ বছর ধরিয়া। এ সময় এহানর ভিতরে মুহূর্ত 
আহানরকাউ মি তেইরাঙ যৌবনর অপবিভ্রতার কেশাগ্রপরিমাণ আহান পেয়াউ নাদেহেছু। 
মি নিজর সম্পর্কে এ গ্রন্থত অহঙ্কার করিয়া মাতেছু যে, মোর দেহর প্রতি অণু-পরমাণু 
গঙ্গাজলর সাদে পবিত্র । কিন্তু বয়সর বিবেচনালো চেইলে, মোর শৌগোর পবিত্রতার তুলনাত 
মোর পবিত্রতা উহান নগণ্য। হুদা উহান নাগই, মোর পবিত্রতার ক্ষেত্রতো তেইর ডাঙর 
অবদান আহান আছে। কিন্তু বিষপ্রিয়ার দৃষ্টি আলাদা। তেইর বালসুলভ ব্যবহার উতার 
অপব্যাখ্যা করিয়া তেইর বিরুদ্ধে তানু অনেক মিথ্যা অপবাদ রটেইতারা __ ঠিক মোর 
সম্বন্ধে রটেইতারা উসাদে -_ এবং এ ব্যাপারে মুখ্য ভূমিকাত আছিতা মোর আত্মীয় 
কতোগোঃযার ফলে তেইর তিন-চারিহান বিবাহর প্রস্তাব পাত্রপক্ষত্ত নাকচ করানি অ'ইল। 
হুদা এ ব্যাপারে দূরেই দূরেই ফামর নাঙলো গিরিগিথানীয়ে পাত্রপক্ষরাঙ টেলিফোন করতেউ 
বাককা রূপা খরচ করেছি। দেব্যানীরে বিয়া করলে বিপদ আছে বুলিআউ কুনো কুনো 


[55] পারে ডর দেহাছি। 


ভবিষ্যৎ হাবি মানুরাভৌ অন্ধকারাচ্ছন; উহানে ভবিষ্যতর কথা মাতে নুরারিয়ার। 
তবে মোর শৌগোরে সঙ্গীত-বিদ্যার যে পর্যযায়ে নিয়া তুলানি মনাছু, ওঁ পর্য্যায়র কাদা 
কাদিয়ো যদি তেই ফৌঅন্ইরীগা, উহান অ+ইলে উতা পিছে সংযোজন করতাাইঃ লগে 
তেইর এ ত্যাগর মূল্যায়নৌ করতাঙাই। তবে এ পর্যাস্ত মোর এলার যতটুকু প্রচার অ'ছে, 
উতা, মাততে গেলেগা, একমাত্র দেবযানীর কারণে। বর্তমানে এ দেবযানীয়েই মোর একমাত্র 
আত্মীয়গো __ একমাত্র সম্বলগো। 


লমইতেগা মোর শৌগোর বাস্তব বুদ্ধি সম্বন্ধে কথা আহান মাতলে অপ্রাসঙ্গিক নাইব! 
মোর আগেকার য়ারি এতাত্ত এহান প্রমাণ অ+ইল যে, মি অত্যস্ত নির্বোধ এবং বাস্তব জ্ঞানহীন 
মানুগোঃ উহানে জাত এহানর মানুবে মোর কয়েক লক্ষ রূপা চুষে দিলাতা। মোর নমুনাহান 
দেহিয়া শৌগোই মোর য়ারিত হমানি অ'করলো এবং অনেকহান ক্ষেত্রত তেইর পরামর্শ গ্রাহ 
নাকরিয়া কাম করতে অনেক রাপা হারেইলু। দিব্যাশ্রমর ব্যাপারেউ তেইর মতর বিরুদ্ধে কাম 
করতে গিয়া অনেক প্রবঞ্ধিত অ*ইলু।পিছে পিছে তেইর পরামর্শলো চলতে গিয়া দিব্যাশ্রমর কাম 
খানি করে পারলুতা। আগে বা+গা 0101215 ঘর আগোত স্কুলগো আছিল উগো বর্তমানে 
অন্তত:চানা যাকরবো অবস্থাত ফৌঅইলগাতা তেইর পরামর্শলো কাম করতে গিয়া। আবথুরুম 
জ্যোতিষী আগোই মাতেছিলতা __ তোর কাম এতাত ভবিষ্যতে পশ্চিম দিকর নিঙোল আগোই 
আয়া সাহায্য করতই বুলিয়া। মনে অ*রতা, ওঁ নিঙোল উগো মোর বর্তমান শৌ এগো পাউরি। 
তেইর প্রবল ইচ্ছা থানাই বর্তমানে তেইরে ০০:17967 তামকরানিত দেছু।মনে অ'রতা, এহানৌ 
তেইর বাস্তব বুদ্ধির নিদর্শন আহান; কারণ বর্তমান শিক্ষা জগতে ০০11/0অর প্র মূল্য 
আছে। ২০০২ সালর নন্দোৎসবর দিনে তেইর ইচ্ছা থানাই মি তেইরে প্রাথমিক মন্রদীক্ষা দিলু। 
ই চিডিলারও 

মি আটেল নাপাউরি কামর ভিতরে আহান অ+ইলতাই চিঠি ইকরানি এহান। তবে 
পারিবারিক বা ব্যক্তিগত প্রয়োজন-অপ্রয়োজনর বিষয়ে মোর ইকরা চিঠি নেই বুল্লেউ চলের। 
মোর ইকরা চিঠির অধিকাংশই সামাজিক ব্যাপার লগে জড়িত। এবং একারণে বিফুদপ্রিয়া 
সমাজর বিশিষ্ট মানু প্রায় হাবিরাঙেই মি চিঠি ইকরেছু £ জুগত্মোহন সিংহ, নন্দকিশোর সিংহ 
পুলোকেশী সিং গুরু বিপিন সিংহ ব্রজেন্্ সিংহ, নামদেব সিংহ, প্রসন্ন সিংহ, ভূপেন্দ্র সিংহ, 
মীন্্র সিংহ ইত্যাদি সমাজর বিশিষ্ট গিরিগিখানী কুনোগোরেউ মি বাদ নাদেছু। চিঠি এতার 
প্রত্যেকহানর 00৩ ০০1১9 বা %০7০-০০7% ও মি থুছু। উদ্দেশ্যহান আছিলতা __ সমাজে 
অনুকূল পরিবেশ আহান আহিলে আকদিন চিঠি এতা প্রকাশ করানি। কিন্তু অনুকুল পরিবেশ 
এবাকাউ নাহিল; উহানে এত প্রকাশ করানির পরিকল্পনা উহান বাদ দিলু। 

এপেই বিষয় আহান পরিষ্কার করানি লাগের। উহান অ'ইলতাই এহান যে, মোর 
উক্ত চিঠি উতার অধিকাংশই সমালোচনামূলক। মি কারেউ সমালোচনা করানি অ'ইলে 
গরোক্ষেনা কররিঃকররিতা সোজাসুজি, বিশের করিয়া চিঠির মাধমে উহানে, [রা] 


উত্ত চিঠি উতার অধিকাংশই যেগোরাঙ ইকরেছু উগোর চরিত্র, মানসিকতা বা মতবাদর 
সমালোচন!। এ অবস্থাত চিঠি উতা প্রকাশ করলে বহু নামী দামী মানুর গোপন মানসিকতা 
উতা জনসমক্ষে তুলিয়া ধরানিহান পারা অইতই, এবং উসাদে করলে সমাজে বিষাক্ত 
পরিবেশ আহানর সৃষ্টি, অইতই উহান নিশ্চিতহান। মি দুর্নামী মানু এগোর দুর্নাম আরতাউ 
বাড়তই উহানতে উল্লেখ নাকরলেউ চলের;কারণ দুর্নাম পানা উহানতে মোর জীবনর 
অলঙ্কারহান। ইমে মোটমাট ,সমাজে বিষাক্ত পরিবেশর আর সৃষ্টি নাক বুলিয়া চিঠি 
উতা প্রকাশ নাকরলুতা। 


তবে মোর চিঠি উতার প্রতিলিপি উতা মি ফাইল আগোত থছু। ফাইল উগো 
দিব্যাশ্রমর গ্রন্থাগারে থদিয়া ধিতৌগা। উৎসাহী গিরিগিথানীয়ে মনেইলে উতা গ্রস্থাগারিকর 
অনুমতি লয়া পাকরানি পারতাই; প্রকাশ করানিও পারতাই। তবে এহান মাতানি য়াকরের 
যে, মোর বারো সমাজর নামী দামী মানুর চরিত্র মূল্যায়ন করানিত এ চিঠিয়ে অনেক 
সাহায্য করতই। 


১৩। ২০০০ ইতরাজীর সংযোজন. 
সিজার সরি 


২০০০ সন মোর জীবনে চরম দুঃখময় সময় আহান। 


8৭ এ সনর জানুরারী-ফেব্রুরারী মাসে 16801701 1791711% অরকা 
বুলিয়া সটডেন্টস্‌ যুনিয়নে প্রায় ২৭/২৮ হাজার টাকার বই নিয়া মোরে দিলাতা ২ হাজারর 
চুবা, বাকী উতা তানুর তানুর পেটে হমেইল। উতার গজে নালীবাড়ীর মানস, নরসিংপুরর 
ইন্দ্রকুমার, ভকতপুরর প্রাণধন ইত্যাদি সমাজসেবী প্রত্যেকগোই কমপক্ষে হাজার টাকার 
বই বেছে দেনারকা নিলাগা, কিন্তু পইছার সাতহান নাদেখলু। এসাদে অ+নাই দিলু বই 
উতাব 1717 অর খরচহানি পেয়া না নিকুলিল। উহানে 1০170179 করানি বাকী আছিল 
উতা আপ্লানে 1)1)0179 করিয়া কিতা করতু বুলিয়া প্রায় ছয়-সাত হাজার টাকার বই 
পানিত বেলাদিলু। 

২ দিব্যাশরমর কাদাত আছি পরিবার আহানে আশ্রমর বেড় দেু 1311181 
উতা উ্লিয়া বেলাদিয়া, বেড় বাগেদিয়া মোর আশ্রমর জমি তানুর ভিটাগোদে বরেইলা, 

বারো আশ্রমর জমিত গুরু বাধে বাধে আশ্রমর গাছ নষ্ট, করেদিলা, উহ্ছলে দিলা । 


ত। ধরমর প্রাণী কতোগোই মোর আশ্রমর জমি উতা বেড় দিরা দখল 
করতাই বুলিয়া হুমকি দিলা । 

৪। আশ্রমর ইস্কুলগোর বারান্দার চালহান নষ্ট অ'নাই বারান্দাগো বরণর 
পানিলো ভাহিয়া থাইল। 

এসাদে ঘটনা-পরম্পরাত মি ফেব্রুরারী মাহাত্ত পুরি 10100 019০৭-0553016 
লো ভূগানি অ'করলু। সময় আহানাত মোর মরণাপন্ন অবস্থা। সময়ত মোর 


হাবি দুঃখর সঙ্গীগো একমাত্র মোর মানস-কন্যা দেবধানী। ছাত্র দুগো আহানেউ হাদি হাদিত 
সিল করলা, কিন্তু বুদ্ধি ইপুর বংশর ভিতরেত্ত কুনো আগো আয়া মোর লগে রাতি আহান 
সময় আহান নাপেইলো। উবাকা মি অনুভব করলু -_ অবিবাহিত জীবনর পরিণত বয়সে 
মানুর কিসাদে দুর্গাতি অ'র উহান। 

এবেদে আশ্রমগো বিদ্যাভারতীয়ে নেনার কথা দেনা সত্বেউ শর্ত হাবি 779] 
নানিয়ে কামহান আতে নেনা নুরারতারা। নবেম্বর মাহার ১৯/২০ তারিখে মোটামুটি স্থির 
সিদ্ধান্ত আহানাত ফৌ অ+ইলাঙগা। লেপইল যে, আশ্রমর জমিহান হাবি তানুরাঙ দেনা;মি 
বারো আমরণ তানুর ৪৪৩3(1)996-এ থানা। বই ছাপেইতে, আশ্রমর কাম করতে, রাস- 
রাখুরাল করতে ভিটা লনা, ঘর দেনার সামর্থ্য নেই; ফলে 7909110 এ বিদ্যাভারতীর 
£8০91119099 এ থানার বাহিরে উপায়ান্তর নেই। বিবরণ এহান ইকরুরিতা নবেম্বর 
মাহার ২০ তারিখে। 


কিন্তু বিদ্যাভারতীয়ে আর আগ না বাড়লা __ আমার গাঙ্ঘরর দিব্যাশ্রম-বিরোধী 
মনোভাব এতা দেহিয়া। 


১৪। জীবনর ব্যর্থতা __ 

(১১  ধর্মসাধনাত ব্যর্থতা ৪ এ জীবনীগ্রস্থর পইলাদে “মুঙেদে নুবা 
জীবনর রাঙিলা মিঙাল' বুলিয়া উল্লেখ করেছু উহানর অর্থহান মোর কল্পিত সন্ন্যাস গ্রহণর 
সঙ্কেত আহান। কিন্তু ধর্মসাধনাত অগ্রসর অ'না নুবারানিয়ে এবাকা (৬৭ বছর বয়সে) 
পেয়া উহান সম্ভব না'ইল। এ প্রসঙ্গে মোর ধর্মসাধনার ব্যর্থতা সম্বন্ধে খানি মাতানি মনাউরি। 


ধর্মজিজ্ঞাসা'”র আলোচনাত “মি রামকৃষণ্রদেবর প্রসাদে গুরুকৃপা পেইলু” বুলিয়া 
মাতেছু উহানর অর্থহান এহান £ ও সময়ত শ্রীরামকৃষ্ণদেবে মোরে স্বপ্লাদেশ দিলোতা __ 
বড়খলার হাইস্কুল আগোর সংস্কৃত শিক্ষক মাইপাক সাধুরাঙতো দীক্ষা লনারকা। পইলাকার 
আদেশ উহানর অর্থহান মি পরিষ্কারভাবে হারনাপাছিলু; কিন্তু পুনরায় দ্বিতীয় আদেশ অ*ইল 
উবাকা অর্থহান পরিষ্কার করে হারপেইলু। উবাকা মোর স্থানীয় গুরুভাই অনস্ত সিংহ বারো 
উচ্চস্তরীয় সাধক ধনঞ্জয় সাধুর সহায়তালো চরেদে বড়খলাত গিয়া দীক্ষা লইলুগা। মাইপাক 
সাধু মুলত:আমার গাঙরগো এবং ধনঞ্রয় সাধু উগো ও মাইপাক সাধুর সাক্ষাৎ জেঠা বেয়কগো 
অ'না সত্বেউ খুলা বেয়ক মাইপাক সাধুরাঙ ধর্মীয় দীক্ষা নেছেগাগো। ভগবান বারো ভক্তরতা 
ভিতরে ভিতরে জানাজানি ।ধনপ্রয় সাধুরে মোর কথাহান উল্লেখ করতেগাই মাইপাক সাধুরে 
মাতেছে _-“শৌ উগ্রো আহিতই উহান মিও জানু।' যেতাউ অ+ক, মি গোপনে গিয়া দীক্ষা 
লইলুগা __ গৌড়ীয় সম্প্রদায় মতে -_ নরোত্তম পরিবারর অন্তর্গত ভুবনেশ্বর সাধুঠাকুরর 
মাত; সাধুঠাকুর মোর পরমেষ্ঠি গুরুগো। কিন্তু মোর কর্মফল হয়তো মোর ধ্সীয় সাধনার 
প্রতিকুল। শ্রীরামক মার্গত অনিয়মিত ভাবে এবং অদীক্ষিত অবস্থাত হ্দা[ল] 


শ্রীরামকষ্ণদেবর উপদেশর ভিত্তিত সাধনা করিয়া মি তিন চারি বছরে হারপেইলু যে, মি সাধন 
মার্গত কতোহান গজে কাস্ছুগা। ধর্মসাধনা করতারা গিরক-গাছিয়ে হদ্দা এ কথা এহান মাতলেই 
হারপেইতাই যে, মি ও অল্প সময়ত মণিপুর ভেদ করিয়া অনাহত পেয়া স্পর্শ করেছিলুগা। 
কিন্তু, কি কারণে নাজানু, দীক্ষা নেনার লগে লগে মোর আগেকার হাৰি অনুভূতি শুন্যত 
মিশিয়া গেলগা; মি বা-রো পৃথিবীলোকে পড়িয়া থাইলু। কলেজর ছাত্রজীবনে এবং নরেন্দ্রপুরে 
থানার সময়ত অনেক ধ্যান-ধারণা করলু, কিন্তু কুনো প্রকারেই উধ্বগামী অ*না নুরারলু। 
সাধনাত আনন্দ বা অনুভূতি শুপ নাপানিয়ে একাগ্র সাধনাউ আর করে নুরারুরি, যদিও মি 
সাহস করিয়া মাতে পারুরি যে, মোর মন বারো দেহর প্রতি অণু-পরমাণু গল্গাজলর সাদে 
পবিব্র। বর্তমানে খানি সাধনার পরিমাণ বৃদ্ধি করলেউ ভজনানন্দর অভাবে সাধনা এতা হাবি 
নিজ্ষল বুলিয়। মনে অর । কতো বছর জিংতা অণ্যা সাধনা করলে কিহান অ+র মাতে নুবারুরি। 


€২)__ দিব্যা শ্রমর ব্যর্থতা ৪ বিধু-প্িয়া মণিপুরী কৃষ্টিহানরে মাতৃভাষার 
ভিত্তিত স্থাপন করানিরকা এবং রাধাকৃষ্ণলীলার পবিত্র বারো ভাবগন্ভীর রূপ উহান উদভ্রন্ত 
সমাজ এহানর মুঙে তুলিয়া ধরানিরকা মি মোর জীবনর সমস্ত অর্থব্যয়ে “দিব্যাশ্রম সংস্কৃতি 
বেন্দ্র'-র স্থাপনা করলু। কিন্তু এপেইতো মোর সম্পূর্ণ বৈফল্য। এ দিব্যাশ্রম এগো করতে 

- এ ডাঙর জাত এহানাত্ত কিতা পেইলু উতার বিবরণ আহানি হুনিক __ 


ক) 


পইলা, দিব্যাশ্রমর জমি লইতে এ অর্জুনর বংশ এতাই ফতিহান জবালেইলা, উতার 
সংক্ষিপ্ত বর্ণনা আহানি দিক। 


0)  গৌহাটী থাইতে দিব্যাশ্রমর পরিকল্পনা না থাইলেউ, মোটামুটি ও ধরণে 
প্রতিষ্ঠান আহান করিয়া বি. ম. ছাত্র বাহিরেত্ত তামকরাত আহিলে থাইবাতা বুলিয়া পরিকল্পনা 
আহান করলু। মোর দূরসম্পর্কিত বেয়ক আগো (জগজ্যোতি) উবাকা গৌহাটীর নাঙ করা 
সমাজসেবীগো। তা তার নাঙর জমি খানি মোরাঙ বেছাত উবা অ'ইল। মিও তার কথার 
গজে নির্ভর করিয়া বি উহানর দাম দিয়া অস্থায়ী ঘর আগৌ হউকরলু। পিছেদে জমি উহান 
তারহান নাগই, রেলওরেরহান বুলিয়া হারপেইলু আরো জমিহানো এরে দিলু, ঘরগৌ বা'গাত 
বাধ্য অইলু। এ কামে ও সময়ত (১৯৭৫ ইংরাজীত) ৫/৬ হাজার রূপা মাঙইল। উক্ত 
জগজ্যোতি গিরক উগো এবাকা সাধুর বেশে শিষ্য করে করে নাম বিলাত লাগেছে। 


(২),  ভকতপুরে সড়কগোর কাদাত বি আহান লছিলু। উহান বেছিয়া আশ্রমর 
বর্তমান ফামর জমি এহান লনারকা করতে মোর সতহাধ্যায়ী বিষুপ্রিয়া আগোই তার আত্মীয় 
আগোরকা বুলিয়া জমি উহান লনাত উবা অ'ইল। মিও বন্ধুগোর আত্মীয়গো বুলিয়া কম 
দামে দিলু। পিছে হুনৌরিতাতে, মোর বন্ধু উগোই জমি উহান উচ্চতর দামে কেছিয়া দুই- 


(তি). বর্তমান আশ্রমর জমি উহানর দক্ষিণেদে ২/৩ বিঘা জমি লনার চেষ্টা 


করলাঙ। ও সময়ত ধরমর নাঙ করা সমাজকর্মী সুরেন্দ্র কুমার সিংহ চিংখেই) গিরকর 
পুতোক আগো (লেটাই) আগুরেয়া আহিল। জমি উতার মালিক উগো বাগানর হিন্দুস্থানীগো। 
তার লগে আমি সোজা সুজি আলাপ করলে অসুবিধা অইতই বুলিয়া লেটাই গিরকে 
আমারে সুপ মালিক উগোর লগে ততারানি নাদলো। দামদর হাবি তা করের উনি। তার 
কথামতে আমিও ইমে তার আতে রূপা দিয়ার। রূপা দিতে দিতে দ্বিবছরর চুরা লাগিল। এ 
সময়ত কতিহান যন্ত্রণালো রূপা উতা দিলু, উহান একমাত্র মি জানু। আকখুরুম 0৪০17 
রূপা ৫ হাজার লাগের বুলিয়া খবর দিলো আরো লগে লগে ব্যাক্কেত্ত লোন করিয়া রূপা 
উতালো সশরীরে শিলচরে গিয়া দিয়া আহিলুগা -_ 7১09181-এ পেঠুরেইলে দিল'ইতই 
বুলিয়া। এসাদে কতো ঘটনা । যেতাউ অক, তা মাতলো রূপা উতা দেনার কতোদিন পিছে 
হারপেয়ার যে, নাটক এহান অকরান্ত খামকরা পেয়া হাবিহান মিথ্যাহান। বি'র মালিক 
উগোই বিও না বেছেছে, রূপাউ নাপাছে; রূপা পাছেতা লেটাই গিরকে। পিছেদে সুরেন্দ্র 
গিরকরাঙ মাতলাঙ আরো তা যদিও রূপা খানি দিলো, এ ব্যাপারে ১০/১২ হাজার আহান 
মোরতা মাঙইল। 


(8)  এখুরুম মধ্যস্থ মানু নালয়া নিজে সুজা সুজি বি' লনাত গেলাউগা। 
মালিকগো বাগানোর হিন্দুস্থানিগো। তা বিঘাপ্রতি ত্রিশ হাজার টাকা চেইলো আরো আমি 
য়াকরিয়া কথাহান পাক্কা করলাঙ। ঘটনাক্রমে আমি আলাপ করলাঙ সময় উহানাত 
কচুধরমর চতুর বি. ম. যুবক আগো কাদাত বয়া কথা এহানি হুনে বেলাছে। আমি বানার 
লগে লগে তা বি'র মালিক উগোরে বিঘাপ্রতি পয়ত্রিশ হাজার টাকা দাবী করানির উপদেশ 
দেছে। ঘণ্টা আহানর চুরা পিছে মালিক উগোই আয়া মাতলো, “বিঘাপ্রতি পয়্রিশ হাজার 
টাকার কমে নাইতই।” বিহান আস্তছাড়া অ'পড়বোগা ডরে আমি য়াকরতে বাধ্য 
অ+ইলাঙ। হাদিয়েদে চতুর বি. ম. যুবক উগোই আমারাঙতো বিঘাপ্রতি পাচ হাজার 
টাকা করে মোট পনরো হাজার টাকার চুবা পেইলো। 


৫)  পিছেদে পূর্ব কচুধরমর টেওাবা উগোত বাজলুগা। মানু চারিগোরাঙতো 
উচ্চদামে জমি চারিবিঘা লয়া কাগজ করলাঙ। কিন্ত বি উতার মালিক আরাক ৮/১০ গো 
লাঠিলো নিকুলিয়া আমারে বিহানর দখল নাদলা। দুগো আগোর মধ্যস্থতায় জমিহানর 
দখল পেইলাঙ, কিন্তু আমার'কামে না লাগতই বুলিয়া বেছিক বুলতে বেছানি নাদলা; বি 
উহানি তানু উনি মাগানা পেইতা। লমইতে কাদার আগোরাঙ খানি বেছলাঙ -_ প্রচলিত 
দামর অর্ধেক দামে (লনার সময়ত কিন্তু প্রচলিত দামর দ্বিগুণ দামে লছিলাউ)। বাকী আছে 
বি উহানি খানি খানি করে দখল করতে আছি। বিহানর ৪15৪ গো পিলারলো ঘের দেছিলাঙ; 
পিলার উতাউ হাবি আগো আগো করে নিয়া হুদালা করে দিলা। 


গড ও 


দিব্যাশ্রমর নাম ফলকহান টাগলাঙ __ “দিব্যাশ্রম স্কৃতি কেন্দ্র ঃ কচুধরম। 
£ চেংকুড়ি ৪ শিলচর -৭৮৮ ০০৭1” কতোদিন পিছে কচুধরমর প্রা্রেমিক শিক্ষিত] 
১১১১১ 


যুবক কতোগোই নাম ফলক উহান খতকরিয়া মিটাদিলা। তানুর প্রতিবাদহান __“কচুধরম- 
শব্দর লগে চেংকুড়ি-শব্দ কিয়া থাইতইতা £” আমি মাতলাঙ, “চেংকুড়িতে পোষ্ট অফিসগো 
হানতে উহান দিলেতে কিতা ইল!” তানুর উত্তরহান, “উহান অ'ইলেতে 'পোষ্ট অফিছ 
চেংকুড়ি' বুলিয়াতে কিয়া নাদলাই ?” __ এ তারে মাততারাতা শিক্ষিতর গ্রামপ্রেম। ২০০২ 
সনেউ বা-রো এসাদে করিয়া আমার নাম ফলকহান ফাটাদিলা। 


€গেট 


দিব্যাশ্রমে ফুল আগো করলাঙ উগো বৌ-বরণে সম্পূর্ণ উড়েয়া নিয়া কাদার নালা 
*  উহানর হৌপারে বেলা দিলো। উবাকা কাদার চেংকুড়িস্কুলে ২-৩ মাহা 100177108 01855 
করানিরকা অনুমতি চেইলাঙ। হেড মাষ্টারগো বিষুরপ্রিয়াগো। প্রকাণ্ড বিদ্বান বি. টি. পুরুষগো। 
তদুপরি তা সমাজদরদী, অঞ্চল-দরদী এবং ইস্কুল-দরদীগো। গিরকে “আমারওতো স্কুলের 
[180 আছে” বুলিয়া বাংলালো টিক জ্বালানির সুরে অনুমতি নাদলো। আসলে 13181) মানে 

'ইমে সুপ কিন্তাউ নাকরানি আর কি। 


5 
নুবা করে হঙ্চরলাঙ ক্কুল-ঘর উগোত কাদার অর্জনর বংশর পণা উতাই ২-৩ দিন 


অন্তর অন্তর পায়খানা করে দিতারাহা। উতা পরিষ্কার করানির দায়িত্বহান হেড মাষ্টার 
বারো চৌকিদারগোরতা। 
ডে) 
দৃব্যাশ্রমর উন্নয়নরকা 1)1২1)/১,111১, 1১070, 1৮.]../.. 17000 __এতাত্ত 
সাহায্য চেয়া দরখাস্ত দিয়ার বারো আস্টাউটি করিয়ার। যেপেই যেপেই আমি ধিয়ারগা, 
উপেই উপেই আমার অঞ্চলর অর্জুনর বংশ উতাই মাতে দিতারাগাতা __ “উহানতে 
তার 19৩75008110707৩1 হাননা ; উপেইতে কিয়া সাহায্য দিতারাইতা !” __ইত্যাদি। 
ফলে 1.1 বারো 1%.1../.. ফাণ্ডেত্ত পইছা আহান নাপেইলাঙ। ভাগ্যক্রমে, কৌরা 
এতাই লাগাল পানার আগে কাছাড়র ডি,ছি, গোই 1)[২1)/-ও দেড় লাখ টাকা আহান 
দেছিল। উহানি কামে লাগানির সময়তো ধরম-চেংকুড়ির মহান নেতা এতাই অফিছে গিয়া 
কতো গান গেইলাগাতা, উতার সীমা নেই। তদুপরি যে অর্জনর নাতিয়ক আগোরাঙ কামর 
দায়িত্বহান দেছিলাও, উগোই পারিল মাহেই রাপাহানি কতকরিয়া পেট বুজিয়া বহিয়া থাইল। 
১ 
আশ্রমর কাদার পরিবার আহানর.লগে আশ্রমর সীমানাগো লাগেছে। আশ্রমর 
বেড় দেনার সমরততানুর নির্দেশ মতে যেপেই সীমানাগো পেইলাঙ, উপেই পিলার গাড়িয়া 
বেড়হান দিলাঙ। কিন্তু তানু আইনত পাকা, নাপাকা, তানুরতা আমার উবারাত্ত বিশ্খানি 
লাগের। আমার অনুপস্থিতির সুযোগ নিয়া আকদিন আমার পিলার কতোগো উন্লিয়া 


বেলাদিয়া 8/৫ বর্গহাত আহানি বি তানুর উবেদে বরেইলা। 


কতোদিন পিছে উহান দেহিয়া মি মাতলু, “বেড়হান দেছো, দেছো; পিলার উগি 
বেড়হানাত কুপে দিলে হবা অছিলনাই! কিন্তু কানা নাইল; পিলারগি ইমেপড়িয়াই থাইল। 
আরাক আকখুরুম বেড় দিতে আরাক ফুট আহানর চুবা নিলাগা 


দিব্যাশ্রমে ঘরগো তুলতেউ পরিবার এহানর সদস্য আগোই মোর ০০:80101 
উগোরে ৫/৬ মাস ধরিয়া কিসাদে উৎপীড়ন করেছে, ও হর্কাঙড য়ারি উতা ইকরানির 
ধৈর্য্য নেই। 


ছে) 


মি দিব্যাশ্রমর মাধ্যমে বর্তমান রাস কীর্তনর নিন্নস্তরর ভাষা এতা পরিবর্তন করিয়া 
দিব্যভাবর অনুকুল সংস্কৃত শব্দর সাহায্যলো রাস-বীর্তন রচেয়া উতার প্রচাররকা পনরো 
বছরর চুরা পরিশ্রম করে গেলুগা, কিন্তু মোর লগে কুনো মানু আগো না'ইলা। চারিয় 
বারাদে ইমে হাব্বির কথা আকহান __ “কালীপ্রসাদর এলাত হুদা বাংলাগো মাহেই হমার; 
এতা এলালো রাস-কীর্তন করানি নাইতই'। মি পাচ-ছয় হান প্রবন্ধ প্রচার করিয়া, বিনা 
পইছালো বিলেয়া কথা দুকহান সমাজ এহানরে হনুরেইলুতা __ কে) তুমি বাংলা বুলোরাই 
উতা আকগৌ বাংলা শব্দ নাগই/এতা হাবিব সংস্কৃত শব্দ-যেতা আমার পূর্বপুরুষে আমারকা 
থদিয়া গেছিগাতা। খে) রাধাকৃষ্ণর দিব্যপ্রেমকাহিনী প্রচার করানিরকা সংস্কৃতর এ দিব্য 
শব্দ এতা ব্যবহার করানি উহান আবশ্যিকহান এবং ভারতবর্ষর হাব্বি ভাষার সাহিত্যিকেউ 
এ সংস্কৃত শব্দলো ভগবৎ-লীলা লিখতারাতা দ্রেঃ 'প্রবন্ধমালা” প্রথম খণ্ড, পরিশিষ্ট-১)। 
কিন্তু লেইরিক না তামকরিয়া স্বঘোষিত পণ্ডিত অ+ইতারা বিষুপপিযা গিরিগিথানীয়ে মোর 
কুনো কথা আহান নালইলা। কুনো কুনো ফামে আমার রাস উতা করতে করানি নাদলা, 
কুনো কুনো ফামে রাসমগ্ডপে হিল উড়েইলা, টিটকারি করলা ইত্যাদি। 

€জে) 

রাসর গোপীর প্রচালিত পুষাক এতাত অনেক উপাদান আছে, যেতা বিজ্ঞান 
সম্মত নাগই এবং রুচিবিরুদ্ধ। উহানে মি প্রায় চল্লিশ হাজার টাকা ব্যয়ে নুরা নমুনালো 
গোপীর পুষাক আহান হঙকরলু, যেহানাত বৃন্দাবন-রাজস্থানর ঘাগরা বারো মণিপুর পলেই 
_ এ দ্বিয়োতার মিলন ঘটাছু। (দ্র  'পরবন্ধমালা”, দ্বিতীয় খণ্ড, পরিশিষ্ট-২)। মি পুষাক 
এহানলো সম্পূর্ণ তৃপ্ত, এবং অনেক রুচিসম্পন্ন মানুরেই পুষাক এহানর যৌক্তিকতা স্বীকার 
করলা। কিন্তু সমাজর অধিকাংশ মানুর অকাা যুক্তিহান __ “সমাজহান বাঙালীরাঙ, 
বেছেছেগা কালী প্রসাদর পলেই উতাতে আমি কিয়া লইতাঙাইতা!” ইসালপার এলা বারো 
রাসর এলা অনেকগোরে হিকেইলু, কিন্তু এপেইতৌ সমাজর অকাট্য যুক্তি __'কালীপ্রসাদর 
এলাতে কিয়া চলতইতা!' মি হার মানিয়া, ঝারো পলেইহানি ট্রাক্ষে লুকেয়া বয়া 


থাইলু। 


কে 


মঞ্চ-সঙ্গীতেউ নূরা ধারা আহান আনানিরকা অজা মতিলাল সিংহ গিরকর 

॥ সহায়তালো এলার সুর দিয়া এলা উতা প্রচার করানির চেষ্টা করলু। কিন্তু “কালীপ্রসাদর 

এলা এতাত ছদ্দা বাংলা” থানাই সমাজে গ্রহণ না করলা; এমন কি খোদ মতিলাল 

গিরকেই এলা উতা বর্জন করলো। এসাদে করে দিব্যাশ্রমর আসল উদ্দেশ্য উ হানাতেই 
কুঠারাঘাত পড়িল। 


৫০১ 


আরাক আকবেদে “বিধি' বা মোর কর্মফলে দিব্যাশ্রমর বিরোধিতা করানি 
অ'করলো। দিব্যাশ্র্যম স্কুল আগো স্থাপন করলাঙ উগো তিনখুরুম বৌ-বরণে উড়াদিলো। 


তৃতীয় বারে স্কুল ঘর উগো সম্পূর্ণ ভাবে উড়েয়া কাদার নালা উহানর হৌপারে 
বেলাদেছেগা। উবাকা মি 8811 (10001 01181101 অর পিছে 176811-এ 80001 
আ'নাই মৃত্যুর লগে লড়াই করতে করতে খানি সুস্থ অ"য়া বাসাত আছু সময়হান। খবরহান 
পেয়া কুনোরকম গেলুগা। ঘরগোর চিন্ব মাত্র নেই, টিন হাঁবি লপুকেদে উড়িয়া গেছেগা। 
ছুনলু -__ ইমাগো-বাবাইসেনার পুতোক আগোই বিয়ানে বারাবুরাদে চেয়া মানুরে দেহে 
বেলবা বুলিয়া টুপচাপ টিন উতা কতোহান লপুকেত্ত তুলিয়া নেছেগা। মাধানে খবর করতে 
টিন উতা নেই; উড়াউড়ি চালহানাত কা'পড়েছেগা। 


উতার পিছে আড়াই লক্ষ রূপা খণ করিয়া স্কুল ঘরগো হঙকরলু, কিন্তু মেস্তরির 
কামে গলদ থানাই ঘর উগোর ডাঙর অংশ আহান নষ্ট অ'নার পথে। গাঙ-ঘরর মানুরেউ 
স্কুল উগোত ছাত্র দেনা না মনেইতারা। গতিকে শিক্ষকর ভিতরে অতৃপ্তি দেহা দিলো; 
তানুরে মাহিনা দেনাউ কঠিন অ'ইল। এ অবস্থাত স্কুলগো চালানি নুবারলুহান দেহিয়া 
১৯৯৯ ইংরাজী সংঘ-পরিবারর বিদ্যাভারতীর আতে স্থুলগোর দায়িত্হান দিলু। 


বিদ্যাভারতীয়ে বিভিন্ন প্রকল্প রূপায়ণরকা আরাক খানি জমি চেইলা। কিন্তু 
এপেইতো নাটক। কাদাত বি খানি আছে উতার মালিকগো বিশুনতপ্রয়া চরিত্র হিন্দুহ্থানীগো। 
বিষুগপ্রয়া৷ কতোগোর পরামর্শে তা জমি উহানি আমারাঙ নাদতো; দিলেউ পারিল মাহেই 
রূপা চেইতো। ফলে জমি উহানি লনা সম্ভব নাইল। 


এবেদে দিব্যাশ্রম এহান কালীপ্রসাদর ব্যক্তিগত সম্পন্তিহান বুলিয়া ডি, ছি, রাঙ 
মাতেছিলাগা উতাই এখুরুম যুক্তি বদলেয়া পত্রিকাত সমালোচনা করানি অকরলা কালীপ্রসাদে 
দিব্যাশ্রম-নাঙর জাতীয় সম্পত্তি উহান মিয়াওরাউ দিয়াদিলো। মি উত্তর দিলু __ দিব্যাশ্রম 
এহান জাতীয় সম্প্তিহান নাগই; মোর ব্যক্তিগত প্রতিষ্ঠানহান | উবাকা গিরাগিরির ভাষালো 
তানু মাতলা, “হারপেইলাঙ, এহান তার ব্যক্তিগত সম্পত্তিহান হানতেতা যেগোরাঙ মনার 
উগোরাঙ দেনা পারের” । 


এবেদে বিদ্যাভারতীয়ে প্রতিষ্ঠানহান ঠিকমতো না চালেইলা হানতে কলকাতার গে70 
নাঙর কোম্পানি আগোর লগে যোগাযোগ অকরলু -_ তানু মোরে কথা দিলা যে, স্কুলর 
দায়িত্বর গজে তানু আশ্রমর মন্দির-মাণ্ুপ, মোর থানার ঘর ইত্যাদি হঙকরে দিতাই; তদুপরি 
উপেই উন্নত ধরণর চিকিৎসালয় আগো স্থাপন করতাই -_ বোস্বাই, মাদ্রাজর চিকিৎসালয় 
উতার সম পর্যায়ে কিসাদে করিয়া অর্জনর বংশধর এতাই হারপা বেলাছি; লগে লগে চেংকুড়ি- 
উগোত দিয়া পেঠাছি, বারো কোম্পানির মানু উতা আয়া শিলচরর হোটেল আগোত কা'নিয়ে 
লগে লগে উতার লগে যোগাযোগ করিয়া তানুরে জানাদেছি যে, কালীপ্রসাদর জমিত এসাদে 
কুনো কাম করানি নাইতই, কুনোগোরেউ উপেই হমানি তানু নাদতাই। ফলে কেম্পানীর মানু 
উতা ফিরিয়া গেলাগা, মিও এ 'দুক্র্ম' এহানর প্রকল্প এহান বাদ দেনাত বাধ্য অ*ইলু। 


এতার পিছে মোর ভগ্মীপতি শিশির কুমার সিংহ হাইক্কুলর হেড মাষ্টারর পদেত্ত 
অবসর গ্রহণ করানির পিছে দিব্যাশ্রম স্কুলগোরে পুনরুজ্জীবিত করানিরকা আগ বাড়িয়া 
আহিল; লগে সঙ্গে মোর খুলা বেয়ক শ্যামানন্দৌ আংশিকভাবে সাহায্য করানি অ'করলো। 
উবাকা দেহিয়ারতা __ মি তাদারক করে নুরারেছু সময় এহানাত স্কুলগোর ভারপ্রাপ্ত 
গিরকগাছিয়ে স্কুলর রূপা উতা কিসাদে হরিলুট দেছিতা। এ হরিলুটে গিরক গাছিয়ে প্রসাদ 
পাছিতা কমেউ দুই লাখ টাকা। 


মোর গ্রস্থাগারগোতআছে গ্রস্থর মূল্য আনুমানিক ৪ লক্ষ টাকা। উগো দিব্যাশ্রমে 
স্থাপন করানির ইচ্ছা আছিল। কিন্তু জীবনর অর্থ হাবি ছিনিমিনি অ+নাই কাম উহান করে 
নুরারলু। প্রায় লাখ একলাখ টাকার বই উতালো হুর্কাঙ করে “গোপাল গ্রন্থাগার” নাঙর 
গ্রন্থাগার আগো করিয়া বাকী উতা গৌহাটী বিশ্ববিদ্যালয়ে দান করলু। কিন্তু এতোদিনেই 
থনার অযতনে প্রায় ৭০/৮০ হাজার টাকার মুল্যবান গ্রন্থ মাহেই পকে কাপিয়া 


৯৪। কিতা করলু- কিতা দিলু, কিতা পপেইলু, 

এব্বাকা (৬৭ বছর বয়সে) জীবনর মূল্যায়ন করানি উচিত কিনা, নাজানু, তবে 
'জীবনম্‌ অতিশয় চপলম্‌* আ'নার দরুণ কুস্বাকা কিহান অ+র ঠিক নেই বুলিয়া 01০15108] 
মূল্যায়ন আহান করিঙ; দীর্ঘজীবী অ*ইলে, বারো অবস্থার পরিবর্তন অ/ইলে নুবা করে 
সংযোজন করতাঙাই। 


এ সমাজ এহান সম্পর্কে ডাঙর পরিকল্পনা আহান নিয়া মি জীবনপথে কাকেই 
দেছিলু, এবং তদনুয়ায়ী কামখানিতৌ আস্ত দেছিলু। সংক্ষেপে মাতিও বুললে, নিতান্ত 
দেহগো জিংতা করিয়া থনারকা যেহানি খানা লাগের, উহানির বাহিরে মোর গবেষণার 
কামে পারিল খানি লাগেয়া মোর সমস্ত জীবনর উপার্জন মি ডালে দেছুতা এ সমাজর 
সেবাত। এ সমাজ সম্পকী় গবেষণা এবং গ্রন্থ প্রকাশনাত কম করেউ মোরতা [২] 
সাজ 


অর্থবায় অ'ছেতা দুই-লক্ষর চুরা। এ পর্য্যত্ত বি. ম. গ্রন্থ প্রকাশ করেছুতা ৪০ /৪২ হানর 
চুরা। আরাক 8/৫ হান গ্রন্থ এবাকাউ প্রকাশ করে নুরারিয়া আছু __ অর্থাভাবে। দিব্যাশ্রম 
করতে গিয়া জমি লনা, ঘর করানি ইত্যাদি ব্যাপারে মোরতা খরচ অ'ছেতা রূপা ১৩ লক্ষর 
চুরা। বিচারশীল মানুবে হারপেইতাই -_ এসাদে রূপা হিচানির পিছে মোর আর্থিক অবস্থা 
কিহান অ'হতই, উহান। মি এ জীবনে কুনোদিন হবা বস্ত আহান মনেয়া খানা নুরারেছু; হবা 
পুষাক আহান মনেয়া না পিধেছুঃ এমন কি দৈনন্দিন খানা পিনাহান পেয়া অতি সাধারণ মানু 
আগোর সাদে; মি নিরামিষাহারী অ'না সত্েউ ২৫/৩০ বছর ধরিয়া শেলকম ফুটা আগো 
পিনা নুবারিয়া চলেছু। এ অর্থাভাবে ১৯৯৬ ইংরাজীত বারো ১৯৯৮ ইংরাজীত আত্মহত্যা 
করানির সংকল্স নিয়া হদাছিলুগা। কিন্তু অনেক মানুর খণ থানাই, মোর বিরোধী গোষ্ঠীয়ে 
হারৌ অ'ইতাই ভরে এবং মোর মানস কন্যার ভবিষ্যতর চিন্তাই ওঁ কামেত্ত বিরত থানাত 
বাধ্য অইলু। যেতাউ অ'ক, সমগ্র জীবন ধরিয়া সমাজে মোর অপব্যাখ্যার দরুণ মি হুর্কাঙ 
মানুগো বুলিয়া পরিচিত অ'নাই এবাকা বৃদ্ধ বয়সে নিজর সম্বন্ধে খানি মাতানি এহান 
হয়তো বিচারশীল মানুরাঙ। যেদি বিচারশীল কুনো আগো এ সমাজে থাইতারা 1) অনৈতিক 
কামহান বুলিয়া মনে না'ইতই। 

মি জীবনে চাছিলুতা __ পরানুকরণলো নিজর হাব্বিতা বিসর্জন দিয়া আত্মবিস্ৃত 
অশছি জাত এহানরে জাগ্রত করিয়া নিজর ভাষা কৃষ্টিলো সগৌরবে জগতর মুঙে উবা 
করানি। এ উদ্দেশ্যে মি এ ভাষালো গবেষণা করলু, ভাষাতস্ব ব্যাকরণ বারো অভিধান 
প্রকাশ করলু __ যেতা যুরোপ বারো আমেরিকার অনেক গবেষকর দৃষ্টি আকর্ষণ করেছে। 
এতার পরিবর্তে মি সমাজেত্ত অমূল্য বস্তু পেইলুতা __ নিন্দা, অপমান, দুর্নাম দল আহান 
মানুরে মি খগ্ডন করেছু মত উতা মোর মত বুলিয়া ইচ্ছাকৃতভাবে অপব্যাখ্যা করিয়া 
চারিয়বারাদে মোরে সমাজর কলক্ষগো বুলিয়া রটেইলা। এ কামে প্রধান ভূমিকা নেছিলাগাতা 
-শিলচরর সমাজদরদী জগৎমোহন গিরক, শিংলার গোপীনাথ গিরক, মাছুঘাটর যোগেন্দ্র 
গ্িরক এবং তানুর অনুগত ভক্তবুন্দ। অথচ এতাপারা জাত এহানাত অসংখ্য শ্লাতক, 
স্নাতকোত্তর উপাধিধারী, টেকনিকেল শিক্ষাত অভিজ্ঞ এবং সমাজসেবী আছি এতার ভিতরে 
কুনো জন আগোই “বাছেইতাহে, কালী প্রসাদে হুত্ুমেউ কিতা বূলেছেতাথাঙ চেইকতা" বুলিয়া 
মোর লেইরিক উহানি উনা'নি না মনেইলা। 


গবেষণা-গ্রস্থত এ জাতর উৎস সম্বন্ধে মাতাত গিয়া জাত এহান অর্জন- 
বন্দুবাহনর বংশধর বুলিয়া লোকবিশ্থাস আহান আছে উহান বৈজ্ঞানিক যুক্তিলো সমর্থন 
করে নুরারিয়ার বুলিয়া মত প্রকাশ করেছু।লগে লগে চারিয়বারাদে রটিল -_ “কালীপ্রসাদ 
এগো জাতিদ্রোহী কুলাঙ্গারগো”। আসলে আমার সাদে মানু এতা বিষ্ুপ্রিয়া সমাজে 
জরম অ'নার যোগ্য নাগই। এ সমাজর যোগা মানুতে তা, যেতাই গাবুরাপুবরেই- 
পুরিজেলেই, বুজন, ইমা-ইন্দোলর মত নিয়া বানান লেপকরতারা, বারো সভাত আত 
তুলিয়া রিজলিউশন নিয়া জাতর ইতিহাস লেপকরতারা উতা | জাত এহান 


অর্জুন র বংশ” __ এহান এ জাতর পূর্ব সিদ্ধান্তহান; এ জাতর এতিহাসিকর প্রচেষ্টাহান 
অ+ইলতাই, ধৈন তেন প্রকারেণ মত উহানর সমর্থনে প্রমাণ খানি দেহবানি। এতারে 
আমি “অন্ধতা” বা "মূর্খতা" যেতাউ বুলিক, 'গবেষণা*তে নাবুলিয়ার। উহানে আমার 
সাদে মূর্খর প্রলাপ উতা এ জাতর পণ্ডিতর কানে নাহমারতা। 

এ সমাজর এবং সংস্কৃতির দোষ-ত্রুটি উতা হাবি সংশোধন করানিরকা অসংখ্য 
প্রবন্ধ নিকালেয়া প্রচার করলু; উতার উত্তরে পেইলুতা একমাত্র নিন্দা, দুর্নাম। 


জাত এহানর সংস্কৃতিরে-_বিশেষ করিয়া রাস-কীর্তনরে উচ্চ শিখরে নিয়া 
তুলানিরকা সংস্কৃতবছুল গীতিকা প্রচার করানির চেষ্টা করলু; কিন্তু সংস্কৃত উতা এ জাতর 
পণ্ডিতর মতে হাবি বাংলা এবং এসাদে বাংলা প্রধান ভাষালো রাসকীর্তন করলে জাতর 
সংস্কৃতিহান হাবি ডুবতই। পণ্তিত এতার জয় অ'ইল; মোর রাসকীর্তন প্রচার করানি নাইল। 
ফলে এ উদ্দেশ্যে প্রতিষ্ঠা করেছু দিব্যাশ্রমৌ পচিয়া থাইল। এসাদে করে মোর জীবনর হাবি 
প্রচেষ্টা ব্যর্থতাত পরিণত অ+ইল। 


মোর এ ব্যর্থতার ইতিহাস পর্যালোচনা করিয়া যদি কুনোগোই প্রশ্ন করতারা 
যে, এ ব্যর্থতার কারণহান কিহান? উহান অ+ইলে এ বিবরণেস্তই উত্তর পেইতাঙাই যে, 
এহানর পশ্চাতে কারণ দুকহান __ (১) এ জাতর তথাকথিত শিক্ষিত গিরকগাছির 
যথার্থ শিক্ষা বা বৈজ্ঞানিক চিত্তার অভাব, বারো €২) ঈর্ধ্যা অর্থাৎ অন্যর হবা দেখলে 
জুলিয়া পুড়িয়া মরানি -_ যেহান “নীচতা"র নামাস্তরহান। অবশ্যই, মোর ব্যক্তিগত 
দোষ আহানৌ আছে; উহান অ'ইলতাই -_ মি থাতিবাতি দিয়া, বা হাচাই মিছাই মাতিয়া 
মানুরে আ'ত করানির বিজ্ঞান উহান না হিকেছু; এ বিজ্ঞান এহান হিকে পারলে হয়তো 
কাম খানি করে পারলু অইছ। 


লমইতেগা কথা আহান মাতানি মনাউরি __ যেহান মি মৌখিক ভাবে 
অনেকরাঙ মাতেছু। উহান অ'ইলতাই -_ মি জাত এহানরে প্রাণহান দিয়া বানাপাছুতা 
মি জরম অ'্ছু জাতহান বুলিয়া নাগই; হুদা জাত এহানর রাসকীর্তনর মাধুর্য এহানাত্ত 
যে দিব্য আনন্দ আহান পাউরি উহানরকা। এ রাসকীর্তন এহানি নেয়ইলে হয়তো মি 
জাত এহানরকা কুনোতাউ না করলু অ'ইছ। দিব্যাশ্রমর প্রচেষ্টা করেছুতাউ হুদ্দা এ 
রাসকীর্তনর মাধুর্য প্রচাররকা। কিন্তু এ জীবনে নুবারলুঃ চেইও, আরাক আকখুরুম 
জাত এহানাত জরম অ'য়া এ রাসকীর্তনর মাধূর্যয এতা যথাযথভাবে প্রচার করানি এবং 
আস্বাদন করানি পারুরিনেই। 


২০০২ সনর সংযোজন ৪ 


২০০২ সনে মোর মানসী দুর্গাপূজা আহান করানিরকা দিব্যাশ্রমে মোর মানস 
কন্যারে লগে নিয়া থাইলুগাতা প্রায় এক মাসর চুবা | এ মাহা এহানর ভিতরে যেতা জ্ঞান 
অর্জন করলু, উতার তুলনা নেই। এ জ্ঞানর সংক্ষিপ্ত বিবরণহানি এহানি -_ 


১) কালীপ্রসাদ এগোর ডেকি চরিতসাকতি বারো নারী আসক্ত মানু দুনিয়াত আরাক 
আগো নেয়ছি । তা বিয়া নাকরেছেতা - যোগো মন উগোর লগে ইচ্ছামতো খেলালীলা 
করানিরকা | তার এ চরিত্র দেহিয়া তার এলা হিকলা উতা হাবি __ যেমন, আগরতলার 
ব্রজ, ধরমর পিটপিটা, চেংকুড়ির ব্রিবেণী - এতা হাবি তারাঙতো দূরেই অ'ইলাতা | তার 
আত্মীয়-বেইবুনি হাবি দূরেই অ'ইলাতাউ একই কারণে, বিশেষ করিয়া নিজরতারে পররতা 
বারো পররতারে নিজরতা করানি এবং তার নারী-আসক্তির দরুণ | 


২) কালীপ্রসাদে দেবযানীরে তার মানস কন্যা বুলেরতাতে ইমে বাহিরে তার মহত্ব 
দেহুরানিরকা ; মূলেতে ভিতরে ভিতরে দ্বিয়োগির সম্বন্ধহানতে আরাকআহান | 


৩) কালীপ্রসাদে নিজর নাঙ কামানিরকা দিব্যাশ্রম বুলিয়া আগো করেছে, অথচ 
কাম এহানরকা তা কুনো মানু আগোর লগে যোগাযোগ নাথর। উহানে তা কুনো আগোর 
সাহায্য নাপারতা, বারো তাৰ রাস-রাখুরাল উ্তা য়াকরে কুরাউ নেইতা -ইত্যাদি | 


৪) কালীপ্রসাদে দেবযানীর কৈলাসহরর ইমা-বাবার ঘর উতা ডাঙর বিল্ডিও করে 
দেছে । এপেই এহানো প্রকাশ থানা থক যে, আগে উল্লেক করলাঙ উতার ভিতরে 
বিশেষ করে মোর চরিত্র দোষর কথা উতা প্রধানভাবে নিকুলেরতা মোর নিজর পরিবারর 
শ্যামনন্দ বাবু তার গৃহণী বীণাপাণি দেবী এবং তার শ্বানুরী, অরুণ বাবুর গৃহিনী কমলা 
দেবী, তার জিলক কতানো, জিতেনবাবুর জিলক টুপু, নুপু ইত্যাদিরাঙতো । তানুর নাউ 
এতা অমর অ'য়া থাক বুলিয়া এপেই উল্লেখ করুরিতা | 


এপেই কথা আহান £ মি অহঙ্কার করিয়া মাতে পারুরি যে, মোর দেহর প্রতি অণু- 
পরমাণু গঙ্গাজলেত্তো জিঙে পবিত্র | মোর শৌগো সম্বন্ধেউ মোর একেই বক্তব্য | 
আমার এ দিব্য সম্বন্ধ এহানরে যেতাই নরকর দৃষ্টিলো দেখতারা, ওঁ নরকর কীট উতারতা 
বাপক-জিলকর সম্বন্ধ উতা নিশ্চয়ই এসাদে নরকতুল্য অ'থাইব, নাইলে এসাদে কথাতে 
কুন অনুভূতিত্ত আহিতইতা ? 

যেবধানীরে মোর মানসকন্যা বুলতে যেতাই এসাদে নরকর দৃষ্টিলো বাখ্যা করতারা, 
তানুরে জ্ঞান চটি আগো দেনারকা এহানি মাতে পারিয়ার বে,হুদা গারিগোন্ত জরম অ'ইলেই 
জিপুত নাইতারা; জিপুত অ+ইতারাতা বিশেষ করিয়া আত্মিক সন্বন্ধলো | নাইলেতে 
সীতা কিসাদে জনকনন্দিনী অ-ইলীতা £ শ্রীকৃষটা বা নন্দনন্দন কিসাদে অ'ইলতা ? অন্য 
কথালো, দেবযানী বারো মোর সম্বন্ধ এহান -- জনকর সীতা, দ্রপদর দ্রৌপদী, 
বিবেকানন্দর নিবেদিতা ; এহানর অন্য ব্যাখ্যা করতারা উতা নিজর চরিত্রলো | 


যেতাউ অ'ক, মাহা আহান ধরিয়া কথা এতা হুনতে 


হুনতে হারপেইলু যে, দিব্যাশ্রমর উদ্দেশ্য সফল করানি বা বিষ্তপ্রিয়া মণিপুরী 
[হো] গছ সংস্কার করিয়া প্রচার করানি আর মোর দ্বারা সম্ভব নাইল | এহানৌ 


নিশ্চিতভাবে হারপেইলু যে, মি বিধুপ্রিয়া সমাজ এহানরকা সম্পূর্ণ অনুপযুক্ত ; গতিকে 
জাত এহানর হাদিত থানাউ মোরতা সম্ভব নেই । ধারণাহান আহানির লগে লগে দিব্যাশ্রমর 
৫ বিঘা জমিত্ত ২ বিঘার চুরা বেছলু ; বাকী উতার ব্যবস্থা করানি অ'র ।আরাক আকবেদে, 
মি নিরুদ্দেশ অ"য়া বিষুওপ্রিয়ার বৌবানা না লাগবো ফামে দেশাস্তরী অ'নার সিদ্ধান্ত নিয়া 
হদেইলুগা; এবাকা হুদ্দা সময়র অপেক্ষা করিয়া থাইলু । 


উপসংহার ৪ 


পূর্ববর্ণিত য়ারি এতাত্ত গিরিগিথানীয়ে হারপেইতাঙাই, আমার এ অর্জন নাতি- 
নাতোল এতার মানসিকতা এবাকা পেয়াউ কুন জঘন্য নরকে পড়িয়া আছেতা। মি 
জীবনর কুনোদিন আর্থিক সুখ নাপেয়া, হুদারুহা খেয়া জীবনর হাবি অর্থ দিয়া আশ্রম 
এগো করলুতা __ হুন্দা আমার কৃষ্টি এহানরে জিংতা করিয়া থনারকা। এতা করিয়া মি 
বিধুওপ্রিয়ার কিহান ক্ষতি করলুতা যে, জাত এহানে মোর এবং মোর আশ্রমর শত্রুতা 
ছাড়া কিত্তাউ না করলাতা ? 


নিরপেক্ষভাবে খালকরলে হারপেইতঙাই যে, এহানর পশ্চাতে জাত এহানর 
নীচতা বারো .পরসশ্রীকাতরতা ছাড়া কিন্তাউ নেই। দিব্যাশ্রম এগোর প্রচেষ্টা নাকরলে 
মি জাত এহান সম্বন্ধে অনেক তথ্য হার নাপেয়া থাইলু অইছ। আশ্রম এগোর প্রচেষ্টা 
করতে গিয়া মি জাত এহানর রক্ত-মাংস, নাড়ী-ভুড়ি হাবিতা সম্বন্ধে যতোহান 
গভীরভাবে হারপেইলু, আর কুনোগোই উসাদে হার নাপাছি। উহানে, মি জাত এহানর 
সমালোচনা করুরি উতার মর্ম হারপাকুরা নেইতা । লমরগা কথাহান, মি জাত এহানরকা 
বাধ্য অ*ইলু। 


রা 


ঠ্ঃ 


ঘা 


[মোর সম্বন্ধে নানা ধরণর প্রশ্ন সমাজে উঠের: প্রশ্ন এতা সুজাসুজি মোরাঙ তুললে মি 
উতার যথাযথ উত্তর দিলুঅইছ। অথচ কুনোগোই মোরাঙ সুজাসুজি প্রশ্ন এতা নাতুলানিয়ে 
উতার উত্তর দেনার সুযোগ নাপাছু। উহানে আজি সামাজে উঠের প্রশ্ন উতা সি নিজে 
নিজে তুলিয়া উতার উত্তরহানি দেনাত বাধ্য অইলুতা।] 
প্রশ্নঃ ডঃ সিংহ গিরক, আমার সমাজে আপনার সম্বন্ধে নানা বিতর্ক চলের, যেহানে 
সমাজে অসুস্থ পরিবেশ আহানর সৃষ্টি অ'র। উহানে আপনার মুখেত্ত প্রশ্ন এতার উত্তর 
খানি পরিক্ষার করে পানা মনেয়ারতা। 
উত্তর ২- হবা'ছেনাই, মাতোনে কিহানি প্রশ্নহানি। 

প্রেথম পর্ব) 
প্রশ্ন ঃ গিরকে বাঙালীরাঙ জাত এহান বেছেছি বুলিয়া মাততারা এহান কিহানাত্ত ? 
উত্তর ৪- হাই, মি উনি বিষ্ুপ্রিয়া এতা মণিপুরী নাগই; এতা বাডালীর নীচ সম্প্রদার 
আহানাত্ত উৎপন্ন অছিতা বুলেছু, বারো বিষুনপয়া ভাষা এহানরেউ উনি মি বাংলার 
উপভাষাহান বুলেছু _ উহানলো এসাদে মাততারাতা। 
প্রশ্ন £- আপনিতে বিষুপপ্রিয়া এতা মণিপুরী নাগই বুলিয়! কুনো ফামে মাতেছিথাঙ? 
উত্তর ৪- 'বিষুপ্রিয়া এতা মণিপুরী নাগই'- কথা এহান মোরহান নাগইঃ এহান মোর 
বিরুদ্ধে রটনা করতারা উতার কথাহান। ছেনছাছর সময়ত “মণিপুরী "শব্দগো ব্যবহার 
শব্দগো বাদ দিয়া ভাষার স্বীকৃতি নেনারকা গইগো অছিলাতাউ এতা, মোরে গুপ্তনাঙে 
চিঠিলো “মণিপুরী' শব্দগো বর্জন করানিরকা হুমকি দেছিলাতাউ এ গিরিগিথানীয়ে । 
পক্ষান্তরে মেইতেইয়ে বিষুর্পরয়া এতারে মণিপুরী নাগই বুলিয়া মাততারা উহান খণ্ডন 
করিয়া বিষ্টপ্রিয়া এতারে মণিপুরী বুলিয়া প্রতিষ্ঠা করেছুগো মি। মোর থিছিছহানাত্ত 
আকরিয়া হাব গ্রন্থর নাডেই বিবুরপরিয়া শব্দগোর লগে মণিপুরী শব্দগো জুলজুল করে 
আছে। গৌহাটীর 00130. কমিশনর রিপোর্টেউ শতকরা ৮০ ভাগ মোর লেখার উদ্ধৃতি 
দিয়া বি্ুপ্রিয়ার মণিপুরীত্ব প্রমাণ করেছি। 
প্রশ্ন £- আপনি বিষুগপ্রিয়া এতা বাঙালীর নীচ সম্প্রদায়েত্ত নিকুলেছি জাতহান বুলিয়া 
কুনো ফামে মাতেছিথাঁড ? 
উত্তর ঃ- উহান মি মাতেছু কথাহান নাগই; কুনো কুনোগোই ঝিঞুপরিয়া এতারৈ ডোম 
চাড়ালর বংশ বুলিয়া মাতেছি উতা উদ্ধৃতি দিয়া মি একাধিক যুক্তিলো উতা খণ্ডন করেছুতা। 
' 28058858553 
[৫৭] 


বুলিয়া এ জাতর উচ্চশিক্ষিত দাপা আহানে প্রচার করে ঘিতারাগাতা। তানুর শিক্ষা-দীক্ষা 
বারো মানসিকতার বলিহারি নাদিয়া নুরারবাঙ। আকতাই স্বোর লেখা উতা আধাহান 
তামকরিয়া , আধাহান না তামকরিয়া, অথবা পাকরিয়াউ অর্থ না বুজিয়া, অথবা অর্থ 
বুজিয়াউ বিপরীত মানসিকতালো কথা এতা প্রচার করতারা; আরাক আকতাই বারো সুপ 
না তামকরিয়া মানুর কথালো বা নিজর মানসিকতালো কথা এতা হঙকরতারাতা। 
প্রশ্ন ৫ আপনি বিষুণপ্রিয়া ভাষা এহানরে বাংলার উপভাষাহান বুলেছি বুলিয়া মাততারা 
এহান সম্পকে্তে আপনার বক্তব্যহান কিহান ? . 

উত্তর ৪-এহানৌ ইমে মোর কথার সম্পূর্ণ বিপরীতহান। বিশ্ববিখ্যাত ভাষাবিদ্‌গ্রিয়ারসন, 
সুনীতি কুমার চাটার্জি ইত্যাদি গিরকগাছিয়ে বিফুপ্রিয়া ভাষা এহানরে বাংলা বা অসমীয়ার 
উপভাবাহান বুলেছি। ওঁ মত ওহান খণ্ডন করিয়া এহান স্বতন্ত্র ভাষা আহান বুলিয়া প্রতিষ্ঠা 
করেছুগো মি, মোর মত উহান প্রকাশ পানার পিছে সুনীতি চাটার্জি গিরকেউ তার মত 
উহান পরিবর্তন করিয়া ভাষা এহানরে স্বতন্ত্র ভাষা আহান বুলিয়া লিখিত ভাবে স্বীকৃতি 
দেছে। 

প্রশ্ন ৪ অনেকে মাততারাতা - বিষুপ্রিয়া ভাষা এহান বাংলার উপভাষাহান বুলিয়া প্রমাণ 
করানিরকা আপনি আপনার রচনাত বাংলা শব্দগো মাহেই ব্যবহার করিয়ারতা। 
উত্তর £ মোর লেখাত ঘেতারে বাংলা শব্দ বুলতারা, উতা আসলে আকগৌ বাংলা শব্দ 
নাগই; উতা হাবিব সংস্কৃত শব্দ। মোর চল্লিশহান বইর ভিতরে চল্লিশগৌ বাংলা শব্দ 
'বিছারেয়া নাপেইবাই। যেতা সংস্কৃত শব্দ ব্যবহার করেছু, উতাউ ভারতীয় হাবি আর্য, 
ভাষার €00117)00। [%:011। ভাষার সৌন্দর্য্য, গা্তীর্য, গভীরতা ইত্যাদি রক্ষারকা 
এ সংস্কৃত শব্দ এতা আনানিয়েই লাগের আরো হাবি ভাষাতৌ এতা ব্যবহার করতারাতা। 
পক্ষান্তরে, সমালোচকে যে শব্দরে নিজর শব্দ বুলতারা, উতা প্রায় হাবি মেইতেই অথবা 
ছিলেটি শব্দ, যেতালো আধ্যাত্মিক বা দার্শনিক ভাব প্রকাশ করানি কুনো মতেই সম্তব 
নার; এসাদে ক্ষেত্রত মেইতেই শব্তে আমারাঙ বিদেশী শব্দর তুল্য। পরিষ্কার ভাষালো 
মাতাত গেলেগা, মি ব্যবহার করুরি শব্দ উতা বাদ দিলে ভাষা এহানাত থাইতইতা ইমে 
মেইতেই বারো ছিলেটি শব্দ। যেমন “আকাশ” শব্দর প্রতিশব্দ “হাগ' উগ্ো ছি লেটি শব্দগো, 
দুবার শব্দর প্রতিশব্দ “থংচিল' উগো মেইতেই শব্দগো, যুবক শব্দর প্রতিশব্দ “গাবুরা'- 
পুরা শব্দ উগো ছিলেটি শব্দগো, “নারী, শব্দর প্রতিশব্দ "জেলেই' উগো ছিলেটি “জালা” 
শব্দর বিবর্তিত রূপহান, “বয়স্ক” শব্দর প্রতিশব্দ 'বুজন' উগো ছিলেটি শবগো; “ভাষা” 
শব্দ সংস্কৃতগো ; 'ঠার” শব্দ উগো ছিলেটি শব্দগো ; বারো এ শব্দ “ভাষা'র লগে “গালি 
অর্থেউ ব্যবহৃত অ'র। এসাদে বিচার করলে দেখতারাই যে মোর শব্দ উতা বাদ দিলে 
এহান মেইতেই বারো ছিলেটি ভাষার মিলনে উৎপন্ন আছে বুলিয়া অনেকে মাততারা 
উহান প্রতিষ্ঠিত অ“ইতই। 

প্রশ্ন £ গিরকে জাত এহানরে ইমে হুদ্দা গালেয়ার, জাত এহান সম্পর্কে কুনো [৫৮] 


হঃ 


95111) কথাতে নাউ মাতিয়ার- এসাদে করিয়া আপনি জাত এহানর ভাবমৃর্তিগো 
সম্পূর্ণ নষ্ট করেদেছি বূলিয়া অনেকে মাততরা; এহান সম্পর্কেতে আপনার বক্তবাহান 
কিহান? 

উত্তর £- মি ভাষা এহানর এ শৈশব অবস্থাত এ ভাষার ইতিহাস, ভাষাতত্ব, ব্যবকরণ, 
অভিধান ইত্যাদি লিখিয়া এবং হাজার হাজার রূপালো প্রকাশ করিয়া ভাষা এহানরে 
হঙকরানিরক। দিব্যাশ্রম স্থাপন করেছু এবং সমস্ত সুখশাস্তি বিসর্জন দিয়া এলা-কৃষ্টি 
প্রচার করেছু। উতার পিছেউ মি জাত এহানর সর্বনাশ করেছু বুললেতে উহানাত মোর 
আর মাতিল কথা নেই। বারো, সংস্কার উদ্দেশ্যে সমালোচনা করানি উহানরে গালানি 
না বুলতারা। গালানি উহান 73০8801%৪ হান, সংস্কার করানিরকা সমালোচনা করানি 
উহান ]১০5111৬৩ হান। আসলে, মি সত্য কথা মাতিয়া সমালোচানা করুরি উহান জারে 
নুরারিয়া আকতাই উতার 13০৫91৬০ ব্যখ্যা দিতারাতা । 

প্রশ্ন £ কুনো কুনোগোই ভাষা এহান শৌরসেনীভ আহেছেহান বুলতারা; আপনি বারো 
মাগধীরেই এ ভাষার উৎসগো বুলেছি এহান কিসাদে £ / 

বিষ্নপ্রিয়ার উৎপত্তি দেহেইতারাতা। মূলে মতবাদ এহান মাততারাতা “বিষ্ঞপ্রিয়া এতা 
মহাভারতর আমলে হস্তিনাপুরেত্ত আহেছিতা'-এ কিংবদন্তী এহানরে গাঠিগো দিয়া থয়া 
উহানর সমর্থনরকা। কিন্তু তানু হারপানি লাগতই যে, মহাভারতর আমল উহানাত 
শৌরসেনী, মাগধী ইত্যাদি ভাষা এতার জন্মই নাছে; ভাষা এতা জরম অছেতা উতার প্রায় 
তিন হাজার বছর পিছে। তদুপরি, ভাষার তুলনামূলক বিচারেতৌ প্রমাণ অ'র যে, প্রসাদে 
মত এতার সৃষ্ঠি অ'রতা ইমে ভাষাতত্ব সুপ হারনাপানির জ্ঞান উতাত্ত। 

প্র্ন£ অনেকে মাততারাতা -আপনি উনি কুনো মানুরেউ গণা না করিয়ার -পাত্রা নাদিয়ার। 
উত্তর £- এ ব্যাপারেতে মোর লেখাই প্রমাণ দিতইনাই। বিধুপ্রিয়া মণিপুরীর ভিতরে 
এমন কূনো গুণী মানু আগো নেই, যেগোর গুণগান মি নাকরেছু । অবশ্যই, যেতাই 
ভণ্তামিলো বা ভাওতাবাজিলো সমাজে নিজর ঢোল পিটেইতারা, উতারেতে মি পাত্তা 
নাদিউরি। 

প্রশ্নঃ আপনারে অনেকে দারুণ অহঙ্কারীগো বুলতারা, এহান সম্বন্ধে আপনার মতহান 
কিহান ? 


" উত্তর ঃ- অহষ্কারী অই'তারাতা উতাই, যেতাই নিজর সীমিত জ্ঞান বা শক্তি উতার 


পরিধিগোরে বাস্তবেত্ত অনেক ডাঙর বুলিয়া নিঙকরতারা বা নিজর সীমিত শক্তি বা জ্ঞান 
উতালো অতিরিক্ত তৃপ্ত থাইতারা। মি উসাদেগো নাগই; মি মোর জ্ঞান বারো শক্তিলো 

সারাক্ষণ অপরিতৃপ্ত এবং এ কারণে আত্মগ্রানিলো ভূগৌরিগো। গতিকে মোর সাদে 
[28] শনু অহকারী আ'নানুরারতারা।তবে মোরে অহঙকারীগো নিকরানির কারণ আহান 


আছে। উহান অইলতাই -মি মানুর হাবি ধরণর দোষ হজম করে পারুরি, কিন্তু অহঙ্কার 

বারো ভণ্ডামি -এ দোষ দ্বিয়োহানি কুনো মতেই হজম করে নুরারুরি, এবং এ দ্বিয়ো দোষে 

দুষ্ট মানু উতারে মি অত্যন্ত নীচ এবং তুচ্ছ করে- পচা নর্দমার কীট পারা করে দেহুরি। 

উহানে অহঙ্কারী বারো ভণ্ড উতাই মোরে অহঙ্কারীগো নিঙকরতারাতা। একেই কারণে, 

আমার ভাষা ইতিহাস-সংস্কৃতি সম্পর্কে যথার্থ জ্ঞান নাথানি সত্বেউ যেতাই নিজরে প্রচণ্ড 

জ্ঞানী বুলিয়া মূর হেইকরতারা, উতারেউ মি মনে প্রাণে ঘৃণা করুরি আরো উতায়ৌ মোরে 

অহস্কারীগো বুলতারাতা। 

প্রশ্ন £- আপনি বিষুরপ্রিয়ার জাতীয় চরিত্র সম্পর্কে অনেক প্রবন্ধ ইকরে গেছিগা। সীমিত 

শব্দ কতোগোলো আপনি জাত এহানর চরিত্র সম্বন্ধে মাতে পারবাঙতা? 

উত্তর £-কিয়া নুরারতু ! তবে মাততৌ কথা উহানি হাৰি মোর প্রবন্ধত মাতে গেছুগা; নুরা 

কথা কিত্তাউ নেই। সংক্ষেপে জাত এহানর চরিত্রহানি এহানি -€১) যোগ্যতার বিচার 

নাকরিয়া নিজরে বিরাট পুরুষ আগো নিঙকরিয়া অন্যরে তুচ্ছতাচ্ছিল্য করানি, (২) 

মানুর হবা দেখলে জারে নুরারানি বারো (৩) বৈজ্ঞানিক চিন্তার ধার না ধারানি। এ 

তিনোহানি চরিত্র দরুণ জাত এহান অন্ধকারে ডুবিয়া আছিতা 

প্রশ্ন ৫ জাত এহান সম্বন্ধে আপনার কুনো ভবিষাদ্বাণী আছেতা £ 

উত্তর ঃ-ভবিষ্যদ্বাণী করতারাতা আধ্যাত্মিক জ্ঞানলো অজ্ঞান বিনাশ করেছি দিব্যজ্ঞানসম্পন্ন 

মানুবে। মি উসাদেগো নাগই; গতিকে মি ভবিষ্যদ্বাণী কিত্তাউ করে নুরারুরি। তবে মোর 

বুদ্ধিবিচারেত্ত এহানি মাতানি পারুরি যে, আগে মাতে গেলুগা দোষ উহানির সংশোধন 

নাকরলে জাত এহান ইমে অন্য জাতরাঙ অতি তুচ্ছ সম্প্রদায় আহানরূপে গণ্য অস্া 

- থাইভাই, এবং এসাদে অ'ইলে জাত এহান পঞ্গশ বছরর গজে জিংতা অ'য়া নাথাইতাই। 
(দ্বিতীয় পর্ব) - 

এখুরুম আপনার ব্যক্তিগত জীবন-সম্বন্ধে প্রশ্ন আহানি করিক 

_ এ, মাতো। 

প্রশ্ন ৪ আপনি অবিবাহিত জীবন আহান কিয়া নোছিগাতা ? 

উত্তর £ সপ্তম শ্রেণীত থাইতেত্ত পুরি মি স্ত্রী পুরুষর দৈহিক সম্বন্ধ এহান অতি অপবিত্র 

বুলিয়া ঘৃণার চক্ষে দেহুরি। উহানে পবিত্র জীবন আহান যাপন করানি মনেয়া, লগে 

আধ্যাত্মিক জীবন আহান যাপন করানি মনেয়া অবিবাহিত জীবন আহান নেছুগাতা। 

দ্বিতীয়তঃ ও সময়েত্রৌ জাত এহানর সংস্কার করিয়া উন্নত সমাজ আহান গঠন করানির 

ইচ্ছা জাগেছে। এসাদে সমাজসেবা করতে প্রচুর অর্থ লাগের; বিবাহিত জীবন আহান 

নিলেগা সমাজ-সেবার প্রয়োজনীয় অর্থ উতা মি জুগানি নুরারতৌ বুলিয়া এ অবিবাহিত 

জীবন এহান নেছুগাতা। 

প্রশ্ন « আপনার এ উদ্দেশ্য এহানিতে সফল অইলতা ? 


উত্তর$- প্রথম উদ্দেশ্য উহান আংশিকভাবে সফল অ”ইল। যৌবনর প্রথম দিক উহান বাদ 
দিলে অন্ততঃ চট্লিশ বছর বয়সর পিছ এহান মি অত্যন্ত পবিত্র জীবন আহান যাপন 
করেছু। মোর সম্বন্ধে অনেক মিথ্যা অপবাদ অ'র জানুঃ তবে মি এহানৌ জানু যে, মোর 
মন এবং দেহর প্রতি অণু-পরমাণু গঙ্গাজলর সাদে পবিত্র । কিন্তু /,589601০ এবং 
সামাজিক কামে সারাক্ষণ ব্যস্ত থানাই আধ্যাত্মিক প্রগতি কিন্তাউ করে নুবারেছু। দ্বিতীয় 
উদ্দেশ্য উহান সফল করানিরকা মি মৌর জীবনর হাৰি শক্তি এবং হাৰি অর্থ কাতকরেছু, 
কিন্তু সমাভর পূর্বোক্ত দোষ তিনোহানির দরুণ মি আগ বাড়ে নুবারিয়া _সমাজর হাবিত্ত 
নিন্দিত পাত্রগো আ"ম্মা কোণ আগোত পড়িয়া আছু। এ ব্যাপারে মি সম্পূর্ণ ব্যর্থ। 
এ৪-আপনার দিব্যাশ্রম প্রতিষ্ঠার উদ্দেশ্যহান কিহান ? 

উত্তর ঃ- দিব্যা্রম প্রতিষ্ঠার প্রাথমিক উদ্দেশ্যহান _বি. ম. কৃষ্টিরে জিংতা করিয়া থনা 
এবং এহানর প্রযোজনীয় সংস্কার করানি । দ্বিতীয় উদ্দেশ্যহান - বৃদ্ধবয়সে এপেই বয়া 
নিশ্চিন্তে আধ্যাত্মিক ধ্যান-ধারণা খানি করানি। 

প্রশ্ন আপনি দেবযানীরে কি উদ্দেশ্যলো মানস-কন্যারপে গ্রহণ করেছিতা ? 

উত্তর ঃ-এ জাতর কৃষ্টির উন্নতি করানি মানে প্রধানতঃ সঙ্গীতর উন্নতি। এ কাম এহান শৌ 
এগোই করে পারতই বুলিয়া তেইরে মানসকন্যারূপে গ্রহণ করেছুতা। অবশ্যই, পিছেদে 
মোর দৈনন্দিন জীবনে তেই মোর নিত্যসহায়িকা অ*ইলী - উহান প্রীসঙ্গিকহান। 

প্রশ্ন £ তেইরে নেনার উদ্দেশযতে সফল অ'ইলতা £ 

উত্তর £-মুটেউ না। মি সমাজে শ্রেষ্ঠ নিন্দিতগো অ'নাই মোর মানসকন্যাউ নিন্দার পাত্রী 
অ+ইলী; ফলে তেইরেলো সঙ্গী প্রচার উদ্দেশ্য আছিল উহান সুপৌ সফল করে নুরারলু। 
কুনো অনুষ্ঠান আহান অ'ইলে, উপেই স্পষ্ট ভাষালো “কালীপ্রসাদর এলা” - অর্থাৎ 
“দেবযানীয়ে এলা দেনা নিবিদ্ধ' বুলয়ী ঘোষণা করানি অ+র। তবে চেইক, পরিস্থিতির 
খানি পরিবর্তন অ'রনেই। 

প্রশ্ন £ আপনার গ্রন্থ প্রকাশনার কাম সম্পূর্ণ অইল বুলিয়া নিঙকরিয়ারতা ? 
উত্তরঃ-এবাকাউ অনেকহান বাকী । বিশেষ করিয়া বিষ্রপ্রিয়া মণিপুরীর সম্পূর্ণ অভিধানহান 
রা আত্মজীবনী, বারো পদকীর্তনর ছিরিজ আহান। ভারতীয় দর্শনর ৯/ ১০হান গ্রন্থ অসমীয়া 
ভাষালো করেছু, উহানিও প্রকাশ করে নুরারিয়া আছু। ভারতীয় দর্শনর গজে ইংরাজী 
বারো বাংলা ভাষার গ্রন্থ দুই তিনহানৌ অর্থসমাপ্ত আছে। 

প্রশ্ন ঃ- আপনি আপনার জীবনর কুন বিষয়হানলো গর্ব বোধ করিয়ার ? 

উত্তর ঃ- মোর গৌরবর বিষয়হান -মোরতা ঝুলিলতা কিস্তাউ নেই উহান। মোর পৈতৃক 
সম্পত্তি বেইবুনিরে দিলু; মোর অর্ভিতি সম্পত্তি দিব্যাশ্রমে খানি দিলু, গ্রন্থ প্রকাশ করতে 


ঘর নেই, গাড়ী নেই, আত্মীয়স্বজন নেই, আত্মীয় হঙকরেছিলু উতাউ আগো আগো করে 

হাবি দূরেই অ*ইলা; এবাকা মি আকখুলাগো, লগে মোর মানসকন্যা দেবযানী। 

প্রশ্ন £ আপনি জীবনে কিতা কিতা ভুল করেছি বুলিয়া নিঙকরিয়ার ? 

উত্তর ₹- মোর জীবনর অকরাত্ত খামকরা পেয়া ভুলে পরিপূর্ণ। (১) বিষ্ণুপ্রিয়া মণিপুরী 

কৃষ্টিরে সংস্কার করিয়া উজ্জুল করানির ইচ্ছা উহান মোর জীবনর হাবিত্ত ডাঙর ভুলহান; 

এবং এ উদ্দেশ্যে দিব্যাশ্রম প্রতিষ্ঠার পরিকল্পনা উহান এ ভুলর বিস্তারহান | এ ধরণর 

কামবা পরিকল্পনা এতা এসাদে জাতর উপযোগ্য কাম নাগই। (৩) সামাজিক এ উদ্দেশ্যে 

এবং আধ্যাত্তিক প্রগতির উদ্দেশ্যে লছু অবিবাহিত জীবন এহান দ্বিতীয় বিরাট ভুলহান। 

এ ভুলর দরুণ মি কতিহান দুঃখময় জীবন আহান অতিবাহিত করুরি, উহান একমাত্র মি 

জানুঃ লগে জানেতা মোর মানসকন্যা দেবযানী - যেগো মোর হাবি দুঃখজবালার 

অংশীদারগো। 

প্রশ্ন £ আপনার জীবন সম্বন্ধে আপনার সংক্ষিপ্ত মূল্যায়নহান কিহান ? 

উত্তর ৫ মোর জীবন এহান সম্পূর্ণ বিফলতার উজ্জ্বলতম দৃষ্টান্ত আহানঃ মোর শৈক্ষিক 

প্রচেষ্টা বিফল, মোর সামাজিক প্রচেষ্টা বিফল, দিব্যাশম প্রতিষ্ঠা বিফল, মানস কন্যা 

গ্রহণ বিফল, ধর্মসাধনা বিফল। সফল বুলিলতা এ জীবনে বিন্দু আহানো নেই। গতিকে 

বর্তমানে মি জিংতা অস্য়া যানার প্রয়োজনৌ মি নাদেহুরি। 

প্রন ৪ আপনার জীবনর অভিজ্ঞতাত্ত আপনি পরবর্তী প্রজন্মরে কি কি কথাহানি মাতানি 

মনেয়ার ? 

উত্তর £- (১) জীবন আস্বাদন করানি মনেইলে হয় সংসারী অস্না _ অবশ্য সীমিত 

পরিবারলো নাইলে সন্যাস নেনা; মোর সাদে মেরাকসেরাক জীবন এতা বিষময় জীবন। 
€২) ভগবৎ-সাধনা করানি মনেইলে ২০/২৫ বছরেত্ত ৩৫/৪০ বছর বয়সর ভিতরে 

করানি। 

(৩) নিজর বুদ্ধিবৃত্ধিলো স্বতন্ত্রভাবে কাম করানি লাগের; অন্যর গজে বা ভগবানর 
গজে বা দৌর গজে ভরসা করিয়া কাম করলে জীবনে কাকেইহান লেহে দুঃখ পানা 
লাগের। 

€৪) কর্মজীবনে সাফল্য লাভ করানি মনেইলে আজিকার কামহানতে আজি 
করানিয়েই লাগের; তবে আহের কালিকার কাম উহানৌ আজি করে পারলে আরতাউ 
হ্‌বা। 

কালী প্রসাদ 


পরিশিষ্ট __ ২ 
কালীপঞ্রসাদর রচনাবলী 


আচার্য কালীগসাদর রচনারে প্রধানত ৫ দুহান ভাগে ভাগ করে 
পরিয়ার _-(€১) সংস্কৃত বিষয়ক বারো । 


(২) বিষ্ুপ্রিয়া মণিপুরী বিষয়ক । 
ভারতীয় দর্শনর গজে রচনাই প্রধান । 


শা. ৬/০7155 0৭ 11410155৭7111195 0717 ] 


11879 011081)001. 


18016 01109 700119161 010 1901 01100100810, 


11919 00151818 |0101580 

(1 9813810 

10190181909 -118 8000151 
7109011 01100-581 

11618011515 01 5811018-/818118 
(581/818-1818118 18112181758 
01 501501] 

4. 1 3810818-4910111081111]00158 
0 

চ. 188180015 01 100121 স10501)1 


6. |01018110801850107188101 

7. 1118 90105001101 48119 

8. 11010 59111110001 91050011 

9. 11110 11850108 01 00] 901050011 
10. |10000115 01181018810 181918191) 


11. | 001008 0110.0, 80881080818 


12. | 91 01819118'5/8151941। &105 5001085 
13. 1181, 100811580, 0118 1 0819(1105581838] 
14. | 58198118-1008 [08158] (/55811858) 

15. 11101158110 8৫8118108৩৪] 11055811050] 
16. 11818081581 (11558118381 

17. 1/010181/918118 (135010659) 


58190113008]. 
080808,1980 
58190118008 10801. 
08101081981. 
15118110/81818 81890, 
08878971982 


0121085615 011918 98131181, 
8785, 1983 
01801011015 01811818, 
08189, 1985 
0180111811018 01811818, 
88187851985 
টি 21518 
09104181390 
10110091988 
(0808118, 1991 
01801811018 01811818 
08183, 1991 
70001 গ981 
08108118, 1993 
7810 20580 
080018, 1997 
৫0 
98890) (01 20)1081101 
৫0 
৫0 
৫0 
00 


1.-৬/০97865 09৭ 11101/৮া৭ 7111105 01787 
1078 01108 100 078 01119 9018510 010198 00171000810] 
18. | 48108100158] (85581058] ৫০ 
19. | 8880008 1081301 (/135581858) 7 00 
20. | 19918॥1081581(855817656] 00 
21. | 21180 81808180-018 রাও (/5507956] 0181115ঞ19, 40181, 1987 
25105611571 
2. | 07101810880 0 58191 11002485181 1055 08 
23.| বেদ পরিচিতি বৈদিক সমাজ, শিলচর, ১৯৯৯ 


কালীপ্রসাদর বিঃ মঃ সম্পর্কিত রচনারে ৫হান ভাগে ভাগ করে পারিয়ার ৪ 


১ 


। 


১) স্বকীয় সাহিত্য গেলা, কবিতা ইত্যাদি)। 
২) ভাষা-ভাষাতত্ব-সাহিত্য কৃষ্টি-সমাজ বিষয়ক রচনা। 


৩) জীবনী গ্রন্থ 

৪) অন্যর রচনা সম্কলন, বারো। 
৫) অন্যান্য। 

স্বকীয় সাহিত্য £_ 

১) কবিতা মালা 


২) এলার মালা ১ম ভাগ 
৩) এলার মালা ২য় ভাগ 
৪) এলার মালা সম্পূর্ণ) 
৫) কীর্তন মালা £ প্রথম খণ্ড - সন্ধ্যারতি, মঙ্গলারতি, খুপাইছি, রথর এলা 
৬) কীর্তন মালা £ দ্বিতীয় খণ্ড - রাসলীলা 
৭) কীর্তন মালা £ তৃতীয় খণ্ড - রাখুরাল, উদুখল 
৮) কীর্তন মালা £ চতুর্থ খণ্ড - দিনর নিতি 
৯) কীর্তন মালা ? চতুর্থ খণ্ড পরিপূরক -দিনর নিতি (পাশাখেলা, জলকেলি, 
বুলন, হোলি, পুষ্পযুদ্ধ, মাথুর) 
১০) কীর্তন মালা £ পঞ্চম খণ্ড - বাসক 
১১) কীর্তন মালা £ ষষ্ঠ খণ্ড -রাতির নিতি 
১২) কীর্তন মালা £ সপ্তম খণ্ড - গৌরলীলা সঙ্কীরতন 
১৩) কীর্তন মালা £ অষ্টম খণ্ড - পদাবলী কীর্তন মোথুর, নৌকাবিলাস,মানভগ্রন, 
নিমাইসন্যাস) 
১৪) মোর গৌণ রচনা। 
ভাষা-ভাষাতত্ব-সাহিত্য-কৃষ্টি-সমাজ বিষয়ক রচনা £__ 
১)1009 31510701198 180100011 1008088৩. 


ত। 


৪1 


৫ 


২) 111913191101779915181110075-10)011120080886 4070 0010006, 
৬) /১01150701981091 11001910915 01131910001)0159 11101091001, 
৪)  বিষুণপ্িয়া মণিপুরী ভাষাতত্বর রূপরেখা - 

৫)  বিধ্ুপ্রিয়া মণিপুরী ব্যাকরণ 

৬) প্রবন্ধ মালা প্রথম খণ্ড 

৭) প্রবন্ধ মালা প্রথম খণ্ড __ পরিশিষ্ঠ-১ 

৮) প্রবন্ধ মালা দ্বিতীয় খণ্ড 

৯) প্রবন্ধ মালা দ্বিতীয় খণ্ড ঃ পরিশিষ্ঠ - ১ 

১০) প্রবন্ধ মালা দ্বিতীয় খণ্ডঃ পরিশিষ্ঠ -২ 

১১) প্রবন্ধ মালা তৃতীয় খণ্ড 

১২) বিষুঃপ্রিয়া মণিপুরীর দুই শতাব্দী 


১৩) লজ্জা- 
জীবনী গ্রন্থ __ 

১) শ্রীশ্রী ভুবনেশ্বর সাধু ঠাকুর 
২) মহা যোগী অথোইবাবা 


৩) শ্রী গোকুলানন্দ গীতিস্বামী 

৪) গুরু বিপিন সিংহ 

৫) সঙ্গীত গুরু পণ্ডিত মতিলাল সিংহ 
৬) শহীদ সুদেষণ সিংহ 

৭)  বিুপ্রিয়া মণিপুরীর দিকপাল 
৮) কবি ব্রজেন্দ্র কুমার সিংহ 


৯) মোর জীবন কাহিনী 
অন্যর রচনা সঙ্কলন ৪__ 

১)  শৌর কবিতা 

২)  শীতিস্বামীর এলা 

৩)  ম্মৃতিকুমারর ছোট গল্প। 
অন্যান্য ৪ 


১) তিন দিনর বাংলাদেশ ভ্রমণ 
২) 10079 151511515 9100 11)6131917170177595 
৩)  পত্রাবলী। 


পরিশিষ্ট ৪ ৩ 


মোর ভ্রান্তিবশতঃ গ্রন্থ এহানার ফামে ফামে প্রয়োজনীয় বিষয় খানি বাদ পড়ে পড়েছেগা। 
উহানি এপেই সংযোজন করে দিলু; উহানি যথাস্থানে যৌকরেদিয়া পাঠ করে দিলে তৃপ্তি 
পেইতৌ | 

হঙকরা আত্মীয় £ বাংলাদেশর ভানুবিল গাঙে মোর জিলকর সমান নিডোল আগো 
আছে; তেইর নাঙ সুনীতি | মোর পরমাস্্ীয়র ভিতরে 'দেবযানীর লগে লগেই সুনীতির 
নাওহান আহের। প্রায় ১৩/১৪ বছর আগে ত্রিপুরার ধলাই জিলার ফাম আহানাত তেইর 
কণ্ঠত এলা হুনিয়া মিযাম তৃপ্তি পাছিলু উবাকা তেইরে মোর জিলকগোর সাদে গ্রহণ করেছিলুঃ 
কতোদিন থছিলুগা। ২০০০ ইংরাজীত মোর মানস-কন্যার লগে বাংলাদেশে গেছিলুগা 
উবাকাউ আমি তেইর ঘরে থাছিলাঙগা। তেই দেবযানীরে নিজর জরম বনকগোর সাদে 
গ্রহণ করিয়া “মাগো" বুলিয়া ডাহিরী; দেবযানীয়েউ তেইরে জরম দিদিগোর সাদে সম্মান 
করিরী। সুনীতি বাংলাদেশর প্রথম সারির শিল্পীগো । দেবযানীয়ে তেইর নাঙহান পইলা 
হুনেছে উবাকা হপনেদে তেইরাঙতো সঙ্গীত শিক্ষা পাছে এবং উবাকাত্ত তেই সঙ্গীতবিদ্যাত 
পারদরশী অ'না অকরেছেতা বুলিয়া দাবী করিরী, যে কারণে তেইরে এসাদে শ্রদ্ধা করিরীতা। 
এহানান্ত মনে অরতা, এ সম্বন্ধ এতা দিব্য সন্বন্ধ । 

মোর জীবনে দেবযানী £ 

মোর মানস-কন্যা দেবযানী প্রথম শ্রেণীর প্রথম সারির গায়িকাগো না'ইলেউ, তেই 
কিন্তু মোটেই নিশ্নস্তরর গায়িকাগো নাগই। বরং অনেক রসিকে তেইরে প্রথম সারির শিল্পীগো 
বুলিয়াই মাততারা। কিন্ত হুদ্রা মোর জিলকগো অ'নার অপরাধে তেই যথার্থ স্বীকৃতি নাপেইরী 
৪ সঙ্গীত অনুষ্ঠান আহান অ'ইলে কিসাদে তেইরে অনুষ্ঠানে না য়ৌকরানি, বা যৌকরলেউ 
কিসাদে করিয়া তেইরে গৌণ করিয়া দেহুরানি- এতালো পরিচালক গিরিগিথানীর কতো 
প্ল্যান, কতো চালাকি, কতো নীচতা আমার নজরে আহিল, উতা হাবি বর্ণনা করানির ধৈর্যা 
নেই। 

১৯৯৯ ইংরাজীত্ত অ'করিয়া দেবযানীর বিবাহরকা অনবরত চেষ্টা করে যাউরিগা, 
কিন্তু মোর জিলকগো অ+নার অপরাধে তেইর পাত্র না জুটতারা । এবেদে মোর পরিবারর 
মানুরে টি প্রনী করতারাতাই - ইচুদিন যিতেগা -_ অমাটিক সুযোগ এতা যিতেগা শৌ 
এগোরে কিয়া বিয়া নাদেরতা । কুস্বাকা কিতা সুযোগ আহেছেতা, অবশ্যই মি নাজানু । 
২০০১ সালে গৌহাটার ফাম আহানাত মুটামুটি বিয়াহান লেপনির পথে আছিল, কিন্তু 
পাত্রপক্ষরাঙ সমাজসেবীর টেলিফোন বারো সমাচারর প্রবল টৌবে আ'কয়া বিয়া উহান 
জোড়া না লাগিল | উতার পিছেউ পাত্রপক্ষ উতা অতিরিক্ত ডাঙর বা শুণী অ'নার দরুণ 
আমার প্রস্তাব উতা কামে নালাগিল। 


দিব্যারমর ব্যর্থতা 

আগে বর্ণনা করেছু উসাদে অনেক চেষ্টা করিয়াউ বিঞ্ুপ্রিয়া জাতর প্রতি- কৃলতার 
দরুণ মোর সারাজীবনর হপনর দিব্যাশ্রমগো খাড়া করে নূরারলু । হুদা উহান নাগই, অবসর 
পানার পিছে উপেই থানারকা ঘর আগো হঙকরলু উগো পেয়া মোর আ+তে থনা নুরারলু 
£ ঘরগো রাহানিরকা থছু মুনিশৌ উগোরে কাদার মানু উতাই রাতি ঘরে হিল উড়া উড়া 
উপেইতো খেদে দিলা | এ কারণে বর্তমানে বাধ্য অষ্া মৃত্যুর আগে খানি শান্তি আহান 
পানার আশায় দিব্যাশ্রমর দায়িত্বহান আকতারাঙ সিলকরেদেনা মনাউরি | এ ব্যাপারে 
শিলচরর ইছকনর লগে অনেক আলোচনার পিছে তানুরাঙ আশ্রমগো সমঝাদেনাহান 
একরকম (লপইল | এহান মোর কারণে কতি ডাঙর জ্বালাহান, উহান একমাত্র মি জানু; 
কিন্তু মিনিশিত_ বি্ণপ্রিয়া সমাজর যে সমাজপ্রেমিক মহান গিরিগিথানীয়ে সারাজীবন 
মোরে জীবপ্ত ডহেইলা, তানুর কারণে এহান অত্যন্ত সুখদায়কহান অঠইতই । 

মহান এ বিষুগরপ্রয়া জাতর সমাজপ্রেমিকর প্রতি মোর শেষ অনুরোধহান __ এ 
জীবনে যেতা আলেইলাইতা জালেয়াউ থাই, মোর দেহাত্তরর পিছে কিন্তু শোকসভা করিয়া, 
১/২ মিনিট উবায়া মৌনতা অবলম্বন করিয়া পরলোকগামী কালীপ্রসাদরে আর জ্বালা 
নাদিয়ো । হাবির প্রতি মোর ধন্যবাদ। 

